މީހާއަށް އެންމެ ފުރަތަމަ ޝައިޠޯނާ ކެހިދޭނީ އޭނާ ޢިލްމުން ދުރުކުރުމުގެ މައްޗަށެވެ.!: –އިބްން އަލްޖައުޒީ ރަޙިމަހުﷲ – ދިވެހި ނޫސް\nHome ⁄ ދީން ⁄ މީހާއަށް އެންމެ ފުރަތަމަ ޝައިޠޯނާ ކެހިދޭނީ އޭނާ ޢިލްމުން ދުރުކުރުމުގެ މައްޗަށެވެ.!: –އިބްން އަލްޖައުޒީ ރަޙިމަހުﷲ\nމީހާއަށް އެންމެ ފުރަތަމަ ޝައިޠޯނާ ކެހިދޭނީ އޭނާ ޢިލްމުން ދުރުކުރުމުގެ މައްޗަށެވެ.!: –އިބްން އަލްޖައުޒީ ރަޙިމަހުﷲ\n“ދަންނާށެވެ! މީހާއަށް އެންމެ ފުރަތަމަ ޝައިޠޯނާ ކެހިދޭނީ އޭނާ ޢިލްމުން ދުރުކުރުމުގެ މައްޗަށެވެ. އެހެނީ ޢިލްމަކީ ނޫރެކެވެ. ފަހެ އެއިގެ ވޮށްތައް ނިއްވައިލެއްވުމުން އަނދިރިކަމުގެ ތެރޭގައި، އޭނާ (ޝައިޠޯނާ) އެދޭ ގޮތަށް މީހާ މަގުފުރައްދައެވެ!” –އިބްން އަލްޖައުޒީ ރަޙިމަހުﷲ\nابن الجوزي، އިބްން އަލްޖައުޒީގެ ނަންފުޅުން މަޝްހޫރުވެވަޑައިގެންފައިވާ، ސުންނީ މުސްލިމުންގެ ފުރިހަމަ ލޯބި ހޯއްދެވި އިމާމް އުފަންވެވަޑައިގަތީ މީލާދީން 1116 ވަނައަހަރުއެވެ. އަވަހާރަވީ 16 ޖޫން 1201 ގައެވެ.\nއިމާމް ވިދާޅުވެފައިވާ މި މަތިވެރި ބަސްފުޅުގެ މުހިންމުކަން މިއަދު މިވަނީ ފެނިފައެވެ. އިސްލާމް ދީން އުނގެނުމަށް ހުރަސް އެޅުމާއި އުނގަންނަވައި ދެއްވަވަން ތިއްބެވި ދީނީ ޢިލްމުވެރިންގެ މަސައްކަތްޕުޅުތަކަށް ހުރަސް އެޅުމާއި އެބޭކަލުންގެ އަގު ވައްޓައިލުމަށް މިކުރެވޭ ހުރިހާ ކަމެއް ކުރަމުން އެގެންދަނީ ޝައިޠޯނާ ބޭނުންވާ ގޮތަށް މީސްތަކުން ލެންބުވުމަށެވެ.\nދީނީ ޢިލްމާއި ދީނުގެ މައުލޫމާތު ލިބުނަ ނުދީ ހުރަސް އަޅަނީ މީސްތަކުންގެ ހިތްތަކުން އިސްލާމް ދީނުގެ ނޫރު ފުހެލައި އަނދިރިކަމެއްގެ ތެރޭގައި އޭނާ ބަހައްޓުވައިގެން އޭނާ ލައްވައި ޝައިޠޯނާ ކުރުވަން ބޭނުންވާ ކަންކަން ކުރުވުމަށެވެ. ވީމާ ޝައިޠޯނާގެ ވާގިވެރިންނާއިމެދު ކޮންމެ މުސްލިމަކުވެސް މިއަދު މިވަނީ ވަރަށް ބޮޑަށް ސަމާލުވާން ޖެހިފައެވެ. އާޚިރަތް އެދޭނަމަ އޮތީ އެފަދަ މީސްތަކުންނާއި ދުރުހެލިވުމެވެ.\n–އިސްލާމީ ތިލަފަތުގެ ދަރުސަކުން\nކޮވިޑް 19 އަށް ހޭލުންތެރި ކުރުމުގެ ޕްރޮގްރާމާއެކު އެމްޑީޕީގެ “ރަށްވެހި ފަތިސް” ކެމްޕެއިން ކުރިޔަށް ގެންދަނީ\nރަސޫލާ ޞައްލަﷲ ޢަލައިހި ވަސައްލަމަގެ މިންބަރުކޮޅު\nތިބާގެ ޙަޔާތުގައި ދިމާވެފައިހުރި ކަންތައްތަކާއިމެދު ތިބާއަށް ރިއެކްޓް ކުރެވިފައިހުރި ގޮތްތަކާއިމެދު ވިސްނާލިންހެއްޔެވެ؟\nޤުރުއާނުގެ ބަގީޗާ :ބައްޔިނާ ސޫރަތް


September 2019 – Haftha\nރާއްޖޭގެ އެކްސްޕޯޓާއި އިމްޕޯޓް އަދި އާމްދަނީ ވެސް ދަށަށް\nމިދިޔަ އަހަރުގެ އޮގަސްޓް މަހާ އަޅާ ބަލާއިރު މި އަހަރުގެ އޮގަސްޓް މަހު ރާއްޖެއަށް މުދާ އިމްޕޯޓްކުރި އަދަދާއި ރާއްޖެއިން މުދާ އެކްސްޕޯޓް ކުރި އަދަދު އަދި ލިބުނު އާމްދަނީ ވެސް ދަށަށް ހިނގައްޖެއެވެ.\nއޮގަަސްޓް މަހު ރާއްޖޭގެ އެކްސްޕޯޓާއި އިމްޕޯޓް ދަށަށް ދިޔައިރު، މިއީ އިމްޕޯޓާއި އެކްސްޕޯޓް ދަށްވި، ޖެހިޖެހިގެން ތިން ވަނަ މަހެވެ. މިދިޔަ ޖޫން އަދި ޖުލައި މަހު ވެސް ރާއްޖޭގެ އެކްސްޕޯޓާއި އިމްޕޯޓް ވަނީ ދަށްވެފައެވެ.\nކަސްޓަމްސް އިން މިއަދު އާންމުކުރި އޮގަސްޓް މަހުގެ ތަފާސްހިސާބުތައް ދައްކާ ގޮތުން، 2018 ވަނަ އަހަރުގެ އޮގަސްޓް މަހާ އަޅާބަލާއިރު މިއަހަރުގެ އޮގަސްޓް މަހު އިމްޕޯޓްކުރި އަދަދު ވަނީ 22 ޕަސެންޓް ދަށްވެފައެވެ.\nމިދިޔަ އަހަރުގެ އޮގަސްޓް މަހު ރާއްޖެއިން 4.2 ބިލިއަން ރުފިޔާގެ މުދާ އިމްޕޯޓް ކުރިއިރު، މިއަހަރުގެ އޮގަސްޓް މަހު މި އަދަދު ވަނީ 3.3 ބިލިއަން ރުފިޔާ ދަށްވެފައެވެ.\nފާއިތުވި މަހު ރާއްޖެއަށް އެންމެ ގިނައިން މުދާ އިމްޕޯޓް ކޮށްފައިވަނީ ސިންގަޕޫރާއި ޗައިނާ އަދި ޔޫއޭއީއެވެ.\nއެގޮތުން ސިންގަޕޫރުން 465 މިލިއަން ރުފިޔާގެ މުދާ އިމްޕޯޓް ކުރިއިރު، ޔޫއޭއީން 460 މިލިއަން އަދި ޗައިނާއިން 453 މިލިއަން ރުފިޔާގެ މުދާ މިދިޔަ މަހު ރާއްޖެއަށް ވަނީ އިމްޕޯޓް ކޮށްފައެވެ.\nރާއްޖެއަށް މުދާ އެކްސްޕޯޓް ކުރި އަދަދު ވެސް ވަނީ މިދިޔަ އަހަރުގެ އޮގަސްޓް މަހާއި އަޅާބަލާއިރު މިއަހަރުގެ އޮގަސްޓް މަހުވަނީ 22 ޕަސެންޓް ދަށްވެފައެވެ. އެގޮތުން މިދިޔަ އަހަރުގެ އޮގަސްޓް މަހު 258 މިލިއަން ރުފިޔާގެ މުދާ އެކްސްޕޯޓް ކުރިއިރު، މިއަހަރު އެ އަދަދު ވަނީ 255 މިލިއަން ރުފިޔާއަށް ދަށްވެފައެވެ.\nއަގުގެ ގޮތުން ބަލާއިރު މިދިޔަ މަހު ރާއްޖެއިން އެންމެ ގިނަ މުދާ އެކްސްޕޯޓްކުރީ އެމެރިކާއަށެވެ. އެއީ ޖުމްލަ 23 ޕަސެންޓެވެ. މިދިޔަ ޖުލައި މަހު ރާއްޖެއިން އެންމެ ގިނަ މުދާ އެކްސްޕޯޓްކުރި ތައިލެންޑް މިދިޔަ މަހު އޮތީ ފަސް ވަނައަށް އެންމެ ގިނަ މުދާ އެކްސްޕޯޓްކުރި ގައުމުގެ ގޮތުގައެވެ.\nދެވަނަ އަށް އެންމެ ގިނަ މުދާ އެކްސްޕޯޓްކުރީ އިނގިރޭސިވިލާތަށެވެ. އެގައުމަށް ޖުމްލަ 14 ޕަސެންޓްގެ މުދާ އެކްސްޕޯޓްކުރިއިރު، ތިން ވަނަ އެންމެ ގިނަ މުދާ އެކްސްޕޯޓްކުރި ފަރަންސޭސިލާތަށް އެކްސްޕޯޓްކުރީ 13 ޕަސެންޓް މުދަލެވެ.\nއެކްސްޕޯޓާއި އިމްޕޯޓާ ދަށަށް ދިޔައިރު، މިދިޔަ އަހަރާއި އަޅާބަލާއިރު މިއަހަރުގެ އޮގަސްޓް މަހު ރާއްޖެއަށް ލިބުނު އާމްދަނީ ވެސް ވަނީ ބޮޑުތަން ދަށްވެފައެވެ.\nމިދިޔަ އަހަރުގެ އޮގަސްޓް މަހު އާމްދަނީގެ ގޮތުގައި 301 މިލިއަން ރުފިޔާ ލިބުނުއިރު މިއަހަރުގެ އޮގަސްޓް މަހު އެ އަދަދު ވަނީ 262 ދަށަށް ގޮސްފައެވެ. މިއީ 13 ޕަސެންޓްގެ ދަށްވުމެކެވެ.\nAuthor މުޙައްމަދު އިބްރާހިމްPosted on September 30, 2019 Categories ޚަބަރު, ވިޔަފާރިLeaveacomment on ރާއްޖޭގެ އެކްސްޕޯޓާއި އިމްޕޯޓް އަދި އާމްދަނީ ވެސް ދަށަށް\nޅ. އަތޮޅުން ވ. އަތޮޅަށް މޫސުން ގޯސްވެ، ރީނދޫ ސަމާލު ނެރެފި\nރާއްޖޭގެ މެދުތެރެއަށާއި އުތުރުގެ ބަޔަކަށް މޫސުން ގޯސްވެ، ރީނދޫ ސަމާލު ނެރެފިއެވެ.\nމޫސުމާ ބެހޭ ގައުމީ އިދާރާ، މެޓް އޮފީހުން އެ ސަމާލު ނެރެފައިވަނީ ޅ. އަތޮޅުން ވ. އަތޮޅާ ހަމައަށެވެ.\nމިރޭގެ 11:15 އިން ދަންވަރު 2:15 އާ ހަމައަށް ނެރެފައިވާ އެ ސަމާލުގައި ބުނެފައިވަނީ އެ އަތޮޅުތަކަށް ބޯކޮށް ވާރޭ ވެހުން އެކަށީގެންވާ ކަމަށެވެ.\nމެޓް އޮފީހުން ރީނދޫ ސަމާލު ނެރެނީ ވައިގެ ބާރުމިން ގަޑިއަކު 30 މޭލާ 40 މޭލާ ދެމެދު އުޅޭ ނަމައެވެ.\nމޫސުމާ ބެހޭ އިދާރާއިން ކުރިއަށް އޮތް 21 ގަޑިއިރު މޫސުން ލަފާކުރާ ގޮތަށް ބަލާއިރު، ރާއްޖޭގެ އެކިހިސާބަށް ވިއްސާރަކޮށް، ގުގުރުން އެކަށީގެންވެއެވެ. އަދި ބައެއް ރަށްތަކަށް ބޯކޮށް ވާރޭ ވެހުން ވެސް އެކަށީގެންވާ ކަމަށް މެޓް އޮފީހުން ބުނެއެވެ.\nވައި ޖެހޭނެ ކަމަށް ބެލެވެނީ އިރާއި އިރުދެކުނުން، ހުރިހާ ހިސާބަކަށް ވެސް ގަޑިއަކު އަށް މޭލާއި 18 މޭލާ ދެމެދުގެ ބާރު މިނުގައެވެ. ވިލާގަނޑުގައި ގަޑިއަކު ގާތްގަނޑަކަށް 40 މޭލަށް ވައި ގަދަވުން އެކަށީގެންވާ ކަމަށް ވެސް މެޓް އޮފީހުން ލަފާ ކުރެއެވެ.\nއެހެންކަމުން ރާއްޖޭގެ ކަނޑުތައް އާދައިގެ ވަރަކަށް ގަދަވެފައި ވިލާގަނޑުގައި ގަދަވާނެ ކަމަށާއި ދިޔަވަރު ބޮޑުވާ ގަޑިތަކުގައި ބައެއް ރަށްތަކަށް އުދައިގެ އަސަރު ކުރުމަކީ ވެސް އެކަށީގެންވާ ކަމެއް ކަމަށް ވެސް މެޓް އޮފީހުން ބުނެއެވެ.\nAuthor މުޙައްމަދު އިބްރާހިމްPosted on September 30, 2019 Categories ޚަބަރުLeaveacomment on ޅ. އަތޮޅުން ވ. އަތޮޅަށް މޫސުން ގޯސްވެ، ރީނދޫ ސަމާލު ނެރެފި\nސިފައިންގެ ގާބިލްކަން އިތުރުކުރަން އިންޑިއާ ސިފައިންގެ ވެރިޔާއާއެކު މަޝްވަރާކޮށްފި\nދިވެހި ސިފައިންގެ އޮޕަރެޝަނަލް ގާބިލްކަން އިތުރު ކުރުމާ ގުޅެގޮތުން އިންޑިއާ ސިފައިންގެ ވެރިޔާ، ޗީފް އޮފް އާމީ، ސްޓާފް ޖެނެރަލް ބިޕިން ރާވަތުއާއެކު ދިފާއީ ވުޒާރާއިން މަޝްވަރާ ކުރައްވައިފިއެވެ.\nއެމްއެންޑީއެފުން ބުނީ، ބަންޑާރަކޮށީގައި މިއަދު ބޭއްވި ބައްދަލުުވުމުގައި ސިފައިންގެ ޓްރޭނިން އާއި އޮޕަރޭޝަނަލް ގާބިލްކަން އިތުރު ކުރުމަށް އިންޑިއާ އަސްކަރިއްޔާއިން ދެވޭނެ އެހީތެރިކަމާ ގުޅޭގޮތުން މަޝްވަރާ ކުރިކަމަށެވެ.\nއަދި އިންޑިއާ ކަނޑުގެ ސަލާމަތާއި ރައްކާތެރި ކަމަށް ދެ ގައުމު ގުޅިގެން ކުރެވިދާނެ މަސައްކަތްތަކާއި ދެ ގައުމުގެ އަސްކަރިއްޔާ ގުޅިގެން ޖޮއިންޓް އެކްސަސައިޒްތައް ބޭއްވުމާއި ޖޮއިންޓް ޓްރޭނިން ޕްރޮގްރާމްތައް ހިންގުމާ ގުޅޭގޮތުން ފުޅާ ދާއިރާއެއްގައި މަޝްވަރާ ކުރި ކަމަށް އެމްއެންޑީއެފުން ބުނެއެވެ.\nމި ބައްދަލުވުމުގައި ޑިފެންސް މިނިސްޓަރު މާރިޔާ އަހުމަދު ދީދީ އާއި ޗީފް އޮފް ޑިފެންސް ފޯސް މޭޖާ ޖެނެރަލް އަބްދުﷲ ޝަމާލާއި ވައިސް ޗީފް އޮފް ޑިފެންސް ފޯސް ބްރިގޭޑިއާ ޖެނެރަލް އަބްދުއްރަހީމް އަބްދުއްލަތީފް ބައިވެރިވެވަޑައިގަތެވެ.\nއަދި އިންޑިއާއިން ރާއްޖެއަށް ކަނޑައަޅުއްވާފައި ހުންނަވާ ސަފީރު ސަންޖޭ ސުދީރު އާއި އެމްއެންޑީއެފްގެ ޖެނެރަލް އޮފިސަރުންނާއި އިންޑިއާ އަސްކަރީ ވަފުދުގެ އިސްބޭފުޅުން ބައިވެރިވެ ވަޑައިގެންނެވިއެވެ.\nރަސްމީ ދަތުރުފުޅެއްގައި އިއްޔެ ރާއްޖެ ވަޑައިގެން އިންޑިއާ ސިފައިންގެ ވެރިޔާ މިއަދު ވަނީ ޑިފެންސް މިނިސްޓަރު މާރިޔާގެ އިތުރުން ޗީފް އޮފް ޑިފެންސް ފޯސްއާ ބައްދަލު ކުރައްވައިފައެވެ. އަދި އެމްއެންޑީއެފް ސެނަހިޔަ މިލިޓަރީ ހޮސްޕިޓަލަށް ޒިޔާރަތްކުރައްވާ އެ ހޮސްޕިޓަލުގެ މަސައްކަތްތައް ވަނީ ބައްލަވާލައްވައިފައެވެ.\nAuthor މުޙައްމަދު އިބްރާހިމްPosted on September 30, 2019 September 30, 2019 Categories featured 4, ޚަބަރުLeaveacomment on ސިފައިންގެ ގާބިލްކަން އިތުރުކުރަން އިންޑިއާ ސިފައިންގެ ވެރިޔާއާއެކު މަޝްވަރާކޮށްފި\nހާދިސާތައް ހިނގިޔަ ނުދިނުމަށް ގާނޫނުތަކަށް ހުރުމަތްތެރިކޮށް ހިތަންޖެހޭ: އިމްރާން\nނުރައްކާތެރި ހާދިސާތައް ހިނގިޔަ ނުދިނުމަށް ގާނޫނުތަކަށް ހުރުމަތްތެރިކޮށް ހިތުމަށް ހޯމް މިނިސްޓަރު އިމްރާން އަބްދުﷲ އިލްތިމާސް ކުރައްވައިފިއެވެ.\nމިއަދު މާލޭގެ ޓީޖެޓީ ސަރަހައްދުގައި ހިނގައިދިޔަ އަލިފާނުގެ ބޮޑު ހާދިސާއާ ގުޅިގެން މިނިސްޓަރު ކުރެއްވި ޓުވީޓެއްގައި ވިދާޅުވީ، މިފަދަ ނުރައްކާތެރި ހާދިސާތަކުން ރައްކާތެރިވުމަށް ސަލާމަތީ ކަންކަމަށް ވެސް ސަމާލުކަން ދޭންޖެހޭ ކަމަށެވެ.\nއަދި މިއަދުގެ އަލިފާނުގެ ހާދިސާގައި ހަރަކާތްތެރިވި ފުލުހުންނާއި ސިފައިންގެ އޮފިސަރުންނާއި އާންމުންނަށް މިނިސްޓަރުގެ ޓުވީޓްގައި ވަނީ ޝުކުރު އަދާކުރައްވައިފައެވެ.\nމިއަދު ހަވީރު ހިނގި އަލިފާނުގެ ހާދިސާގައި އަލިފާންގަނޑު އެންމެ ފުރަތަމަ ރޯވީ ބައުޒަރަކުން ތެޔޮ އަޅަމުންދިޔަ ލޯންޗެއްގައެވެ. އަދި ލޯންޗުގައި ރޯވި އަލިފާންގަނޑު ހޮޅީގައި ހިފައި ބައުޒަރާ ހަމައަށް ފެތުތުމާއެކު ބައުޒަރު ގޮވައި، އިތުރު ތިން ބައުޒަރެއްގައި ރޯވިއެވެ.\nމި ހާދިސާގައި ލޯންޗު އެއްކޮށް އަނދާ ހުލިވެ ފަޅުތެރެއަށް އަޑިއަށް ގޮސްފައިވާއިރު، ތެޔޮ ބައުޒަރުތައް ވެސް ވަނީ ބޭނުން ނުކުރެވޭ ވަރަށް އަނދައިފައެވެ.\nމިއަދުގެ ހާދިސާގައި ފިހިގެން ހަތް މީހަކަށް އައިޖީއެމްއެޗްގައި މިހާރު ވެސް ދަނީ ފަރުވާ ދެމުންނެވެ. އެއީ ފަސް ދިވެހިންނާއި ދެ ބިދޭސީން ކަމަށެވެ. އޭގެ ތެރެއިން އެކަކަށް އައިސީޔޫގައި ދަނީ ފަރުވާ ދެމުންނެވެ.\nއަލިފާނުގެ ހާދިސާ ހިނގި ސަރަހައްދަށް ރައީސް އިބްރާހިމް މުހައްމަދު ސޯލިހު ވެސް މިއަދު ޒިޔާރަތް ކުރެއްވިއެވެ. އެމަނިކުފާނުގެ އަރިހުގައި ޑިފެންސް މިނިސްޓަރު މާރިޔާ އަހުމަދު ދީދީ އާއި ހޯމް މިނިސްޓަރު އިމްރާން އަބްދުﷲގެ އިތުރުން ފުލުހުންނާއި ސިފައިންގެ އިސްވެރިން ވެސް ބައިވެރިވެވަޑައިގަތެވެ.\nMiadhu ge alifaanuge haadhisaagai harakaitherivi @PoliceMv, @MNDF_Official ge officers & aanmunnah shukuru dhannavan. Mifadha nurakkaatheri haadhisaathah hingiya nudhinumah qanoonthakah hurumayitherikoh hithumaaeku salaamathee kankamah hurihaa faraathakun samaalukan dhevvunedhen. pic.twitter.com/CZmlYFluN5\n— Imran Abdulla (@ShimranAb) September 30, 2019\nAuthor މުޙައްމަދު އިބްރާހިމްPosted on September 30, 2019 September 30, 2019 Categories featured 3, ޚަބަރުLeaveacomment on ހާދިސާތައް ހިނގިޔަ ނުދިނުމަށް ގާނޫނުތަކަށް ހުރުމަތްތެރިކޮށް ހިތަންޖެހޭ: އިމްރާން\nފިހިގެން ފަރުވާދެމުން އަންނަ މީހުންގެ ހާލު ރައީސް ބައްލަވައިފި\nމިއަދު މާލޭގެ ޓީޖެޓީ ސަރަހައްދުގައި ހިނގައިދިޔަ އަލިފާނުގެ ބޮޑު ހާދިސާގައި ފިހިގެން ފަރުވާދެމުން އަންނަ މީހުންގެ ހާލު ރައީސް އިބްރާހިމް މުހައްމަދު ސޯލިހު ބައްލަވާލައްވައިފިއެވެ.\nޓީޖެޓީ އަލިފާނުގެ ހާދިސާގައި ފިހިގެން ހަތް މީހަކަށް އައިޖީއެމްއެޗްގައި މިހާރު ވެސް ދަނީ ފަރުވާ ދެމުންނެވެ. އެއީ ފަސް ދިވެހިންނާއި ދެ ބިދޭސީން ކަމަށެވެ. އޭގެ ތެރެއިން އެކަކަށް އައިސީޔޫގައި ދަނީ ފަރުވާ ދެމުންނެވެ.\nއެމީހުންގެ ހާލު ބައްލަވާލެއްވުމަށް އައިޖީއެމްއެޗަށް ޒިޔާރަތް ކުރުމުގެ ގޮތުން ރައީސް ވަނީ، އަލިފާނުގެ ހާދިސާ ހިނގި ސަރަހައްދަށް ވަޑައިގެންފައެވެ.\nއަދި އެތަނަށް ވަޑައިގެން އަލިފާން ނިއްވުމުގެ މަސައްކަތް ކުރަމުން ގެންދެވި ފަރާތްތަކާ ބައްދަލުކުރައްވާ އެފަރާތްތަކަށް ރައީސް ވަނީ ޝުކުރުއަދާ ކުރައްވާ ހިތްވަރު ދެއްވައިފައެވެ.\nއަދި މިފަދަ ހާދިސާތައް ކުރިމަތިވިޔަ ނުދިނުމަށްޓަކާ މިހާރުން މިހާރަށް އަޅަންޖެހޭ ފިޔަވަޅުތައް ސަރުކާރުން އަޅުއްވަމުން ގެންދަވާކަމަށާ ނަމަވެސް މިފަދަ ހާދިސާތައް ކުރިމަތިވިޔަ ނުދިނުމަށްޓަކައި ހުރިހާ ފަރާތްތަކެއްގެ އެއްބާރުލުން ބޭނުންވާކަން ރައީސްގެ ވާހަކަފުޅުގައި ފާހަގަކުރެއްވިއެވެ.\nމިއަދު ހަވީރު ހިނގި އަލިފާނުގެ ހާދިސާގައި އަލިފާންގަނޑު އެންމެ ފުރަތަމަ ރޯވީ ބައުޒަރަކުން ތެޔޮ އަޅަމުންދިޔަ ލޯންޗެއްގައެވެ.\nއެގޮތުން ލޯންޗުގައި ރޯވި އަލިފާންގަނޑު ހޮޅީގައި ހިފައި ބައުޒަރާ ހަމައަށް ފެތުތުމާއެކު ބައުޒަރު ގޮވައި، އިތުރު ތިން ބައުޒަރެއްގައި ރޯވިއެވެ. އެ ހާދިސާގައި ލޯންޗު އެއްކޮށް އަނދާ ހުލިވެ، ފަޅުތެރެއަށް އަޑިއަށް ގޮސްފައިވާއިރު، ތެޔޮ ބައުޒަރުތައް ވެސް ބޭނުން ނުކުރެވޭ ވަރަށް އަނދައިފައެވެ.\nAuthor މުޙައްމަދު އިބްރާހިމްPosted on September 30, 2019 September 30, 2019 Categories featured 2, ޚަބަރުLeaveacomment on ފިހިގެން ފަރުވާދެމުން އަންނަ މީހުންގެ ހާލު ރައީސް ބައްލަވައިފި\nޓީ-ޖެޓީ އަލިފާނުގެ ހާދިސާ: އެކަކު އައިސީޔޫގައި، ހާލު ސީރިއަސްއެއް ނޫން\nމިއަދު މާލޭގެ ޓީޖެޓީ ސަރަހައްދުގައި އޮތް ތެޔޮ ބައުޒަރެއްގައި ރޯވެ ހިނގައިދިޔަ އަލިފާނުގެ ބޮޑު ހާދިސާގައި ފިހިގެން ގެނައި އެކަކު އައިސީޔޫ އަށް ބަދަލުކޮށްފައިވާ ކަމަށާއި ނަމަވެސް އޭނާގެ ހާލު ސީރިއަސް ނޫން ކަމަށް އައިޖީއެމްއެޗުން ބުނެފިއެވެ.\nއައިޖީއެމްއެޗްގެ މީޑިއާ އޮފިޝަލު ވިދާޅުވީ، ޓީޖެޓީ އަލިފާނުގެ ހާދިސާގައި ފިހިގެން ހަތް މީހަކު އެ ހޮސްޕިޓަލުން ފަރުވާ ދެމުންދާ ކަމަށެވެ. އެއީ ފަސް ދިވެހިންނާއި ދެ ބިދޭސީން ކަމަށެވެ.\nއޭގެ ތެރެއިން ހަ މީހުންނަށް މެޑިކަލް ވޯޑުގައި ފަރުވާ ދެމުންދާއިރު އެކަކު އައިސީޔޫއަށް ބަދަލު ކޮށްފައިވާ ކަމަށް އޮފިޝަލު ވިދާޅުވިއެވެ.\nނަމަވެސް އޭނާ އައިސީޔޫއަށް ބަދަލުކުރީ ހާލު ސީރިއަސް ވެގެން ނޫން ކަމަށާއި އިތުރަށް ހާލު ސީރިއަސް ވެދާނެ ކަމަށް ޑޮކްޓަރުންނަށް ލަފާ ކުރެވޭތީ ކަމަށް މީޑިއާ އޮފިޝަލު ވިދާޅުވިއެވެ.\nAuthor މުޙައްމަދު އިބްރާހިމްPosted on September 30, 2019 September 30, 2019 Categories featured main, ޚަބަރުLeaveacomment on ޓީ-ޖެޓީ އަލިފާނުގެ ހާދިސާ: އެކަކު އައިސީޔޫގައި، ހާލު ސީރިއަސްއެއް ނޫން\nއިންޑިއާ ސިފައިންގެ ވެރިޔާ، ޑިފެންސް މިނިސްޓަރު މާރިޔާއާ ބައްދަލުކުރައްވައިފި\nމިހާރު ރާއްޖެ ވަޑައިގެން އުޅުއްވާ އިންޑިއާގެ ޗީފް އޮފް އާމީ ސްޓާފް ޖެނެރަލް ބިޕިން ރާވަތު، މިނިސްޓަރ އޮފް ޑިފެންސް މާރިޔާ އަހްމަދު ދީދީއާ ބައްދަލުކުރައްވައިފިއެވެ.\nމިއަދު ހެނދުނު އެ ދެ ބޭފުޅުން ބައްދަލުކުރައްވައި، ދިފާއީ ރޮނގުން ދެގައުމުގެ ދެމެދުގައި އޮތް ޒަމާންވީ ގުޅުމާ ބެހޭގޮތުންނާއި އެ ގުޅުން އިތުރަށް ބަދަހިކުރުމާ ބެހޭގޮތުން މަޝްވަރާކުރެއްވިކަމަށް ކަމަށް ޑިފެންސް މިނިސްޓްރީން ބުނެއެވެ.\nބިޕިން ރާވަތުއާ މާރިޔާ މިއަދު ބޭއްވި ބައްދަލުވުމުގައި ރާއްޖޭގައި ހުންނަވާ އިންޑިއާ ސަފީރު ސަންޖޭ ސުދީރުއާއި، ޗައިފް ޗީފް އޮފް ޑިފެންސް ފޯސްގެ އިތުރުން ދެގައުމުގެ ޑިފެންސް އެޓާޝޭއިން ބައިވެރިވެވަޑައިގެންނެވިއެވެ.\nއިންޑިއާ ސިފައިންގެ ވެރިޔާ އިއްޔެ ރާއްޖެ ވަޑައިގެންނެވި އިރު، އޭނާ އިއްޔެ ވަނީ ޗީފް އޮފް ޑިފެންސް ފޯސް މޭޖާ ޖެނެރަލް އަބްދުﷲ ޝަމާލްއާވެސް ބައްދަލުކުރައްވައިފައެވެ.\nAuthor މުޙައްމަދު އިބްރާހިމްPosted on September 30, 2019 September 30, 2019 Categories featured 4, ޚަބަރުLeaveacomment on އިންޑިއާ ސިފައިންގެ ވެރިޔާ، ޑިފެންސް މިނިސްޓަރު މާރިޔާއާ ބައްދަލުކުރައްވައިފި\nޓީޖެޓީ ސަރަހައްދުގައި އޮތް ލޯންޗެއްގައި ރޯވެއްޖެ\nމާލޭގެ ޓީ-ޖެޓީގައި އޮތް ލޯންޗެއްގައި ރޯވެއްޖެއެވެ.\nފުލުުހުން ބުނީ، މާލޭ ޓީޖެޓީ ސަރަހައްދުގައި އޮތް ލޯންޗެއްގައި ރޯވި ކަމުގެ މައުލޫމާތު ލިބިފައިވާ ކަމަށާއި އެސަރަހައްދުގައި ފުލުހުން ހަރަކާތްތެރިވަމުން އަންނަ ކަމަށެވެ.\nއެމްއެންޑީއެފުން ބުނީ، ރޯވި ލޯންޗު ދުރަށް ޖައްސައި، އަލިފާން ނިއްވުމަށް ފޯމް އާއި ފަޅު ތެރޭގައި ފަޔާ ލޯންޗު ހަރަކާތްތެރި ވަމުންދާ ކަމަށެވެ. އަދި މިހާރު އަލިފާން ފެތުރުން ކޮންޓްރޯލް ކުރެވިއްޖެ ކަމަށް މައުލޫމާތުދެ އެވެ.\nމި ހާދިސާގައި އަލިފާން ރޯވި ލޯންޗު އަޅާފައި އޮތް ސަރަހައްދުގައި ބާއްވާފައި އޮތް ދެ ތެޔޮ ބައުޒަރެއްގައި ވެސް ވަނީ އަލިފާން ރޯވެފައެވެ.\nފުލުހުން ބުނީ، އަލިފާނުގެ ހާދިސާގައި ފަސް މީހަކު އައިޖީއެމްއެޗަށް ގެންގޮސްފައިވާ ކަމަށާއި އޭގެ ތެރެއިން އެކަކުގެ ހަށިގަނޑު ވަރަށް ބޮޑަށް ފިހިފައިވާ ކަމަށެވެ.\nAuthor މުޙައްމަދު އިބްރާހިމްPosted on September 30, 2019 September 30, 2019 Categories featured 1, ޚަބަރުLeaveacomment on ޓީޖެޓީ ސަރަހައްދުގައި އޮތް ލޯންޗެއްގައި ރޯވެއްޖެ\nއެސިސްޓެންޓް ޕީޖީގެ މަޤާމަށް ބޭފުޅަކު އައްޔަންކޮށްފި\nއެސިސްޓެންޓް ޕްރޮސިކިއުޓާ ޖެނަރަލްގެ މަގާމަށް ޝަމްރާ ޝަމީމް ހަމަޖައްސައިފި އެވެ.\nއެ މަގާމަށް ޝަމްރާ ހަމަޖައްސާފައިވަނީ އެސިސްޓެންޓްގެ މަގާމު އުފައްދައި މީގެކުރިން އެ މަގާމުގައި ކުރިން ހުންނެވި އައިޝަތު ފަޒްނާ މިދިޔަ އަހަރު އެމަޤާމުން އިސްތިޢުފާ ދެއްވުމާއި ގުޅިގެންނެވެ.\nޝަމްރާއަކީ މީގެކުރިން ބޮޑެތި ގިނަ މައްސަލަތަކެއްގައި ޕްރޮސިކިއުޓާ ޖެނަރަލްގެ އޮފީސް ތަމްސީލް ކުރުމަށް ކޯޓުތަކަށް ވަޑައިގެންނެވި ބޭފުޅެކެވެ.\nޑެޕިއުޓީ ޕްރޮސިކިއުޓާ ޖެނަރަލްގެ މަގާމުގައި ހުންނެވި މަރްޔަމް ނިހާޔަތު ވެސް މީގެ ދުވަސްތަކެއް ކުރިން ވަނީ އިސްތިއުފާ ދެއްވާފަ އެވެ.\nAuthor މުޙައްމަދު އިބްރާހިމްPosted on September 30, 2019 Categories ޚަބަރުLeaveacomment on އެސިސްޓެންޓް ޕީޖީގެ މަޤާމަށް ބޭފުޅަކު އައްޔަންކޮށްފި\nޓެރެރިޒަމް ޤާނޫންގެ ނާޖާއިޒް ބޭނުން ސަރުކާރުން ނުކުރާނެ: އިމްރާން\nޓެރަރިޒަމްގެ ގާނޫނަށް އިސްލާހު ގެނައުމުގެ ބިލުން ތަންފީޒީ އިދާރާތަކަށް ބޮޑެތި ބާރުތަކެއް ލިބިގެން ދިޔަ ނަމަވެސް އެ ގާނޫނު ނާޖާއިޒު ގޮތުގައި މި ސަރުކާރުން ބޭނުން ނުކުރާނެ ކަމަށް ހޯމް މިނިސްޓަރު އިމްރާން އަބްދުﷲ މިއަދު ވިދާޅުވެއްޖެ އެވެ.\nޝެއިޚް އިމްރާން މިހެން ވިދާޅުވެފައިވަނީ މިއަދު ކުރެއްވި ޓްވީޓެއްގައެވެ.\nއެޓްވީޓްގައި ޓެރަރިޒަމްގެ ގާނޫނަށް ސަރުކާރުން ގެންނަން ބޭނުންވި ބަދަލުތައް މަޖިލީހުން ފާސްވުމަކީ ޓެރަރިޒަމާ ދެކޮޅަށް ސަރުކާރުންނާއި ކަމާބެހޭ މުއައްސަސާތަކުން ކުރާ މަސައްކަތުގައި ލިބުނު ކުރިއެރުމެއް ކަމަށެވެ. އަދި މިކަމުގެ ނާޖާއިޒް ފައިދާ ނުނަންގަވާނެ ކަމަށްވެސް އިމްރާން ވިދާޅުވިއެވެ.\nTerrorism qaanoon ah gennan sarukaarun beynunvi badhaluthah majlis in faasvumakee Terrorism aa dhekolhah kuraa masahkathu ga libunu kurierumeh. Mi qaanoon ge naajaaiz beynun mi sarukaarun nukuraane kamuge furihama yageenkan aruvan.IA https://t.co/pVM3EQOz4c\nޓެރަރިޒަމްގެ ބިލުގައި ފުލުހުންނަށާއި ތަންފީޒީ އިދާރާތަކަށް ބޮޑެތި ބާރުތަކެއް ދޭތީ، ބައެއް ގާނޫނީ ވަކީލުންނާއި އިދިކޮޅު ފަރާތްތަކުގެ އިތުރުން މަޖިލީހުގައި ތިއްބެވި އެމްޑީޕީގެ މެންބަރުން ވެސް ކަންބޮޑުވުންވަނީ ފާޅު ކުރައްވާފައެވެ.\nAuthor މުޙައްމަދު އިބްރާހިމްPosted on September 30, 2019 Categories featured 1Leaveacomment on ޓެރެރިޒަމް ޤާނޫންގެ ނާޖާއިޒް ބޭނުން ސަރުކާރުން ނުކުރާނެ: އިމްރާން\nދިވެހި އިމާމުންނަށް މޮރޮކޯގެ މައުހަދުތަކުން ތަމްރީނުގެ ފުރުސަތު ހޯދުމަށް މަޝްވަރާކޮށްފި\nޑިންގީއަކުން ކަނޑަށް ފުންމާލި މީހަކު މަރުވެފައި އޮށްވާ ފެނިއްޖެ\nއުމުރުގެ ދުވަސްތައް ބޭކާރުވުމުން ދެރަވާންޖެހޭނެ، ވަގުތު ބޭކާރުވާ ގޭމްތަކާ ދުރުވޭ: ހުތުބާ\nފޯކައިދޫ، ފިނޭ އަދި މިލަދޫގައި އާ އިންޖީނުގެ އަޅަން ހަވާލުކޮށްފި\nއިންޑޮނޭޝިއާ ކައިރިއަށް ބާރުގަދަ ބިންހެލުމެއް، ސުނާމީގެ އިންޒާރު ނެރެފި\nސަސްޕެންޑު ކުރަން ނިންމި ނިންމުން ބަލައެއް ނުގަންނަން: އުއްތަމަ ފަނޑިޔާރު\nފިލިޕީންސް އަތުން ބަލިވެ، ކޮލިފައިވުމަށް ރާއްޖެއަށް ހުރަސްތަކެއް\nފަލަސްތީނަށް އިޒްރޭލުން ދިން ހަމަލާތައް ދިވެހި ސަރުކާރުން ހަރުކަށިކޮށް ކުށްވެރިކޮށްފި


ވަޢުދު (ފަންސަތިރީސްވަނަ ބައި) – Esfiya – Dhivehi Vaahaka Site\n- by Jana - 81- December 9, 2019\nމަސްޢޫދުބެއާއި ވާހަކަ ދެއްކިތާ މާ ގިނައިރެއްނުވެ އަޔާޒްގެ ބްރޭކް ގަޑި ޖެހުމުން އޭނަ މިޞްރާބުޖެހީ ހޮސްޕިޓަލުގެ ނާރުގެ ޑޮކްޓަރާއި ބައްދަލުކުރަން ދިޔުމަށެވެ. ކަން ދިމާކުރި ގޮތުން އޭނަ ހިނގާފައި ދިޔަ ހޯލުގެ ތެރެއިން ވެސް އޭނައާއި އެކުވެރި ޑޮކްޓަރ ނަޒީހާއި ދިމާވުމުން ދެމީހުން އެކީގައި ހޮސްޕިޓަލުގެ ކެފެޓީރިއާއަށް ދާން ނިންމިއެވެ. ދެމީހުން އެކީގައި މޭޒެއްގެ ދޮށުގައި އިށީނދެ ހަމަޖެހިލުމުން އަޔާޒް އޭނަގެ ހިތުގައި އުފެދިފައި އޮތް ސުވާލުކުރިއެވެ. ސެރެބްރަލް ޕަލްސީ ޕޭޝަންޓަކު ފިޓް ނުޖެހި ހުރެފައި ކުރިއަށް އޮތްތާނގައި ޖެހުމަށް އޮތީ ކިހާވަރުގެ ފުރުޞަތެއްތޯއެވެ.\n“އަނެއްހެން އެގޮތަށް ގެޕެއް އައިއްސިއްޔާ ދެން ވަރަށް ނުޖެހޭނެ. ވަރަށް ރެއާރވާނެ އެކަހަލަ ކޭސެސްތައް. ބަޓް ވީ ނެވާ ނޯ…..ބްރައިންގަ އެ އިންޖަރީ ހުރީމަ ފަހަރެއްގަ ވަކި ޙާލަތެއް ހޭންޑްލް ނުވެ ހިނގައިދާނެ. ވަކިން ޚާއްޞަކޮށް އޯވާރވޯކްކޮށް ނޫނީ މާ ބޮޑަށް ސްޓްރެސްވީމަ. އެހެންނޫނީ އިމޯޝަނަލް ޓްރޯމާއެއްގެ ސަބަބުންވެސް ހަމަ ކުރިމަތިވެދާނެ….” ޑޮކްޓަރ ނަޒީހް ކިޔައިދިނެވެ. އަޔާޒަށް އެ ވާހަކަތަކާއިމެދު ވިސްނެން ފެށި ވަގުތު އޭނައަށް ނޭނގުނު ކަމަކީ އެ ވާހަކަ އަޑުއަހަން އޭނަގެ ފަހަތުގައި ހުރި މޭޒެއްގައި އިން މީހަކު އަޑުއަހަން އިން ކަމެވެ. އެއީ އާދައިގެ ގަމީހަކާއި ޖިންސެއް ލައިގެން ހުރި އަޔާޒާއި ދާދި އެއް ޢުމުރެއްހެން ހީވާ ޒުވާނެކެވެ. އަޔާޒާއި ދިމާ ފަހަތަށް ވާގޮތަށް އިންއިރު އޭނަގެ އަތުގައި އޮތް ފޯނުން އަޔާޒާއި ނަޒީހާއި ދެމެދު ދެކެވެމުން ދިޔަ ވާހަކަތައް ރިކޯޑު ކުރެވެމުން ދިޔައެވެ.\n“ސޯ…..ކޮންމެ ގޮތެއްވިޔަސް ރިސްކް އެބައޮތްދޯ؟” އަޔާޒަށް މަލާކާއި ދޭތެރޭ ވިސްނަމުން ދޯދެވުނެވެ.\n“ހުމް….އެކަމަކު ރެގިއުލާކޮށް ޓްރީޓްކުރަން ފަށައިފިއްޔާ ބްރެއިންގެ ވަޔަރިންއަށް ވެސް ރަނގަޅު ބަދަލުތަކެއް އަންނާނެ. އެހެންވީމަ ޓްރީޓް ކުރާވަރަކަށް ފިޓް ޖެހުމުގެ ފުރުޞަތުވެސް ކުޑަވެގެންދާނެ. ކިހިނެއްވީ؟ އަޔާޒް ދަންނަ ކުއްޖަކު ސެރެބްރަލް ޕަލްސީ ހުންނަނީތަ؟ ހެލްޕެއް ބޭނުމިއްޔާ އަހަރެން ކައިރިއަށް ގެނޭ…..އަޔާޒްއަށް ވެސް ވަކި ޓްރީޓް ކުރަން ނޭނގޭނެއެކޭ ނުބުނާނަން. ސްޕެޝަލައިޒް ނުވިޔަސް ނިއުރޯ ޖީނިއަސްއަކަށްވީމަ. ހެހެ….” ނަޒީހް އޭނައަށް ތަޢުރީފުކޮށް ހީލުމުން އަޔާޒަށް ވެސް ހީލެވުނެވެ.\n“އާނ ދެން….އެނގުނު ވަރަކުން ޓްރީޓް ކުރެވޭތޯ މި ބަލަނީ އިން ޝާ ﷲ! ތެންކިއު އިނގޭ ނަޒީހް….އަދިވެސް ޑައުޓެއް އޮތިއްޔާ އަހާލާނަން އިނގޭ؟” އަޔާޒް އެހެން ބުނެލީ ނަޒީހާއި ހިނިތުންވެ ކޮފީ ތަށިން ކޯވަރެއް ދަމާލަމުންނެވެ. ނަޒީހް ‘ޝުއާރ’ އޭ ބުނެ އެ ވާހަކަ ނިމުނު ވަގުތު އެމީހުންގެ މޭޒުގެ ކައިރީގައި އިން މީހާ އެ ރިކޯޑިންގް ޕޯޒް ކުރިއެވެ. އަދި ފޯނު ޖިންސްގެ ޖީބަށް ކޮއްޕަމުން އެތަނުން ދާން ހިނގައިގަތެވެ.\nއަޔާޒް އެދުވަހުގެ ޑިއުޓީ ނިންމުމަށްފަހު ގެއަށް އައީ5ޖަހައި ބޮޑުވި ފަހުންނެވެ. އާދައިގެ މަތިން ކޮޓަރިއަށް ދިޔުމުގެ ކުރިން އޭނަ ސިޓިންގް ރޫމުގައި ތިބި ލަޔާންއާއި ލިލިއަންއާއެކީ ކުޑަ ވަގުތުކޮޅެއް ހޭދަކުރިއެވެ. ދީނާއިމެދު އުނގެނެން ފެށިފަހުން އޭނައަށް އިޚްތިޔާރަކާއި ނުލާވެސް އެކުދިންނާއިމެދު ބެހެއްޓެނީ ޚުދު އޭނަވެސް ޙައިރާން ކުރުވާފަދަ އޯގާތެރިކަމެކެވެ. އެކުދިންނަށް ހެޔޮކޮށް ހިތުމުން ހިތަށް ހަމަޖެހުމެއް ލިބެއެވެ. އަދި އެކުދިންގެ މައުސޫމް ހިނިތުންވުންތައް ފެނިފައި އޭނަގެ މުސްތަޤްބަލާއިމެދު ވެސް ވިސްނެމުން ދިޔައެވެ. އަމިއްލަ ޢާއިލާއެއް ފެށުމުގެ ޚިޔާލު ހިތުގައި ޒީނަތްތެރިވެގެންދެއެވެ.\nލަޔާންމެން ކައިރީގައި ހުރުމަށްފަހު އަޔާޒް ގޮސް ފަރުވާތެރިކަމާއެކީ އޭނަގެ ދޮރުގެ ތަޅު ވީހާވެސް ލަސްލަހުން އަނބުރާލަމުން ކޮޓަރިއަށްވަނެވެ. އާދައިގެ މަތިން އެގޮތަށް ތަޅު އެނބުރުމުން އިވުނު ލުއި އަޑުން ސިހުންނުވި މަލާކް އޭނަ ފެނުމާއެކު ކިޔަވާ މޭޒު ދޮށުގައި އިނދެ ހިނިތުންވެލިއެވެ. ބަދަލުގައި އަޔާޒްވެސް ހިނިތުންވުމެއް ހަދިޔާކުރަމުން ދޮރު ލައްޕާލިއެވެ.\n“ހާދަ ބިޒީއޭދޯ؟” އަޔާޒް މަލާކާއި ދިމާލަށްދަމުން ބުނެލިއެވެ. މަލާކްގެ ކުރިމަތީގައި ހުރި ލެޕްޓޮޕް ހުޅުވިފައިވީއިރު ލެޕްޓޮޕްގެ ކައިރީގައި ބައިންޑް ކުރެވިފައިވި ފޮތްތަކާއި ގަނޑުތައްވިއެވެ.\n“އާނ……މާދަމާއަށް ޑިއު ވާ ދެ އެސައިންމެންޓް އޮތްކަން މަލާކްއަށް އެނގުނީ މިއަދު ހެނދުނު. އެހެންޏާ މަލާކް ހުރިހާ ޓިއުޓޯރިއަލްއަކާ އެސައިންމެންޓެއް ދެ ދުވަސް ނޫނީ އެއްދުވަސް ކުރިން ނިންމޭތޯ ބަލަން. އެކަމަކު މި ދޭތީގެ ވާހަކަ މި ހުރިހާ ދުވަހު ނޭނގި އޮތީމަ މިއުޅެނީ ކުޑަކޮށް ހާސްވެގެން…” މަލާކް ލެޕްޓޮޕް ސްކްރީނަށް ނަޒަރު ހުއްޓައިގެން އިނދެ ކިޔައިދިނެވެ.\n“އަސްލުވެސްތަ؟ އެހެންވެއްޖެއްޔާ މުޅިން ސަކަރާތެއްނު؟ ޑިއުވުމުގެ އެއްދުވަސްކުރިން ސަބްމިޓް ކުރާ ކުއްޖާގެ ލަޤަބު ތި ގެއްލުނީ. ހެހެ……ކިހިނެއްވީ؟” މަލާކްގެ ކައިރިއަށް އައިސް ހުއްޓިލީ ވަގުތު މަލާކް ބޮލުގައި ރިއްސައިގެން ކަހަލަ ގޮތަކަށް ބޮލުގެ ފުށްކިބައިގައި އެއްއަތް އަޅައި އޮބާލުމުން އަޔާޒަށް އެ ފަހު ސުވާލުކޮށްލެވުނީ ހިސާބެއްގެ ކަންބޮޑުވުމަކާއި އެކީގައެވެ.\n“ހެހެ….އެއީ މާ ބޮޑުކަމެއްނޫން. މާ ގިނައިރު ވަންދެން އިންގޮތަށް އިންނާތީ ކަންނޭނގެ….މެންދުރުއްސުރެ ބޮލުގަ ރިއްސައިގެން މިއުޅެނީ. ބޮލަށް ބަރުވާހެން ވެސް ހީވޭ…..” މަލާކް އޭނަގެ ބޮލުން އަތްނަގައި ދެންވެސް އޭނަގެ މަސައްކަތުން ނަޒަރު ވަކި ކުރުމެއްނެތި ކިޔައިދިނެވެ. އެ ހިނދު އަޔާޒްގެ ހަނދާނަށް އައީ މިއަދު މަލާކްގެ ބައްޔާއިމެދު އޭނައަށް ހޯދުނު ހޯދުންތަކެވެ. އެއާއެކު ނަޒީހް ދެއްކި ވާހަކަތައް ހަނދާންވެފައި މެއަށް ފިނިވެގެން ދިޔަދިޔަހެން އަޔާޒަށް ވާހަކަ ދެކެވުނެވެ.\n“މަލާކް…..މަލާކް ކުޑަކޮށް ރެސްޓްކޮށްލަންވީއެއްނު ދެން އެހެންވީމަ؟ އެސައިންމެންޓް ސަބްމިޓް ނުކުރެވުނަސް އެއީ މާ ބޮޑަށް ހާސްވާ ކަންތައްތަކެއްނޫން އިނގޭ؟ އެހެންނޫނަސް އަދި މިރޭވެސް އެބައޮތެއްނު؟ ބޮލުގެ ރިހުން ރަނގަޅު ވަންދެން ރެސްޓް ކޮށްލަންވީއެއްނު؟” ހިތަށްވެރިވި ހާސްކަމާއެކީ އަޔާޒަށް އެއްފަހަރާ އެތައް ވާހަކައެއް ދެކެވުނެވެ.\n“ނޫނޭ އަޔާޒް….މަލާކް ދެން އެހާ ބޮޑަކަށްވެސް ހާހެއްނުވޭ. މިހާރު ފުރަތަމަ އެތި ނިމިއްޖެޔޭ. ދެން މީގެ ވެސް 1000 ވޯޑްސް ބާކީ އޮތީ. ނިންމާލާފަ ދެން މިތަނުން ދުރުވާން ބޭނުންވަނީ.” މަލާކް އަޔާޒަށް ބަލާލަމުން ބުންޏެވެ.\n“ދެން އެކަމަކު ބޮލުގަ ރިއްސައިގެން ތިގޮތަށް ތިހެން ހުންނާކަށް ނުވާނެއޭ މަލާކް…..ބޮލުގެ ރިހުން ގޯސްވެސް ވެދާނެ ތިހެން ހުއްޓާ!” އަޔާޒަށް އެހެން ބުނެލެވުނީ ހިސާބަކަށް ނުރުހިފައި ހުރެއެވެ. މަލާކް އަމިއްލަ ޞިއްޙަތާއި މެދު ބަހައްޓާ ފަރުވާކުޑަ ކަމުގެ ސަބަބުންނެވެ.\n“އެހެންނެއްނުވާނެ އިން ޝާ ﷲ! މަލާކްގެ ބޮލުގަ ރިއްސިއްޔާ އަބަދުވެސް ނިދާފަ ތެދުވާއިރު ރަނގަޅުވާނެ. މިއަދު ދެން ނިދަންޏާ ނިދަން ބޭނުންވަނީ މީތި ނިންމާލާފަ.” މަލާކް ތަކުރާރުކޮށް އެހެން ބުނެލީ އޭނަ ކަމަކަށް ޢަޒުމް ކަނޑައަޅައިފިނަމަ އެކަމެއް ދޫކޮށްލުމަކީ އޭނައަށް ދަތި ކަމަކަށްވާތީވެއެވެ.\n“އެކަމަކު އަހަންނަށް ފެންނަނީ މަލާކް ހަމަ ރެސްޓްކޮށްލަން.” އަޔާޒަށް ބުނެލެވުނެވެ. މަލާކް ދެންމެ ބުނެލި ވާހަކައިން ހިތަށް ކުޑަވަރެއްގެ ލުޔެއް ލިބުނެއްކަމަކު އޭނަ ދެންވެސް މަލާކް ދަތި ޙާލަތަކަށް ދޫކުރާކަށް ބޭނުމެއްނުވިއެވެ.\n“އިޓްސް އޯކޭ އަޔް….” މަލާކަށް އެހާ ހިސާބަށް ބުނެލެވުމާއެކު އަޔާޒް އޭނަގެ ލެޕްޓޮޕް ލައްޕާލަމުން ވާހަކަ ދެއްކިއެވެ.\n“އިޓްސް ނޮޓް އޯކޭ މަލާކް! މަލާކްއަށް ގޮތެއްވެއްޖެއްޔާ މަލާކްއާމެދު ކަންބޮޑުވާނެ މީހުން ނުތިބޭނެހެންތަ މަލާކަށް ހީވަނީ؟!” އަޔާޒަށް އެސުވާލުކޮށްލެވުނީ ހިސާބަކަށް ހަރުކުރެވިފައިވި އަޑަކުންނެވެ. އޭނަގެ ވާހަކަ ނިމުނުއިރު މަލާކާއި އޭނަގެ ހަތަރުކަޅި ހަމަވިއެވެ. އަޔާޒްގެ މޫނުމަތިން އޭނަ ދެންމެ އެ ސިފަކުރި ކަންބޮޑުވުން ފެންނަމުން ދިޔައިރު މަލާކްގެ މޫނުމަތިން ފާޅުވަމުން ދިޔައީ އޭނަ ކަމެއް ދެނެގަންނަން އުޅޭފަދަ އަސަރެކެވެ. ދެންމެ އަޔާޒް ބުނި ބަސްތަކާއި އެ ފުން ދެލޮލުން އޭނައަށް ފެނުނު އަސަރުން ނޭނގޭ ޖަޒުބާތުތައް އޭނަގެ ހިތުތެރެއިން ހިނގާލިއެވެ. އަޔާޒް ހަމަ ޙަޤީޤަތުގައިވެސް އޭނައާއިމެދު އަޅާލަނީތޯ ހިތް ސުވާލުކުރި ހިނދު އެ ހިތަށް އުފާވެރިކަމެއް ވެރިވިއެވެ. އެހިނދު އޭނައަށް ބަލަހައްޓައިގެން ހުރި އަޔާޒަށް އަމިއްލަ ނަފްސު ކުށްވެރި ކުރެވެމުން ދިޔައެވެ. މަލާކާއި އެފަދަ ގޮތަކަށް ވާހަކަ ދެކެވުމުންނެވެ. ސިކުންތުކޮޅެއްފަހުން އޭނަ ހަމައަކަށް އެޅެމުން ނޭވައެއް ދޫކޮށްލިއެވެ.\n“ސް….ސޮރީ…..މަލާކް ބޭނުމިއްޔާ އެސައިންމެންޓް ހެދިޔަސް މައްސަލައެއްނެތް.” އަޔާޒް އެހެން ބުނެލީ އޭނަ މަލާކް ލައްވާ ގަދަކަމުން އެއްވެސް ކަމެއް ނުކުރުވާނެކަން މަލާކަށް އެންގުމަށެވެ. އަދި އޭނައަށް ނުވެސް އެނގޭ އޭނަގެ ހިތުތެރޭގައިވި ޖަޒުބާތެއް ބޭޒާރުވާން އުޅުނުހެން ހީވުމުންނެވެ. އެ ނޭނގޭ އިޙްސާސާއެކީ އަޔާޒް ދުރު ބަލަމުން މަލާކް ފަހަނަޅާފައި އޭނަގެ ކޮޓަރިއަށް ދާން މިޞްރާބުޖެހިއެވެ. އެހިނދު މަލާކް އޭނައަށް ގޮވާލި އަޑަށް އޭނަގެ ފިޔަވަޅުތައް ހުއްޓުމަކަށް އައެވެ. ހިތުގެ ތެޅުން އަވަސްވީ ހިނދު މަލާކް ވާހަކަ ދެއްކި އަޑު އިވުނެވެ.\n“މަލާކް ރެސްޓްކޮށްލާނަން ބޮލުގެ ރިހުން ރަނގަޅު ވަންދެން.” މަލާކަށް އެހެން ބުނެލެވުނީ ލުއި ހިނިތުންވުމަކާއި އެކީގައެވެ. އެއާއެކު އަޔާޒަށް ފަސްއެނބުރި މަލާކަށް ބަލާލެވުނެވެ. އަޔާޒް ބަލާލުމާއެކު މަލާކް ފުން ހިނިތުންވުމެއް ދައްކާލަމުން އޭނަގެ ގޮނޑި މޭޒާއި ދުރުކޮށް އެނދާއި ދިމާލަށް އަނބުރާލިއެވެ. އެނދުގެ ކައިރިއަށް މަލާކް ދަންދެން އަޔާޒަށް ހުރިގޮތަށް ބަލަހައްޓައިގެން ހުރެވުނެވެ. އެނދުގެ ކައިރީގައި ގޮނޑި މަޑުކުރުމަށްފަހު މަލާކް އެނދަށް އެރުމަށްޓަކައި ކޮޅަށް ތެދުވަން ޚިޔާލު ކުރިއެއްކަމަކު ބޮލުގައިވި ރިހުމުގެ ސަބަބުން އެކަންވީ ދަތިކަމަކަށެވެ. އޭނަ އަމިއްލައަށް އެކަން ކުރަން އުޅެފިނަމަ ވެއްޓިދާނެކަމުގެ ބިރު ބޮޑުވިއެއްކަމަކު މަލާކް ދެންވެސް އަތްގަނޑުގައި ބާރަށް ހިފަހައްޓައި ތެދުވަން އުޅުނެވެ. އެހެނަސް އޭގެ ކުރިން އަޔާޒްގެ ބާރުގަދަ ދެއަތް އޭނަގެ ކޮނޑުމަތިންނާއި ފައިގެ ދަށުން ދިޔަކަށް އޭނައަށް އިޙްސާސްކުރެވުނެވެ. އޭނައަށް އަޔާޒަށް ބަލާލެވުނު ވަގުތު އޭނައަށް އޮވެވުނީ އަޔާޒްގެ އަތުތެރޭގައެވެ. އެހިނދު ކީއްވެކަމެއް ނޭނގެއެވެ. އަޔާޒް އެގޮތަށް މަލާކް އުފުއްލާލީ ކިތައްވަނަ ފަހަރުކަން ދެމީހުންނަށް ވެސް ނޭނގުނެއްކަމަކު އެވަގުތު ދެމީހުންނަށް ވެސް ކުރެވިގެން ދިޔައީ ތަފާތު އިޙްސާސްތަކެވެ. އަނެއްކާވެސް ދެމީހުންގެ ހަތަރުކަޅި ބައްދަލުވިއެއްކަމަކު އަޔާޒް ދުރު ބަލަމުން މަލާކް ލަސްލަހުން އެނދުމަތީގައި ބޭއްވިއެވެ. އެއަށްފަހު އެނދުގެ ފައިލާ ކޮޅުގައި ލެންބިފައި އޮތް ރަޖާ ގެނެސް މަލާކްގެ ގައިގައި އަޅާލަދިނެވެ. އަދި ދެންވެސް މަލާކް އޭނައަށް ބަލަމުން ދިޔަ ނަޒަރުން ސަލާމަތްވުމަށްޓަކައި ރަނގަޅަށް އަރާމުކުރާށޭ ބުނަން ބޭނުންވެ ހުރެވެސް ނުބުނެ ދާން އުޅުނެވެ. އެހެނަސް ހަމަ އެވަގުތު މަލާކް އަނެއްކާވެސް އޭނައަށް ގޮވާލުމުން އަޔާޒްގެ ފައިގައި ތަޅުއެޅުވިގެން ދިޔައެވެ. އޭނަ އަނެއްކާވެސް ހުރިތާހުރެ ފަސްއެނބުރި ބަލާލިއެވެ.\n“އެއްކަލަ…..ކޯޓުގެ މައްސަލަ އޮތީ2މަސްފަހުން ކަމަށްވަންޏާ ނޮވެމްބާރ ހިސާބުގަ މަލާކްއާ އަޔާޒް ވަކިވާނެ ދޯ؟” މަލާކް ކޮށްލި ސުވާލުން އޭނަގެ ކަންފަތުގައި ހޮނު ގުގުރީގެ އަޑު ގުގުމާލިހެން އަޔާޒަށް ހީވިއެވެ. އެ ސުވާލާއެކީ އޭނަ ގަބުވެ ހުއްޓުން އަރައިގެން ދިޔައީ އެފަދަ ގޮތަކަށެވެ. އެއީ ވެސް އަދި ވާންއޮތްކަމެއްކަން އޭނަގެ ސިކުނޑި ހަނދާންކޮށްދިން ހިނދު އަޔާޒްގެ ދެބުމަ ކައިރިވެ އޭނަގެ މުށްކެވިގެން ދިޔައެވެ.\nއަޔާޒް އެއްޗެކޭ ނުބުނުމުން މަލާކް އިތުރަށް ވާހަކަ ދެއްކިއެވެ.\n“އަޔާޒް އެ މައްސަލަ ފަސްވި ވާހަކަ ބުނީ ސެޕްޓެމްބާރގެ ފަހުކޮޅު….މިހާރު މިއީ އޮކްޓޯބާރ ފެށިގެން މިއުޅެނީ. އެހެންވީމަ ދެން7ވަރަކަށް ވީކްސް ތެރޭގަ މަލާކް ޖެހޭނެދޯ މިގެއިން ދާން؟ މި ވިސްނަނީ މިހާރު ކިޔަވަން ވެސް ފެށުނީމަ ރަށަށް ނުގޮސް މާލޭގަ މަޑުކުރަން. އޮންލައިންކޮށް ކިޔެވިޔަސް އެކޮޅުގަ ނެޓް އެހާ ރަނގަޅުނުވީމަ ނުއެއް ކިޔެވޭނެ. އަދި ޓެސްޓްތައް ހަދަން ދާންޖެހެނީ ވެސް މިކޮޅުގެ ކެމްޕަހަށްވީމަ ފަސޭހަވާނީ މާލޭގަ ހުރީމަދޯ؟ ހިތަށްއަރަނީ މަލާކްވެސް ޖޮބެއް ލިބޭތޯ ބަލައިގެން ތަނެއް ރެންޓްކުރަން. އެހެންނޫނީ މިކޮޅަށް އައިސްގެން އުޅޭ އެކުވެރިއެއްގެ ގޭގަ އުޅެން އެގޮތަށް ތަނެއް ލިބެންދެން. ބައްޕަވެސް މިކޮޅަށް ގެނެސްގެން….” މަލާކް އޭނަ ރާވާފައި އޮތް ގޮތް ކިޔައިދިންދިންހެން އޭނައަށް ނޭނގުނަސް އޭނައަށް ފަސްދީގެން ހުރި އަޔާޒްގެ ހިތަށް އުދަގޫވިއެވެ. އޭނައާއި ވަކިވުމަށްފަހު ބީރައްޓެހި ތަނަކަށް ގޮސް މަލާކް އުޅޭނެ ޙާލު ސިފަކުރެވުމުންނެވެ. އޭނަ ހުއްޓާ މަލާކް އެފަދަ ޙާލަތަކަށް ދާންވީ ކީއްވެތޯ އަހައި އޭނަގެ ހިތް އެވަގުތު ހަޅޭއްލެވިއެވެ. މަލާކް އޭނައާއި ވަކިވާން ނުޖެހޭނެ ކަމަށްބުނެ އޭނަގެ ހިތް ގޮވި ގޮތުން ޚުދު އަޔާޒަށް ވެސް ޙައިރާންކަމެއް ލިބިގެން ދިޔައެވެ. އޭނަ ބޭނުންވަނީ މަލާކް ނުދާންތޯ ހިތް ސުވާލުކުރި ވަގުތު އޭނަ ވިސްނުމެއްގެ ތެރެއަށް ގެއްލުނެވެ.\n“ކީކޭ ބުނަނީ އަޔާޒް؟” މަލާކް އެ ސުވާލުކޮށްލީ އަޔާޒްގެ ޚިޔާލު ހުރިގޮތް ދެނެގަންނަން ބޭނުންވި މިންވަރުންނެވެ. އޭނަގެ އެސުވާލުން ހަމަހޭވެރިކަމެއް ލިބިގެން ދިޔަ އަޔާޒް އޭނައަށް ބަލާލިއެވެ.\n“އަމް….އެދުވަސް ޖެހުނީމަ ވިސްނަމާދޯ ތިކަމާ؟ މި ވަގުތު އަރާމުކޮށްލާ!” އަޔާޒް އެހެން ބުނެ ދިގު ފިޔަވަޅުތަކެއްގައި އޭނަގެ ކޮޓަރިއަށް ދާން ހިނގައިގަތީ މަލާކަށް އިތުރު އެއްޗެކޭ ބުނުމުގެ ފުރުޞަތެއްވެސް ނުދީއެވެ.\nއަޔާޒް ގޮސް ކޮޓަރިއަށް ވަންގޮތަށް ގޮސް އެނދުގައި އިށީނީއެވެ. އެނދުގައި އިނދެ ދެންމެ މަލާކް ބުނެލި ވާހަކައާއި މެދު ވިސްނަމުން ފަޓުލޫނުގެ ޖީބުގައި އޮތް ފޯނު ނެގުނީ ކެތްމަދުވެގެން ދިޔަ ހިތަކާއި އެކީގައެވެ. ނަންބަރުތަކަށް ފިތާލަމުން އޭނަ ފޯނު ކަންފަތުގައި ޖެއްސިތާ އިރުކޮޅެއް ފަހުން އޭނަ ވާހަކަ ދެއްކިއެވެ.\n“ސަލާމް ދޮންބޭ……އެއްކަލަ ގެދޮރުގެ މައްސަލަ ކޯޓުގަ ބަލަން އޮތީ ކޮން ތާރީޚެއްގަ؟” އަޔާޒަށް އަހާލެވުނެވެ.\n“އޭތި…..އޮތީ ނޮވެމްބާރ ތާޓިއެތް ހިސާބުގަ. ކިހިނެއްވީ؟” ދޮންބެ އެކޮޅުން ސުވާލުކުރި އަޑު އިވުނެވެ.\n“ކަމެއްނުވޭ. ހަމަ ބަލާލީ…އޯކޭ.” އަޔާޒް އެހެން ބުނެލަމުން ފޯނު ކަނޑާލިއެވެ. އެއަށްފަހު ފޯނުގެ އެޕްތަކަށް ބަލަމުން ފޯނުގެ ކަލަންޑަރު ހުޅުވާލިއެވެ. އަދި އެދުވަހުގެ ތާރީޚު ބަލާލުމަށްފަހު އަނެއް މަހަށް ސްކްރޯލްކުރިއެވެ. އޭނައާއި މަލާކް ވަކިވާންޖެހޭ ދުވަސް ހޯދުމަށް އިތުރަށް ވެސް ސްކްރޯލްކުރަން އުޅުނެއްކަމަކު އެހެން ހަދާކަށް ނުޖެހުނެވެ. ކަން އެގޮތަށް ވުމުން އޭނައަށް އެ ދެމަހުގެ ދޭތެރޭގައި ސްކްރޯލް ކުރެވެމުން ދިޔައެވެ. އެހިނދު މިއީ ހާދަ މަދު ދުވަސްކޮޅެކޭ އޭނަގެ ހިތް ބުނަމުން ދިޔަ ހިނދު އެ ހިތަށް އުދަގޫވެސް ވަމުން ދިޔައެވެ. އެހެނަސް އެ އުދަގޫވާންވީ ކީއްވެކަން އެނގެން އޭނައަށް މުހިއްމެއްނުވިއެވެ. އެއަށްވުރެ ބޮޑަށް އޭނަ ކަންބޮޑުވީ އެ ދުވަސްކޮޅުގެ ތެރޭގައި އޭނައަށް މަލާކްގެ ޙާލަތަށް ކުރިއެރުމެއް ގެނެވޭނެތޯ ނުވަތަ ނޫންތޯ ހިތް ސުވާލުކުރުމުންނެވެ. އެއާއެކު އޭނަ ފޯނުގެ ހޯމް ސްކްރީނަށް ގޮސް ގޫގުލްއިން އަނެއްކާވެސް މަލާކްގެ ޙާލަތާއިމެދު އޭނަ ކުރަމުން ދިޔަ ދިރާސާ ކުރިއަށް ގެންދަން ފެށިއެވެ.\nއެވަގުތު އޮށޯތްގޮތަށް މަލާކް ހޭލީ މަޣްރިބް ނަމާދަށް ބަންގި ގޮވުމުންނެވެ. އޭރުވެސް ބޮލުގެ ރިހުން މުޅިން ރަނގަޅު ނުވާތީ މަލާކް ކުޑައިރުކޮޅަކަށް އޮށޯވެލިއެވެ. އެހެނަސް ޢިޝާ ނަމާދަށް ބަންގި ނުގޮވަނީސް އޭނަ ތެދުވެލީ ބޮލުގެ ރިހުން ފުދޭވަރަކަށް ރަނގަޅުވެފައިވުމާއެކު އެސައިންމެންޓްވެސް ހަދަން ބޭނުންވުމުންނެވެ. އޭނަ އެސައިންމެންޓް ހަދަން އިންދާ ލަސްލަހުން އަޔާޒްގެ ކޮޓަރީގެ ތަޅު އެނބުރުނު އަޑަށް އޭނައަށް ބަލާލެވުނެވެ. ދޮރު ހުޅުވި އަޔާޒް ނިކުތް މަންޒަރު ފެނިފައި މަލާކް ހިނިތުންވުމެއް ދައްކާލިއެވެ. އެހެނަސް އަޔާޒަށް އެވަގުތު ހިނިތުންވެވޭ ވަރަށްވުރެ އޭނަގެ ހިތްވީ ހައިޖާނެއްގެ ތެރޭގައެވެ. ނަތީޖާއެއްގެ ގޮތުން އޭނަ ކޮޓަރިން ނިކުންނަމުން މިހާރު ބޯ ރަނގަޅުތޯ ސުވާލުކުރިއެވެ. މަލާކް ފުދޭވަރަކަށް ރަނގަޅޭ ބުނެލުމުން އަޔާޒް އޭނައަށް ސީރިއަސް ނަޒަރެއް ދީގެން ހުރެފައި ކޮޓަރިން ނިކުންނަން ދިޔައެވެ. އެހިނދު މަލާކަށް އަޔާޒާއި ދިމާލަށް ބަލަން ހުރެވުނީ އަޔާޒަށް ކޮންމެވެސް ބަދަލެއް އައިސްފިކަން އެނގުންވުމުންނެވެ.\nއަޔާޒް މިފަހަރު ކޮޓަރިން ނިކުމެގެން ދިޔަގޮތަށް ދިޔައީ ބަދިގެއަށެވެ. އެވަގުތު ބަދިގޭގައި ބޮޑުމަންމަ ރޭގަނޑުގެ ކެއުމަށް އެއްޗެހި ހޫނު ކުރަމުން ގެންދިޔައެވެ. އަޔާޒް ބަދިގެއަށް ގޮސް މަތީގައި ހުރި ކަބަޑުތަކުގެ ތެރެއިން ކަބަޑެއް ހުޅުވާލަމުން އޭގެ ތެރެއިން މަދު އުރައެއް ނެގިއެވެ. އަޔާޒް އެތާ ތިރި ކަބަޑު މަތީގައި ބެހެއްޓިފައި ހުރި ކުޑަ ބޯ ތަށްޓެއް ނަގައި އޭގެ ތެރެއަށް މަދު އަޅަން ފެށުމުން ވަސީމާއަށް ވާހަކަ ދެކެވުނެވެ.\n“މިރޭ މާ ވަރަކަށް އާމަންޑްސް ކާހިތްވާ ރެއަކީތަ؟” ވަސީމާ ހިނިތުންވުމަކާއެކީ ސުވާލުކުރިއެވެ. އޭގެ ބަދަލުގައި އަޔާޒް ބޮޑުމަންމައަށް ބަލައި ހިނިތުންވެލުން ނޫންކަމެއް ނުކުރިއެވެ. އަޔާޒް އިތުރު އެއްޗެކޭ ނުބުނުމުން ވަސީމާ އެއީ މާ ބޮޑުކަމަކަށް ނަހަދައި ބަދިގޭގެ މަސައްކަތަށް އަނބުރާ ދިޔައެވެ.\nމަލާކް އޭނަގެ އެސައިންމެންޓަށް ގެއްލިފައިވަނިކޮށް އަޔާޒް ދެވަނަ ފަހަރަށް ކޮޓަރިއަށް ވަދެގެން އައި އަޑަށް އަނެއްކާވެސް މަލާކަށް ބަލާލެވުނެވެ. މިފަހަރު މަލާކްގެ އެ ނަޒަރުން އަޔާޒް ހިސާބަކަށް ޖެހިލުންވިއެވެ. އޭނަ އަތުން ހިފައިގެން ހުރީ މަލާކަށް ދޭން ގެނައި އެއްޗަކަށްވުމުންނެވެ. އޭނަ އޭތި ދިނުމުން މަލާކް އޭގެ މާނަ ނަގާނީ ކިހިނެއްތޯ ހިތަށްއެރި ވަގުތު ނުތަނަވަސްވިއެވެ. އެހެންކަމުން ނޫންކަމަށް ހެދުމަށްޓަކައި މަލާކް ބަލަން ހުއްޓާ މަދެއް ނަގައި އަނގައަށް ލަމުން އެތެރެއަށް އަންނަން ހިނގައިގަތެވެ. މަލާކް ވެސް ވަކި ފަރުވާލެއް ނުބަހައްޓާ އޭނަގެ ލެޕްޓޮޕް ސްކްރީނަށް ނަޒަރު ހުއްޓާލިއެވެ. އެހެނަސް ހަމަ އެވަގުތު އަޔާޒް އޭނަގެ މޭޒުމަތީގައި އެ މަދު ތަށި ބެހެއްޓުމުން މަލާކަށް އެއްފަހަރު އެއަށް އަނެއްފަހަރު އަޔާޒަށް ބަލާލެވުނެވެ.\n“މީ ކޯޗެއް؟” އޭނަ ދުވަހަކުވެސް ނުދެކޭ ޒާތެއްގެ މަދަކަށްވުމުން މަލާކަށް އަހާލެވުނެވެ.\n“މީ….އާމަންޑްސް، ބްރެއިންއަށް ވަރަށް ރަނގަޅު އެއްޗެއް. ހެހެ….” އަޔާޒް ހީލީ އޭނަގެ ނުތަނަވަސްކަން ފޮރުވުމަށެވެ. އެއާއެކު އޭނަ ނުތަނަވަސްވާންވީ ކީއްވެތޯ ހިތަށްއެރިއެވެ. އޭނަ ހަމައެކަނި އޭނަ ކާން ގެނައި އެއްޗެއް މަލާކާއި ޙިއްސާކުރަނީ ނޫންހެއްޔެވެ؟ އޭނަ ވާ ލޯތްބަކަށް އިޢުތިރާފުވަނީ ނޫނެއްނޫންހެއްޔެވެ؟ ހިތަށްވެރިވި އެ ސުވާލާއެކީ އަޔާޒް އޭނަގެ ހިތް ހަމައަކަށް އަޅުވަން އުޅުނެއްކަމަކު އެކަންވީ ދަތިކަމަކަށެވެ.\n“އަސްލުވެސްތަ؟ ދައްކަބަލަ މަލާކް ޓްރައި ކޮށްލަން.” މަލާކް އެހެން ބުނެ މަދެއް ނަގައި އަނގައަށްލިއެވެ. އެހެނަސް އޭގެ ދެވަނަ ސިކުންތުގައި މަލާކްގެ އަނގަ ނުބައިވެގެން ދިޔަތަން ފެނިފައި އަޔާޒަށް ވާހަކަ ދެކެވުނެވެ.\n“ނުބައިތަ؟” އޭނައަށް އަހާލެވުނެވެ.\n“ވަކި ގޯހެއްނޫން. އެކަމަކު ދެވަނަ އެއްޗެއް ކާކަށް ބޭނުމެއްނޫން. ހެހެ…..” މަލާކް ހީލަމުން ތެދުތެދަށް ބުނެލީ އޭނަގެ އަނގައިގައި އޮތް އެތިވެސް ކާން އުދަގޫވެފައިވާ ޙާލުގައެވެ. އަޔާޒް އެއްފަހަރު މަލާކަށް އަނެއްފަހަރު އޭނަ ގެނައި ތަށްޓަށް ބަލާފައި ދެވަނަ ވިސްނުމެއްނެތި އެ ތަށި ނަގައިގެން ދާން ހިނގައިގަތެވެ. އަޔާޒް މިފަހަރު ކޮޓަރިން ނިކުމެގެން ދިޔަ މަންޒަރު ވެސް ބަލަން މަލާކަށް އިނދެވުނީ ވިސްނުމެއްގައެވެ.\nމިފަހަރު އަޔާޒް ގޮސް ބަދިގެއަށް ވަންއިރުވެސް ވަސީމާ ބަލަހައްޓައިގެން ހުއްޓެވެ. މި ފަހަރު ވަސީމާ ބަލަބަލާ ހުއްޓާ އަޔާޒް ކަބަޑު މަތީގައި އެ ތަށި ބެހެއްޓުމަށްފަހު ކަޓިންގް ބޯޑެއްގެ މައްޗަށް މަދުތައް ބަންޑުންކުރިއެވެ. އެއަށްފަހު ވަޅި ޖަހާފައި ހުރި އެތިން ވަޅިއެއް ނަގައި ފަރިތަކަމާއެކީ މަދުތައް ދެފަޅި ކުރަން ފެށިއެވެ.\n“ކިހިނެއްވީ މިހާރު؟” ވަސީމާއަށް އަހާލެވުނެވެ.\n“ބައެއް މީހުންނަށް ނުކެވޭނެ ޞިއްޙަތަށް ފައިދާ ހުރި އެއްޗެއް އިތުރު ގޮތެއް ނަހަދަނީސް.” އަޔާޒް އޭނަގެ މަސައްކަތުގައި ހުރެ އެހެން ބުނެލީ ވަކި ވިސްނުމެއްނެތިއެވެ. އެ ވާހަކަ އިވިގެން ދިޔަ ވަސީމާގެ ތުންފަތްމައްޗަށް ހިނިތުންވުމެއް ވެރިވީ މަލާކް މަތިން ހަނދާންވެގެން ދިޔުމުންނެވެ. އަޔާޒް ހަމަ ޙަޤީޤަތުގައި ވެސް މިކަންތައް ކުރަނީ މަލާކަށްޓަކައިތޯ ހިތަށްއެރި ވަގުތު ވަސީމާ އަޔާޒަށް ބަލަން ހުރެ ދެއަތް މެއާއި ދިމާލުން ހުރަސްކޮށްލިއެވެ.\n“ކޮން ބައެއް؟ މަލާކްތަ؟” ވަސީމާ ލާނެތް ހިނިތުންވުމަކާއެކީ އަހާލިއެވެ. ބޮޑުމަންމަ ކިޔާލި ނަމަކުން އަޔާޒްގެ ޙަރަކާތްތައް ލަސްވެގެން ދިޔައެވެ. އޭނަގެ މި ޙަރަކާތްތަކުން ބޮޑުމަންމައަށް ނެގެނީ ކޮން މާނައެއްކަން އެނގުންވީ ހިނދު އޭނަ ހުއްޓުންއެރިއެވެ. އެހެނަސް އިތުރު ‘ނުބައި’ މާނައެއް ބޮޑުމަންމައަށް ނުދިނުމަށްޓަކައި އަޔާޒް ވަކި ވާހަކައެއް ދެއްކުމެއްނެތި ތިރީގައި ހުރި ކަބަޑަކުން ތަވައެއް ނަގައި އޭނަ ފަޅި ކުރި މަދުތައް ތަވާގެ ތެރެއަށް އެޅިއެވެ. އެއަށްފަހު ބޮޑުމަންމަ ދާދި ދެންމެއަކު ހުސްކުރި އުނދުނުގެ ކައިރިއަށް ގޮސް އުނދުނެއްގެ މަތީގައި ތަވާ ބަހައްޓަމުން އުނދުން ޖައްސާލިއެވެ. ބޮޑުމަންމަ ދެންވެސް އޭނައަށް ބަލަބަލާ ހުރެފައި ހީލިއެވެ.\n“އަނބިމީހާދެކެ ލޯބިވާ ފިރިއެއް މާ ޝާ ﷲ!” ބޮޑުމަންމަ އެހެން ބުނެ އޭނަގެ ކޮނޑުގައި ދެ ފަހަރަކު މަޑުމަޑުން ޖަހާލަމުން ދާން ހިނގައިގަތެވެ. ބޮޑުމަންމަ ބުނެލި ވާހަކައިން އަޔާޒްގެ މެއަށް ފިނިވެގެން ދިޔަދިޔަހެން އޭނަގެ ނޭވާ ކުރުވެގެން ދިޔައެވެ. ބޮޑުމަންމަ އެބުނި އެއްޗެއް ދޭހަކުރެވުނު ވަގުތު ދެބުމަ ކައިރި ކޮށްލެވުނެވެ. އެއީ ތެދަކަށް ވެދާނެތޯ ހިތަށްއެރި ވަގުތު އަޔާޒަށް ބޭއިޚްތިޔާރުގައި ހިނިތުންވެލެވުނެވެ. އެ ޚިޔާލުން ވެސް އޭނަގެ ހިތަށް ވެރިވި އުފާވެރިކަމެއްގެ ސަބަބުންނެވެ.\nއޭގެ އިރުކޮޅެއްފަހުން އަޔާޒް ގޮސް މަލާކްގެ މޭޒުމަތީގައި ހަމަ އެއްކަލަ ތަށި ބެހެއްޓުމުން އަނެއްކާވެސް މަލާކަށް ބަލާލެވުނެވެ. މިފަހަރުވެސް އޭގައި މަދު ހުއްޓެއްކަމަކު އެ މަދުތައް ކުދިކުދި ކުރެވި ކުލަ ބަދަލުވެ ދިޔާ އެއްޗެއް ލެވިފައިވިހެން ހީވިއެވެ. ތަށި ބެހެއްޓުމަށްފަހު ސަމުސަލެއް އޭގެ ތެރެއަށް ލަމުން އަޔާޒް މިހާރު ޓްރައި ކޮށްލަބަލާށޭ ބުންޏެވެ. މަލާކް އެއަށް ބަލަބަލާ ހުރެފައި ސަމުސަލުން މަދުކޮޅެއް ނަގައި އަނގައަށްލިއެވެ. އެންމެ ފުރަތަމަ ވެސް ދުލަށް އެނގިގެން ދިޔަ މާމުއިގެ ފޮނި ރަހައާއެކީ މަދުގެ ރަހަ އެއްވެގެން ދިޔުމުން މަލާކަށް މޫނުމަތި އުޖާލާވެގެން ދިޔައެވެ.\n“މްމްމް…..ވަރަށް މީރު! އަޔާޒް ވެސް ޓްރައި ކޮށްލަބަލަ.” ހިތަށްވެރިވި ޖޯޝާއެކީ ދެންމެ އޭނަ ބޭނުންކުރި ސަމުސަލުން މަދުކޮޅެއް ނަގައި މަލާކަށް ދިއްކޮށްލެވުނީ މާ ބޮޑު ވިސްނުމެއްނެތިއެވެ. މަލާކަށް އޭނަ ހެދި އެއްޗެއް މީރުވުމުން އުފާވެފައި ހުރި އަޔާޒްވެސް ކުޑަކޮށް ތިރިވެ މަލާކް ދިއްކުރި އެތިކޮޅު ކެއީ އެވަގުތުކޮޅުގެ އިޙްސާސްތަކަށް ގެއްލިފައި ހުރެއެވެ. ކަންވީގޮތް ދެމީހުންނަށް ވެސް ނަގައިގަނެވުނީ އޭގެ ސިކުންތުކޮޅެއް ފަހުންނެވެ. އެއާއެކު ދެމީހުންގެ ވެސް ހިނިތުންވުންތައް ފަނޑުވެގެން ދިޔައީ އެކުއެކީގައެވެ. މަލާކް ޖެހިލުންވުމަކާއެކީ އޭނަ ހިފަހައްޓައިގެން ހުރި ސަމުސާ ތަށީގެ ތެރެއަށް އެޅިއިރު އެ މޫނުމަތި ރަތްވެފައިވީއިރު އަޔާޒަށް ދުރުބަލަމުން އޭނަގެ ދެ ޖީބަށް އަތްޖަހާލެވުނެވެ. ސަމުސާ ބަދަލުކޮށްދެންތޯ އޭނަ އަހަން ބޭނުންވިއެއްކަމަކު ނުތަނަވަސްވެފައިވީ ވަރުން އަޔާޒަށް އޭނަގެ ކޮޓަރިއަށްދާން ހިނގައިގަނެވުނެވެ. ދެމީހުން ވަކިވިއިރު އެ ދެމޫނުމަތިން ވެސް ސީރިއަސްކަން ފާޅުވަމުން ދިޔައެއްކަމަކު އަޔާޒް ކޮޓަރިއާއި ކައިރިވަމުން ދިޔަ ވަގުތު ދެމީހުންގެ މޫނުމައްޗަށް ވެސް އުފާވެރި ހިނިތުންވުންތައް ވެރިވެގެން ދިޔައީ ދެންމެ ކަންތައް ވީގޮތާއިމެދު ދެމީހުންނަށް ވެސް ތަކުރާރުކޮށް ވިސްނެމުން ދިޔައީތީވެއެވެ.\nއެ ވެގެން ދިޔައީ މުޅިން އާ ބާބެއްގެ ފެށުމަކަށެވެ. އެދުވަސްފަހުން އަޔާޒަށާއި މަލާކަށް އެކަކު އަނެކަކަށް އެހީވެވެމުން ދިޔައީ ދެމީހުންގެ އިޚްތިޔާރަކާއި ނުލައޭ ބުންޏަސް ދޮގަކަށް ނުވާނެއެވެ. އޭގެ އަނެއްދުވަހުން ފެށިގެން ވެސް އަޔާޒް މަލާކްގެ ފަރުވާގެ ކަންތައް ފެށިއެވެ. މިގޮތުން މަލާކް އަމިއްލައަށް ކުރެވިދާނެ ފައިގެ ކަސްރަތުތައް ހުރި ވީޑިޔޯއެއް އޭނަގެ އައިޕެޑުން ހުޅުވައި ލަޔާން ލައްވާ އޭތި މަލާކްގެ ކިޔަވާ މޭޒުމަތީގައި ބޭއްވިއެވެ. ލަޔާން އައިޕެޑާއި ކުޅެމުން ކޮޓަރިއަށް ވަން މަންޒަރު މަލާކަށް ފެނިފައިވާތީ އެ ވީޑިޔޯއަކީ ލަޔާން ޔޫޓިއުބުން އެއްޗެހި ބެލުމުގެ ތެރޭގައި ހުޅުވިފައިވި ވީޑިޔޯއެއްކަމަށް ހީކުރެވުނެވެ. އެ ވީޑިޔޯގައި އޭނަ ފަދައިން ނުހިނގޭ ކުއްޖަކު ހުރިތަން ފެނިފައި މަލާކް އޭތި ބަލާލަން ބޭނުންވިއެވެ. އޭގެއިން އެކުއްޖާ ހަދަމުން ދިޔައީ އެކުއްޖާއަށް ހިނގަން ދަސްވާނެފަދަ ކަސްރަތުތަކެއްކަން ވީޑިޔޯއިން އިވުނު ވާހަކަތަކުން މަލާކަށް އެނގުނެވެ. އެއަށް ޝައުޤުވެރިވީ ވަރުން މަލާކަށް އެ ވީޑިޔޯއަށް ދެވިފައިވި ނަމަށް ބަލާލެވުނެވެ. އެ ވީޑިޔޯގައި ހުރި ކުއްޖާގެ ޙާލަތަށް ދެވިފައިވި ނަމަކީ ‘ސެރެބްރަލް ޕަލްސީ’ އެވެ. އެހެނަސް މަލާކް ހަނދާން ހުރި ގޮތުން އޭނަގެ އެމްއާރްއައި ރިޕޯޓުގައި އޭނަގެ ބަލި ކަމަށް ސިފަކުރެވިފައިވީ މިއަށްވުރެ ބޮޑު އަދި ކިޔަން އުދަގޫ ނަމެއްކަން އޭނަ ހަނދާން ހުއްޓެވެ. ކޮންމެއަކަސް މަލާކް އެ ކަސްރަތުތައް ހަދަން ނިންމިއެވެ. މިއީ އޭނަގެ ބަލި ހުރި ކުއްޖަކަށް ނުވިޔަސް އެކުއްޖާ ހަދާ ކަސްރަތުތައް އޭނައަށް ހެދިދާނެހެން ހީވުމުންނެވެ.\nއެހެންކަމުން މަލާކް ވަކި އަޔާޒަށް ވެސް އަދި އެހެން މީހަކަށްވެސް އެންގުމެއްނެތި އެ ކަސްރަތުތައް ހަދަން ފެށިއެވެ. އަޔާޒްގެ އެ އައިޕެޑް އަޔާޒަށް އޭނަ އަނބުރާ ދިނެއްކަމަކު މަލާކް އަމިއްލައަށް އޭނަގެ ލެޕްޓޮޕުން އެ ޔޫޓިއުބް ޗެނަލްގެ ވީޑިޔޯތައް ސާޗުކޮށް މަޑުމަޑުން ކަސްރަތުތައް ގިނަކުރަން ފެށިއެވެ. ކަސްރަތުތައް ކުރަމުން ދިޔައިރު މިހެން އުޅެމުން އުޅެމުން ގޮސް އޭނައަށް ކޮންމެވެސް ދުވަހަކުން ހިނގިދާނެތާއޭ ހިތަށްއަރަމުން ދިޔައެވެ. އެދުވަހަކުން އެހެން އެންމެންނާއެކީ އަޔާޒްވެސް ޙައިރާންވާނެތާއޭ ހިތް ބުނަމުން ދިޔައެވެ. އެއީ އެދެމީހުން ވަކިވުމުގެ ކުރިން އަންނަ ދުވަހަކަށް ވެއްޖެނަމަ އޭނަ ކޮޅަށް ހުއްޓާ އަޔާޒް އާޝޯޚުވެފައި އޭނައާއި ކުރިމަތިލައި އޭނައަށް ބަލަހައްޓައިގެން ހުންނާނެތާއެވެ. ހުރެހުރެފައި އޭނަގެ ރީތިކަމާއި ޤާބިލުކަން ސިފަވެގެން ދިޔުމުން އޭނައާއި ވަކިވާން ބޭނުންނުވާ ވާހަކަ ނުހަނު އަސަރާއެކީ ބުނާނެތާއެވެ. އެ ޚިޔާލުތައް ކުރެވޭ ކޮންމެ ފަހަރަކު މަލާކަށް އަމިއްލަ ނަފްސާއި ހީލެވެނީ އޭނަގެ މޮޔަކަން ހިތަށް ގެނެވުމުންނެވެ. މަލާކަށް ނޭނގުނުކަމަކީ އެވަގުތުވެސް އަޔާޒްގެ ނުހަނު އާޝޯޚުވެފައިވި ނަޒަރެއް އޭނައަށް އަމާޒުވެފައިވި ކަމެވެ. މަލާކްގެ އެ ބަލި ޙާލަތާއެކީ ވެސް އޭނަ ނުހަނު ވަރުގަދަ ޢަޒުމަކާއެކީ އޭނައަށް ގެންނަން އުދަގޫ ޙަރަކާތްތައް ވެސް ގެންނަމުން ދިޔަގޮތް އަޔާޒަށް ކެމެރާގެ އެހީގައި ފެންނަމުން ދިޔައެވެ. މަލާކް އެނދުމަތީގައި އިނދެ ޙަރަކާތްތައް ހަދާ ކޮންމެ ފަހަރަކު މަލާކް އުދަގުލެއްވެގެން އުޅޭހެން ހީވުމުން އަޔާޒަށް ހިތާހިތުން މަލާކަށް ހިތްވަރުދެވެއެވެ. އެތައް ފަހަރެއްގެ މަތިން ޚިޔާލުތަކުގެ ތެރެއިން މަލާކްގެ ކޮޓަރިއަށް ގޮސް އެ ޙަރަކާތްތައް ގެންނަން މަލާކަށް އޭނައަށް އެހީވެވެއެވެ. އެހެންވެދާނެނަމައޭ އޭނަގެ ހިތަށް ހާސްފަހަރު އަރައެވެ. އެހެނަސް މަލާކް ބަލިމީހަކަށްވާން ބޭނުން ނުވާކަން ހަނދާންކުރަމުން އަޔާޒް އޭނަގެ ހިތް ހަމައަކަށް އެޅުވޭތޯ ބަލައެވެ.\nއަޔާޒް މަލާކްގެ ފަރުވާގައި އެންމެ ފުރަތަމަ ބޮޑަށް ސަމާލުކަން ދޭން ނިންމީ ފަޔަށް ކަމަށްވިޔަސް ފެންނަމުން ދިޔަ އެކި މަންޒަރުތަކުން މަލާކްގެ އަތަށް ވެސް ސަމާލުކަން ދޭން އަޔާޒްގެ ހިތް އޭނައަށް މަޖުބޫރުކުރުވިއެވެ.\n“ހެހެ….މަލާކް ދައްތިއަށް ނޭނގޭދޯ އެހާ ރީއްޗަށް މާ ކުރަހަން؟” އެއްދުވަހު ހައިފާއާއި އަނުމްއާއެކީ މަލާކްވެސް އަތުގައި ހީނާފަތް އެޅި ދުވަހަކު މަލާކްގެ އަތުގައި އޭނަ އަމިއްލައަށް ކުރަހާލި ސީދާސާދާ އަދި ތުރުތުރު އަޅާފައި ހުރި މާ ފެނިފައި ހައިފާ ބުނި އަޑު އަޔާޒަށް އިވުނެވެ. މަލާކް އެމީހުންނަށް ބަލާފައި ހިނިތުންވެލިއެއްކަމަކު މަލާކް ދެރަވާނެ ވަރު އަޔާޒަށް އެނގުންވިއެވެ. ހައިފާމެންނަށް ނޭނގުނަސް އެ ހީނާފަތް ޕެކެޓުގައި ހިފައި އޮބައިގެން އެންމެ ރޮނގެއްވެސް އަޅާލުމަކީ މަލާކަށް ކިހާ ބުރަ އަދި ވަރުބަލިވާނެ މަސައްކަތަކަށް ވާނެކަން އަޔާޒަށް އެނގުނެވެ. އަޔާޒް ދެންވެސް ފަހުން ދުވަހަކުން މަލާކްގެ އަތަށް ފަރުވާކުރަން ޚިޔާލުކުރިއެއްކަމަކު އޭނައަށް އެފަދަ ބަސްތައް އިވޭވަރު ގިނަވާން ފެށިއެވެ.\n“މަލާކް ދައްތި މި ކާރު ކެފީ އެހާ ރީއްޗަކަށްނޫން….ލަޔާން ކޮއްކޮ ކެފި ގޮތް މާ ރީތި.”\n“މަލާކަށް އުދަގޫދޯ ހަނޑޫ ދޮންނަން؟ މޫނުމަތިން ހީވަނީ ވަރަށް އުދަގޫވެގެން އުޅޭހެން. ދީ ބޮޑުމަންމަ ދޮންނާނަން.”\n“މަލާކް ދައްތިއަށް ނޭނގޭދޯ ލިލިއަން ކޮއްކޮ ގައިގަ ހިފަހައްޓައިގެން ހުންނަން. މާ ބާރަށް ހިފަހައްޓައިގެން ތިހިރީ.”\nއޭގެއިން ކޮންމެ ވާހަކައެއް އިވޭ ކޮންމެ ފަހަރަކު މަލާކް ހިނިތުންވުމެއް ދައްކާލިއެއްކަމަކު އެ ހިނިތުންވުން ފަނޑުވެގެން ދާ މަންޒަރު ފާހަގަވެގެންދަނީ އަޔާޒަށް އެކަންޏެވެ. މަލާކަށް ވަށައިގެން ތިބި އެމީހުން ދައްކާ ވާހަކަ ދޭހައެއްވެސް ނުކުރެވޭނެކަން އަޔާޒަށް އެނގުންވިއެވެ. މަލާކްގެ އަތުގައި ހީނާފަތް އެ އެޅީ އޭނައަށް އެޅޭނެ އެންމެ ރީއްޗަށެވެ. އެ ކާރު އެ ކަފައި ދިނީ އޭނައަށް ކެފުނު އެންމެ ފުރިހަމައަށެވެ. މޫނުމަތިން އެ އަސަރު ފެނުނެއްކަމަކު ބޮޑުމަންމައަށް އެހީވާން އޭނައަށް އުދަގޫ ވަނީއެއްނޫނެވެ. އަދި ލިލިއަން ގައިގައި އޭނަ ހިފަހައްޓައިގެން ހުރީ ބާރަށްހެން ހީވިޔަސް އޭނަ ހިފަހައްޓައިގެން ހުރީ އޭނަ އަތުން އެކުއްޖާ ވެއްޓިދާނެކަމުގެ ބިރާއި އެކީގައިވެސް އޭނައަށް ހިފޭނެ އެންމެ މަޑުންނެވެ.\nމި ހުރިހާ ކަމަކާމެދު ވިސްނަން ހުރެހުރެފައި އަޔާޒް އެއްދުވަހު އޭނަގެ ކޮޓަރިން ނިކުތީ މަލާކްގެ އަތަށް ހަމަ އެވަގުތުން ވަގުތަށް ވެސް ފަރުވާކުރަން ފެށުމަށެވެ. އެހެނަސް އޭނަ ކޮޓަރިން ނިކުތްއިރު މަލާކް ހައިފާއާއެކީ ބަދިގޭގައި ހުރި އަޑު އޭނައަށް އިވުނެވެ. އޭނަ ގޮސް ދޮރުމައްޗަށް އަރައި ބަލާލިއިރު ބަދިގޭގެ މެދުގައި ހުރި މޭޒެއްގެ ދެފަރާތުގައި ހައިފާއާއި މަލާކް ތިބިއިރު ހައިފާ ކެރޮޓެއް ކޮށަން މަލާކަށް ދަސްކޮށްދެނީއެވެ.\n“ތިހެންނެއް ނޫނޭ މަލާކް ދައްތި…މަޑުމަޑުން…މިހެން.” ހައިފާ އޭނަގެ ކުރިމަތީގައި އޮތް ކެރޮޓު ކޮށަމުން ބުނެލިއެވެ. މަލާކް5ވަނަ ފަހަރަށް އެ މަންޒަރު ބަލަން ހުރެފައި އޭނަގެ ކުރިމަތީގައި އޮތް ކެރޮޓުގައި ވަޅިއެޅީ ކޮންޓްރޯލެއް ނެތިއެވެ. ވަޅީގެ ތިލަ ގޮސް މަލާކްގެ އަނެއްއަތާއި ނުހަނު ކައިރީގައި ޖެހުނު ވަގުތު އަޔާޒްގެ ނޭވާވެސް ހުއްޓުމަކަށް އައެވެ. އެހެނަސް މަލާކަށް އެކަން ފާހަގަވެސް ނުވާ ފަދައެވެ. އޭނަ ދެންވެސް ކޮންޓްރޯލް ގެއްލިފައިވި އަތަކާއެކީ ކެރޮޓުގެ ތެރެއަށް ވަޅި އޮބާލިއިރު ވަޅި ދިޔައީ ކައްޗަށެވެ. އެއާއެކު މަލާކާއެކީ ހައިފާއަށް ވެސް ވަރުބަލިކަމުގެ ނޭވައެއް ލެވުނެވެ.\n“ދް…ދެން ހައިފާ މަލާކްގެ އަތުން ކެރޮޓް ހޯދާފަ ކޮށާލާ. މިހާރު ކިހާއިރެއްދޯ؟ ބޮޑުމަންމަ އެބަ ބޭނުންވޭ ތީތި އިނގޭ؟ އެހެން ދުވަހަކުން ދަސްކުރާނީދޯ މަލާކް؟ އެއީ މައްސަލައެއްނޫން.” ވަސީމާ މަލާކްގެ ހިތްހަމަޖައްސައިދޭން މަސައްކަތް ކުރަމުން ބުނެލިއެވެ.\n“އެކަމަކު މަލާކްވެސް ބޭނުން ބޮޑުމަންމައަށް އެހީވާން. މަޑުކޮށްލަދެއްޗޭ ކުޑަކޮށް ހަޑިވިޔަސް މަލާކް މީތި ކޮށައިދޭނަން. މީތި ކޮށަން ފެށީ މަލާކްވީމަ.” މަލާކް އޭރުވެސް ހިތްދެރަވެފައިވިއެއްކަމަކު އާދައިގެ މަތިން ހިނިތުންވާން މަސައްކަތް ކުރަމުން ބުނެލިއެވެ.\n“އިޓްސް އޯކޭ މަލާކް ދައްތި….އަހަރެން ކުޑަ ކުކިންގް ކޯސްއެއް ހެދިއިރު ލެކްޗަރާއަކު ބުނީ ބައެއް މީހުންގެ ހަމަ އެ ސްކިލް ނުހުންނަނީއޯ. ކިތަންމެ ވަރަކަށް ބުނެދިނަސް ނޭނގި ހިނގައިދާނެއޯ.” ހައިފާ ބުނެލިއެވެ. އެހިނދު މަލާކް ދެރަވެގެން ދިޔަ ހިނދު އަޔާޒްގެ އަޑު އިވިގެން ދިޔައެވެ.\n“އެހެންނޫނީ ބައެއް މީހުންނަށް ބުނެދޭން ނޭނގެނީ ކަމަށްވެސް ވެދާނެދޯ؟” ދޮރުކަންޏަށް ލެނގިލައިގެން ހުރި އަޔާޒް އެހެން ބުނެލި އަޑަށް ބަދިގޭގައި ތިބި އެންމެންގެ ނަޒަރު އޭނައަށް އަމާޒުވިއެވެ. އަޔާޒް އެންމެންނަށް ބަލާލަމުން ދެވަނަ ވިސްނުމެއްނެތި މަލާކާއި ދިމާލަށް ދާންފެށިއެވެ. އޭނަ ދެންމެ ބުނެލީ ޙަޤީޤަތެވެ. ހައިފާ ދެންމެ ބުނެދިން ގޮތުން މަލާކަށް އެ ޙަރަކާތް ގެންނާކަށް ނޭނގޭނެއެވެ. އަތް ގެންދަންވީ ގޮތުގެ މިސާލެއް ޢަމަލީގޮތުން ދައްކައި ނުދެވެނީސް މަލާކްގެ ސިކުނޑިއަށް ނަގައެއް ނުގަނެވޭނެއެވެ. އަޔާޒް އެ ދިޔަ ގޮތަށް ގޮސް މަލާކްގެ ފަހަތުގައި މަޑުކޮށް ތިރިވެލަމުން ވަޅީގައި ހިފަހައްޓައިގެން ހުރި މަލާކްގެ އަތުގަޔާއި ކެރޮޓުގެ ދެން އޮތް ބައިގައި ހިފަހައްޓައިގެން ހުރި އަތުގައި ހިފާލިއެވެ. އަޔާޒް އޭނައާއި ގާތްވެގެން ދިޔަ ގޮތް ފެނިފައި ވަސީމާއާއި ހައިފާގެ އިތުރުން މަލާކްގެ ވެސް ދެލޯ ބޮޑުވެގެން ދިޔައެވެ. މަލާކްގެ ނޭވާ ހުއްޓުމަކަށް އައި ވަގުތު އަޔާޒް ވާހަކަ ދެއްކި އަޑު އިވުނެވެ.\n“މަލާކްގެ އަތް މިގެންދާ ގޮތާއި މެދު ސްޓެޕް ބާއި ސްޓެޕް ވިސްނާތި މަލާކް…” އޭނަގެ ކަންފަތާއި ނުހަނު ކައިރިން އިވިގެން ދިޔަ އަޔާޒްގެ އަޑުން މަލާކްގެ މުޅި ގައިން ހީބިހި ނަގައިގެން ދިޔައެވެ. އެހިނދު ހައިފާވެސް ރަކިވެގެން ފަދައަކުން އެތަނުން ތެދުވެގެން ދިޔައީ ހަމަ އެފަދަ ހިނިތުންވުމެއްގައި ހުރި އޭނަގެ މަންމަ ކައިރިއަށެވެ. ހަމަ އެހިނދު އަޔާޒް މަލާކްގެ އަތާއި އެކީ ލަސްލަހުން ކެރޮޓު ކޮށަން ފެށިއެވެ. ކުރީކޮޅު އަޔާޒްއާމެދު ނޫން އެހެންކަމަކާމެދު ވިސްނަން މަލާކަށް އުދަގޫވިއެއްކަމަކު އަޔާޒް އެ ބުނެލި ބަސްތަކުގެ އެހީގައި އޭނަގެ އަތް ގެނެވެމުން ދިޔަ ގޮތާއި މެދު އޭނައަށް ވިސްނުނެވެ. ވިސްނުނުތާ މާ ގިނައިރެއްނުވެ އަޔާޒް އޭނަގެ އަތުން ދޫކޮށްލިއެވެ. އެކަމާމެދު ހިސާބަކަށް ހިތާމަކުރެވުނެއްކަމަކު އަޔާޒް އޭނަގާތު އަމިއްލައަށް ކޮށާށޭ ބުނުމުން ހިތަށް އުފަލެއް ލިބުނެވެ. އިތުރަށް އުފާވެގެން ދިޔައީ ދެންމެ އޭނަ އަތް ގެންދިޔަ ގޮތް ހަނދާންކުރަމުން ލަސްލަހުން ކޮށުމުން އޭނައަށް ރީއްޗަށް ކޮށެން ފެށި ގޮތުންނެވެ. އެ ހިނދު އޭނައަށް ބޭއިޚްތިޔާރުގައި ހީލަމުން އަޔާޒަށް ބަލާލެވުނެވެ. އެއާއެކު އަޔާޒްވެސް އޭނައަށް ހިނިތުންވުމެއް ދައްކައި އެއްލޯ މަރާލި ގޮތުން މިއީ އަބަދުގެ އަބަދަށް ނުހަނު ލޯބިން އުޅޭނެ ދެމަފިރިންހެން މީހަކަށް ހީވެދާނެއެވެ. އެހިނދު އެ ދެހިތުގައިވެސް ހިނގާލީ އެފަދަ ޖަޒުބާތުތަކެވެ. އެ ޖަޒުބާތުތަކުގެ ފުން ކަނޑަށް ދެމީހުން ވެސް ގެނބެން އުޅެނިކޮށް ހައިފާ އައިސް ‘ވާވް’ އޭ ކިޔާލި އަޑަށް ދެމީހުންނަށް ވެސް ހަމަހޭވެރިކަމެއް ލިބިގެން ދިޔައެވެ. މަލާކް ދައްތިއަށް ކޮށަން ދަސްވެއްޖެދޯއޭ ބުނެ ހައިފާ ވާހަކަ ދައްކަން ފެށުމުން މަލާކް އޭނައަށް ބަލާލިއިރު އަޔާޒް ހިންދެމިލަމުން ބަދިގެއިން ދާންފެށީއެވެ. އެހިނދު މަލާކަށް އަޔާޒް ދިޔަދިމާލަށް ބަލާލެވުނީ ބޭއިޚްތިޔާރުގައެވެ. އަޔާޒް ލޯ މައްޗަށް ގެއްލުނު ވަގުތު ވެސް ލުއި ހިނިތުންވުމެއްގައި މަލާކަށް ބަލަހައްޓައިގެން އިނދެވުނެވެ.\nއަޔާޒް ވެސް އޭނަގެ އަމިއްލަ ޚިޔާލުތަކުގައި ގޮސް ސިޓިންގް ރޫމަށް ދިޔަ ވަގުތު ގެއަށް ވަދެގެން އައި ދޮންބެއާއި ދިމާވިއެވެ. ދޮންބެ އޭނައާއި ދިމާވުމާއެކު އޭނަ މަޑުކުރިއެވެ.\n“އަޔާޒް ކުޑަ ވާހަކައެއް ދައްކާލަންވެފަ އެބައޮތޭ. އާޖެންޓް ކަމެއް ދިމާވެގެން މިއުޅެނީ…” ދޮންބެ އިށީނުމެއްވެސް ނެތި ވާހަކަ ދެއްކިއެވެ.\n“ކޮން ކަމެއް؟” ދެބުމަ ކައިރިކޮށްލަމުން އަޔާޒަށް އަހާލެވުނެވެ.\n“އަހަރުމެން ގެންގުޅޭ ފިހާރަތަކުގެ މާރކެޓިންގް މެނޭޖާރ އެނގެއެއްނު؟ މަޒުހަރު؟ އޭނަ ރިޒައިން ކޮށްގެން މިއުޅެނީ.3މަސްކުރިން އޭނަ ރެޒިގްނޭޝަން ލެޓާރ ލާފަ އޮތްވާވެސް މި ޢަޒީޒާމެންގެ ދޮންފުތަށް ނޭނގުނު އާ މާރކެޓިންގް މެނޭޖަރެއް ހޯދަން. އަހަންނަށް މި ވާހަކަ އެނގުނީވެސް ތުންތުންމަތިން. މިހާރު އެ ދޮންފުތު އަމިއްލައަށޯ އިޝްތިހާރުތަކުގެ ކަންތައް ހަމަޖައްސަނީ. ހަމަޖައްސާށޭ ކިޔާފަ އެއްވެސްކަމެއް ކުރަނީއެއްނޫން. ފިހާރަތަކުގެ ޑިސްޕްލޭތައް ވެސް އެހާ ބާވެފަ ހުރީ. ޓީވީ ޗެނަލްތަކަށް ވެސް އާ އިޝްތިހާރެއް ނުފޮނުވާތާ މިވަނީ4މަސް. މިއަހަރު ދުވަހަކުވެސް ލޮސްނުވާވަރަށް ލޮސްވާނެ މިވަގުތުން ވަގުތަށް މާރކެޓިންގްގެ ކަންތައް ހަމަނުޖެއްސިއްޔާ…..އެހެންވީމަ ހިތަށްއެރީ…..” ދޮންބެ އެހާ ހިސާބަށް ވާހަކަ ދައްކާފައި މަޑުކޮށްލިއެވެ. އެއަށްފަހު އަޔާޒަށް ބަލާލި ގޮތުން ދޮންބެ ބުނަން އުޅުނު އެއްޗެއް އަޔާޒަށް އެނގުނެވެ.\n“މަލާކް؟” އަޔާޒަށް އިތުރަށް ސާފުކޮށްލުމުގެ ގޮތުން އަހާލެވުނެވެ. އެއާއެކު ނިޝާން ފުން ނޭވައެއް ދޫކޮށްލަމުން ބޯޖަހާލިއެވެ.\n“ޝީ ހޭޒް ޓެލެންޓްދޯ؟ މުޅި ޓީމް އެއްކޮށް އަންހެން ޓީމަކަށް ބަދަލުކޮށް މަލާކް ބަހައްޓާނީ ލީޑްކުރަން….އަދި އެހެންނޫނަސް އަހަރެން އަޑުއެހިން އެއްކަލަ ބައްޕައާ ޕާޓްނާރޝިޕް ހަދައިގެން ފިހާރަ އެޅި މަޒީދުވެސް މާރކެޓިންގް ޓީމަށް އެހެން އަންހެން ކުއްޖަކު ފޮނުވަން އުޅޭ ވާހަކަ. މަޒުހަރުއަކީ ވެސް އަސްލަށް ބުނަންޏާ މަޒީދު ތްރޫވެގެން އަހަރުމެންނަށް ލިބުނު މީހެއް. މަޒީދު ވިއްޔާ ބޮޑަށް ބަލަހައްޓަނީވެސް މާރކެޓިންގް ކަންތައް. އެކަމަކު އެ ފޮނުވާ ކުއްޖާގެ ލެވެލްވެސް އަހަރުމެންނަށް އަދި ނޭނގޭ. އެހެންވީމަ ބޮޑަށް ރަނގަޅުވާނީ ހަމަ މަލާކް މާރކެޓިންގް ޓީމަށްލުން…” ނިޝާން އޭނަ ދެކޭ ގޮތް ކިޔައިދިނެވެ. ދޮންބެ މަލާކަށް މަތީ މަޤާމެއް ދޭން ބޭނުންވާ ވާހަކަ އިވުމުން އަޔާޒް އުފާވިއެއްކަމަކު ކަންބޮޑުވެސްވިއެވެ.\n“މަލާކް ވިލް ބީ ރިއަލީ ގުޑް އަސްލު ތިކަމަށް….އެކަމަކު މަލާކް ކިޔެވުމާއިގެން ތިކަމާ އުޅުމުން ސްޓްރެސްވިއްޔާ ކަމަކު ނުދާނެ….މަލާކްގެ ކޮންޑިޝަންގެ ސަބަބުން މާ ބޮޑަށް ސްޓްރެސްވިއްޔާ ގޮތެއް ދިމާވެދާނެ.” އަޔާޒް އެ ކަންބޮޑުވުން ފާޅުކުރިއެވެ.\n“އެހެންތަ؟ އެހެންވެއްޖެއްޔާ އަހަރެން މަޒީދަށް ތިވާހަކަ އަންގާލާނަން. އަދި ނުބުނަންދޯ؟ މަޒީދާއި އަހަރެން ފްރެންޑޭ މިހާރު. އަހަރުމެންނަށްޓަކައި ގެދޮރުގެ މައްސަލައިގަ ހެކިބަސްވެސް ދޭން ރެޑީއަށް އެ ބޭބެ ހުރީ. މަސްޢޫދުބެއާއެކީ ހުރި ދެވަނަ ހެކިވެރިއަކީ އެއީ. ބޭބެ ކިޔަން އުޅެއުޅެ ކިޔުނައެއް ނުދިން. ހެހެ….މަލާކް މާރކެޓިންގް ޓީމަށް ލާ ވާހަކަ އިވުނީމަ ވަރަށް އުފާވާނެ. މަލާކް ސްޓްރެސްވާން ނުޖެހޭ ވާހަކަ އިވުނިއްޔާ ކޮންމެހެންވެސް މަލާކްގެ ވޯކްލޯޑް ކުޑަވާނެ ގޮތެއް ހަދައިދޭނެ….މަލާކްގެ އަސްލު ބައްޕައަކީ އެއީވިއްޔާ…” ނިޝާން އެއްދިމާލަކަށް ނަޒަރު ހުއްޓައިގެން ހުރެ ބުނެލި ވާހަކައިން އަޔާޒްގެ ދެބުމަ ކައިރިވިއެވެ.\nAssalaam’alaikum. varah minivan dhuvahakah vefa avahah liyevunyma mi up kurevuny. hehe….next part wednesday ga In Sha Allah 🙂\nmi vaahaka kiyaa hurihaa kiyuntherinves mi page ah ziyaaraiy koh post thah kiyai hissaakurumaky janage varah bodu edhumeh In Sha Allah\nYea….me first dhw..vahaka kiyafa comment eh kohllaanan😘\nLabba sham first :* <3\nAlhamdhulillah! (All praise and thanks belong to Allah) 🙂 <3\nEy haadha salhi ey mi bai ves.. they both are in love.. on irakun next part?\nboth in love kan mulhi dhuniye ah eba ingey dho?edhemeehun fiyavaa? 😛 hehe….Alhamdhulillah! Next part wednesday night ga9vaairah up vaane In Sha Allah 🙂\nAwwwn…dhn bunan v nu dhw loabi vaa vaahaka.. eyrah kihaa reethi vaane dhww….. curiously waiting for next part 😍😍😘😘😚😚😙😙😗😗☺☺\ndho dho Raner…hehe…Alhamdhulillah! Next part wednesday night ga In Sha Allah ^_^\nHaadha eeehchey….. Jana sis v time dhey tha vqqhqka raavaalaa hadhan\nbaeh baithah egothah plan kuran time nagaany. aammugothegga vaahaka fashaairu overall idea eh hunnaane abadhuves. adhi jana kommehen himanaane scene thakuge idea thahves. scenes thah reyvi solid vegen dhaany hama liyamun dhaavarakah. hehe…Alhamdhulillah!\nAlmond kiyaa iru L silent kohlaafa kiyanee, aamand. Reethi varah vaahaka. 😊\nJazaakallah Khairan bunedhineethy Me. mi comment fenunu irah jana hunnaany edit koffa..Jana hama ajaibuvi mulhi umuru dhuvahu mihaa gina vaahaka dhakkaafa huri iru Almond ge rangalhu pronunciation evves meeheh kairin ves neyngi hureema. hehe…Alhamdhulillah! ^_^\nVarah reethi mi part vx….whn nxt….waiting…ly jana sis\nAlhamdhulillah! Next part wednesday night ga In Sha Allah. Love you too sis <3 <3 <3\nMasha Allah mi part adhi vakin reethi ehme kiyaahihvi hisaabun mi nimuny waiting next part thnx janaa mikahala reethi reethi story genesdheythy esfiyaige mihaaru ehme kiyaa hihvaa adhi ehme reethi story mi storyah vvvvv inthizaar kurevey\nhehe….veehaaves reethi kureveytho abadhuves balany In Sha Allah. Alhamdhulillah! 🙂\nMasha Allah vrh rythi Jana sis explain kohffa hunna goiy adhi emme salhy hehe curiously waiting for the next part\nhehe….saafu explanation thakaky jana varah loabivaa ekkanthah. adhi ehen meehunnah evves kameh saafukoh explain kohdhevumaky jana ah libey ufaleh kamuga dheken. Jana ge eh inspiration aky Rasool (SAW) ves vaahaka dhekevey meehaa ah dheyha kureveyne fadha akun abadhuves hadhith kurevvikan.esunnah engunu dhuvahussure ey jana vv loabivaa sifaeh. but we can only try dhoelevel ah reach vaan? hehe…Alhamdhulillah! 🙂\nMasha Allah 😍 may allah bless you with happiness ❤jana\nyou too Ayaaz. Ameen! <3 May Allah grant us all the best in this world and the next. Ameen Ya Rabb!\nماشاءالله …. جزاك الله خيرا\nAlhamdhulillah<3🙂jazakillah khairan.(All praises and thanks belong to allah) <3\nMa sha Allah vr reethi nd interesting dear.. waiting for the next part😘 Jazakillah khayran.. hey jana sis i emaild u. Pls can u chk it for me?\nJazakillah khairan dear…..yeah, the story is uploaded already…and will check the mail😀


ސަލާމަތީ އާލާތްތައް ބަލަހައްޓައި ދިނުމަށް ލިންކްސާރވް އިން ޚާއްސަ ޕެކޭޖްތަކެއް ތަޢާރަފްކޮށްފި – Atoll News\nސަލާމަތީ އާލާތްތައް ބަލަހައްޓައި ދިނުމަށް ލިންކްސާރވް އިން ޚާއްސަ ޕެކޭޖްތަކެއް ތަޢާރަފްކޮށްފި\nޝާއިޢު ކުރީ: އިބްރާހީމް ރަމީޒް އޯގަސްޓް 8, 2017, 16:58\nސީސީ ޓީވީ ، ޑޯރލޮކް ސިސްޓަމް، އެޓެންޑެންސް ސިސްޓަމް، ވައިފައި އަދި ނެޓްވޯރކް ފަދަ ތަކެތި އެގްރިމަންޓް އުސޫލުން ބަލަހައްޓައި ދިނުމަށް ޕެކޭޖްތަކެއް ލިންކްސާރވް އިން ތަޢާރަފް ކޮށްފިއެވެ. މީގެ ކުރިންވެސް ލިންކްސާރވް އިން އަންނަނީ މިފަދަ ކަންކަމުގައި މައްސަލަ ދިމާވުމުން ގޮސް އެމައްސަލައެއް ޙައްލުކޮށްދިނުމުގެ ޚިދުމަތް ދެމުންނެވެ.\nނަމަވެސް ކުރިން އެމަސައްކަތެއް ނިމުމުން ވަގުތުން ފައިސާ އަދާކުރަން ޖެހެއެވެ. އަދި ކަމެއް ދިމާވެގެން ގުޅުމުން ފިޔަވައި އެފަދަ ތަކެތި ބަލަހައްޓައި ދިނުމުގެ ޚިދުމަތް، ވޮރަންޓީ ޕީރިއަޑްގައި ނޫނީ ދެމުން އައިސްފައެއް ނުވެއެވެ.\nނަމަވެސް މިހާރު މިގެނައި ބަދަލާއި އެކު، ބްރޮންޒް، ސިލްވަރ ނުވަތަ ގޯލްޑް ޕެކޭޖެއް ނެންގެވުމުން އެއްބަސް ވެފައިވާ މުއްދަތުގައި، ވެރިފަރާތުން ނުގުޅި ނަމަވެސް ލިންކްސާރވްއިން ޚިދުމަތް ދޭނެއެވެ.\nމައްސަލައެއް ދިމާނުވިނަމަވެސް، ޕެކޭޖުގެ ދަށުން ކަނޑައެޅިފައިވާ އުސޫލާއި އެއްގޮތަށް އެތަނަކަށް ގޮސް، އެތަކެތި ބަރާބަރަށް މަސައްކަތް ކުރޭތޯ ބަލައި، ދޭންޖެހޭ ލަފާދީ، މައްސަލައެއް އުޅޭނަމަ އެކަމެއް ޙައްލުކޮށް މަރާމާތު ކޮށްދޭނެއެވެ. ޕެކޭޖުތައް ތައްޔާރުކޮށްފައިވަނީ އެކި ފަންތި ތަކުގެ އެކި ތަންތަނަށް ޚާއްސަކޮށްގެނެވެ.\nއެގޮތުން ބްރޮންޒް ޕެކޭޖަކީ، ގެތަކާއި، ކަންމަތީ ފިހާރަތައްފަދަ ކުދި ތަންތަނަށް ލާހިކު އަގުގައި މިޚިދުމަތް ފޯރުކޮށްދޭ ޕެކޭޖެވެ. އެކި ޕެކޭޖު ތަކުގައި ލިބޭ ޚިދުމަތާއި އަގުތައް ތަފާތުވާނެއެވެ. މިޕެކޭޖުތަކުގެ ދަށުން ރަޖިސްޓަރ ކުރެއްވުމުން ފީ ދައްކަން ޖެހޭނީ ކަނޑައެޅިފައިވާ މުއްދަތުގައި މަހުންމަހަށެވެ. މިކަމާއި ގުޅޭ އިތުރު މަޢުލޫމާތާއި އެހީތެރިކަން ލިންކްސާރވްގެ ނަމްބަރު 3344555 އަށް ގުޅާލުމުން ލިބޭނެ ކަމުގައި ލިންކްސާރވް އިން ހާމަކުރެއެވެ.\n-ޚިޔާލު ފާޅުކުރައްވާ!- "ސަލާމަތީ އާލާތްތައް ބަލަހައްޓައި ދިނުމަށް ލިންކްސާރވް އިން ޚާއްސަ ޕެކޭޖްތަކެއް ތަޢާރަފްކޮށްފި"


Dhiraagun kuriah gendhaa fibre broadband adhi TV ge hidhumaiy nangavanvee keeve?\nދިރާގުން ކުރިއަށްގެންދާ ފައިބަރ ބްރޯޑުބޭންޑު ޚިދުމަތް ނަންގަވަންވީ ކީއްވެ؟\nދިރާގު ފައިބަރ ބްރޯޑްބޭންޑް އިންޓަރނެޓް އަދި ދިރާގު ޓީވީގެ ޚިދުމަތް ރ.މީދޫއަށް ދިނުމަށްޓަކައި ހުސްވި ސެޕްޓެމްބަރު މަހުގެ ފަހުކޮޅު ކޭބަލް ވަޅުލުމުގެ ޢަމަލީ މަސައްކަތް ފެށިގެން ކުރިއަށްދާއިރު، މިކަމާއި ގުޅޭ ޙާއްޞަ ޕްރޮމޯޝަން މިއަދުވެސް ކުރިއަށްއެބަދެއެވެ. މިޕްރޮމޯޝަނާއި ބެހޭގޮތުން މީދޫ ޓައިމްސްއަށް މަޢުލޫމާތު ދެއްވަމުން ދިރާގުގެ އޮފިޝަލް ވިދާޅުވީ، އިއްޔެ މީދޫގައި ފެށުނު މިޕްެރޮމޯޝަން މިއަދުވެސް ހެނދުނު 10:00 އިން ފެށިގެންގޮސް މިރޭ 10:00 އާއި ހަމައަށް ކުރިއަށްދާނެކަމަށެވެ.\nމިޕްރޮމޯޝަނުގައި ކުރިއަށްދަނީ މަޢުލޫމާތު ދިނުމާއި، އިންޓަރނެޓް އަދި ޓީވީގެ ޚިދުމަތަށްއެދޭ ފޯމު ފުރުމުގެ މަސައްކަތެވެ. މިކަމާއި ބެހޭގޮތުން އިތުރަށް މަޢުލޫމާތު ދެއްވަމުން ދިރާގުގެ އޮފިޝަލް ވިދާޅުވީ، ނޮވެމްބަރު މަހުގެ ތެރޭގައި މިކަން ރަސްމީކޮށް ފެށުމުގެ ގޮތުން ރަށު ކައުންސިލާއި ގުޅިގެން ޙާއްޞަ ލޯންޗިންގ އިވެންޓެއް ބާއްވާނެކަމަށެވެ. މިއިވެންޓާއި ހަމަައަށް، މީހުން ދިރިއުޅޭ ގޭބިސީތަކުގެ އިތުރުން، ވިޔަފާރި ކުރާ ތަންނަނާއި، އަލަށް މީހުން ދިރިއުޅެން އިމާރާތް ކުރެވެމުންދާ ތަންތަނަށްވެސް މިހާރު ހިލޭ ފައިބަރ ކޭބަލް ގުޅައިދިނުމުގެ މަސައްކަތް ކުރިއަށް ގެންދާނެކަމަށެވެ. މިހާރު ޚިދުމަތް ބޭނުން ކުރަން ނުފެށިނަމަވެސް، ފައިބަރ ކޭބަލް ކަނެކްޝަން ބޭނުންފުޅުވާ ފަރާތްތަކަށް އެފުރުޞަތު ލިބޭނެކަމަށާއި ރަސްމީކޮށް ޚިދުމަތް ލޯންޗުކުރުމަށްފަހު ދެން ކޭބަލް ގުޅައިދެވޭނީ 1000 ރުފިޔާގެ ފީއެއް ދެއްކެވުމުންކަމަށް އެފަރާތުން މަޢުލޫމާތު ދެއްވިއެވެ.\nމިހާރު ފޯމު ފުރުއްވާ ފަރާތްތަކަށް ރަސްމީކޮށް ހިދުމަތް ފެށިގެންދާއިރު ޚިދުމަތް ލިބިގެންދާނެއެވެ. އިންޓަރނެޓް އަދި ޓީވީ އަށް ތަފާތު ދެފޯމެއް ފުރަންޖެހުނު ނަމަވެސް ކަނެކްޝަންއަށް އެދިލައްވާ ފަރާތުން ބޭނުންފުޅު ނަމަ ކޮންމެވެސް އެއް ޚިދުމަތަކަށްވެސް އެދިލެއްވޭނެއެވެ. ނުވަތަ ޓީވީ އަދ އިންޓަރނެޓް، ދެޚިދުމަތް އެއްކޮށްވެސް ގުޅައިދެވޭނެއެވެ.\nއިންޓަރނެޓް ސްޕީޑް5އެމްބީޕީއެސްއިން ފެށިގެން ގޮސް ރާއްޖޭގައި ފޯރުކޮށްދެމުންދާ އެންމެ ހަލުވި ސްޕީޑްކަމަށްވާ 100 އެމްބީޕީއެސް އާއި ހަމައަށް ވަޔަރލެސް (ވައިފައި)ކޮށް އިންޓަރނެޓް ލިބިގެންދާނެއެވެ. 10 ޕެކޭޖުގެ ތެރެއިން އެންމެ އަގުހެޔޮ ޕެކޭޖްގައި %6 ޖީއެސްޓީ ހިމަނައިގެން މަހަކު 371 ރުފިޔާ އަދި އެންމެ އަގުބޮޑު ޕެކޭޖްގައި މަހަކު 2215.40 ރުފިޔާ ދައްކަން ޖެހެއެވެ. އަދި ގާތްގަނޑަކަށް 90 ވަރަކަށް ޗެނަލް ހިމެނޭ ދިރާގު ޓީވީ ޕެކޭޖަށް %6 ޖީއެސްޓީ ހިމަނައިގެން މަހަކު 318 ރުފިޔާ ދައްކަންޖެހެއެވެ. އެއްފަހަރާ4ޓީވީ އަށް ޚިދުމަތްދެވޭއިރު، ކޮންމެ ޓީވީ ކަނެކްޝަނަކަށް ޖޯއީބޮކްސް އަކާއިއެކު ބްލޫޓޫތް ރިމޯޓެއް ހިލޭ ލިބިލައްވާނެއެވެ. އަދި މިހާރު ހުރިވަރަށްވުރެ ޗެނަލްތައް އިތުރުވިނަމަވެސް އަގަށް ބަދަލު ނާންނާނެ ކަމަށާއި އިތުރު ތަފާތު ޕެކޭޖަތަކެއް ހެދިގެންދާނެކަމަށް ދިރާގުގެ އޮފިޝަލް ވިދާޅުވިއެވެ.\nޓީވީ އަދި އިންޓަރނެޓް ޚިދުމަތް ފޯރުކޮށްދެނީ ގޭތެރޭގައި ދިރާގުން ހަރުކޮށްދޭ ޙާއްޞަ ރައުޓަރެއް ނުވަތަ ޑިވައިސްއެއް ބޭނުންކޮށްގެންނެވެ. މިރައުޓަރަކީ ދިރާގުންް ގަންނަން ޖެހޭ އެއްޗެއްކަމަށް އެފަރާތުން މަޢުލޫމާތު ދެއްވައެވެ. އެއްފަހަރާ ފައިސާ ދައްކައިގެން ނުވަތަ 12 މަސްދުވަހަށް ބަހާލައިގެންވެސް ރައުޓަރަށް ފައިސާ ދެއްކިދާނެއެވެ. އާންމު ޕެކޭޖްތަކާއި ޚިލާފަށް ވިޔަފާރިތަކަށް ހުންނާނީ އިންޓަރނެޓްގެ ތަފާތު ޕެކޭޖުތަކެކެވެ.\nކުރިއަށް އޮތް3ހަފްތާއެއްހާ ދުވަހުގެ ތެރޭަގައި ޚިދުމަތް ދޫކުރުމުގެ މަސައްކަތް ފެށިގެން ދާނެކަމަށް ދިރާގުގެ އޮފިޝަލް ވިދާޅުވިއެވެ. މިއީ، ރ. އަތޮޅުގައި ދިރާގުގެ ފައިބަރ ބްރޯޑްބޭންޑްގެ ޚިދުމަތް ދިނުމަށް ހަމަޖެހިފައިވާ ހަތަރުވަނަ ރަށެވެ. މިގޮތުން މިދިޔަ އަހަރު ދުވާފަރުގައި މިޚިދުމަތް ދޭން ފަށާފައިވާއިރު، މިއަހަރު އަލަށް މިރަށުގެ އިތުރުން އަލިފުށި އަދި ވެރިކަންކުރާ ރަށް އުނގޫފާރުގައިވެސް ދިނުމަށް ތައްޔާރުވަމުން އަންނަ ކަމަށް ދިރާގުން މަޢުލޫމާތު ދެއްވައެވެ.


SunOnline: Dhivehin ge dhulun Miee amilla vazanah dhin hamalaa eh!\nމުހައްމަދު މުޒައްޔިން ނާޒިމް 21 Apr 2019, 19:03\nލަންކާއަށް ދިން ހަމަލާއަށް ފަހު ބަޔަކު ހިތާމަފާޅު ކުރަނީ: މަރުވި މީހުންގެ އަދަދު 200 އަށް ވުރެ ގިނަ. -- ފޮޓޯ/ އޭޕީ\nތަމަޅަ ޓައިގަރުންގެ ވަކިތަކުން 2009 ގައި ސްރީލަންކާ ސަލާމަތްވި ފަހުން އެ ގައުމުގެ ރައްޔިތުން އުޅެމުން އައީ އެއްވެސް ހާސްކަމެއް ނެތް މިނިވަން ޖައްވެއްގަ އެވެ. ނަމަވެސް، މިއަދު ހެނދުނު ސްރީލަންކާއަށް އިރު އަރައިގެން އައީ އެ ހަގީގަތް ބަދަލުކޮށްލަމުން އެވެ. މީގެ ނުވަ އަހަރު ކުރީގެ ބިރުވެރި ކަމަށް ލަންކާ އެކީ ގަންބާލީ ހަމަ ހިނދުކޮޅެއްގެ ތެރޭގަ އެވެ. އެ ގައުމުގައި ދިރިއުޅެމުން ދިޔަ ގިނަ ދިވެހިން ވެސް ވަށައިލީ މި ބިރުވެރިކަމާއި ސިހުމާއި ހާސްކަމެވެ. ނަސޯރާއިންގެ އީސްޓާ ފާހަގަ ކުރަން މީހުން ޖަމާވެ ތިއްބި ވަގުތާ ދިމާކޮށް ތިން ފައްޅިއަކާ އެކު ޓޫރިސްޓް ހަތަރު ހޮޓަލެއް ހިމެނޭ ގޮތުން ދިން ހަމަލާތަކުން ލަންކާ ގުގުމާލި އެވެ. އެ އަޑުފައްގަނޑާ އެކު އެންމެން ވެސް ބިރުން ތެޅިފޮޅި ގަނެވުނު އިރު، ތިބީ ހަދާނެ ނަހަދާނެ ގޮތެއް ނޭނގިފަ އެވެ. އެންމެނަށް ވެސް ލިބުނީ ޝޮކެކެވެ.\n"އެހެން ދުވަސް ދުވަހެކޭ ވެސް އެއްގޮތަށް ހޭލައިގެން ހެނދުނު ނާސްތާ ނަގަން އިންދާ އައީ ކުއްލިއަކަށް ފޯނަށް މެސެޖެއް. އޭގައި އޮތީ ބޮން ގޮއްވާލައިގެން ތިރީހަކަށް މީހުން ޒަހަމްވެއްޖެއޭ. ދެން އޭރުވެސް މިހާ ބޮޑުކަމެކޭ ހިތަކަށް ނާރާ. ދެން ހަބަރުތައް އަންނަން ފެށީ ފުލުފުލުގައި. އެ ހިސާބުން މީގެ ބޮޑުކަން އިހުސާސްވީ، ކަންބޮޑުވީ،" ޓޫރިޒަމް އެންޑް ހޮސްޕިޓާލިޓީގެ ދާއިރާއިން ތައުލީމް ހާސިލް ކުރަމުން އަންނަ 19 އަހަރުގެ މުހައްމަދު މާއިދު މަފާޒް އޭނާގެ އިހުސާސްތައް ކިޔައިދިނެވެ.\nލަންކާގައި ހަމަލާދިން ޗާޗެއް ކުރިމަތީ ރައްޔިތުންނާއި ސިފައިން އެތުރިފައި: އެގަމުގެ އެކި ސަރަހައްދުތަކަށް ދިން ހަމަލާތަކާއެކު ރައްޔިތުން ތިބީ ސިހުމެއްގައި --- ފޮޓޯ/ އޭޕީ\nއެ ގައުމުގައި 15،000 އަށް ވުރެ ގިނަ ދިވެހިން އެކި ބޭނުންތަކަށް އުޅޭއިރު މިއަދުގެ ހަމަލާތަކުން ދިވެއްސަކަށް ގެއްލުން ނުވެ ސަލާމަތްވީ ހަމަ ކިރިޔަ ކިރިޔާ އެވެ. އެ މީހުންގެ ނަސީބު މިއަދު ގަދައީ އެވެ. ކިންގްސް ބަރީ ހޮޓަލްއަށް ބޮމުގެ ހަމަލާގެ ގުޑުން ތިން ދިވެހިން އިހުސާސް ކުރަން ޖެހުނެވެ. އެއީ އެ މީހުންނަށް އަދި ކުރިމަތި ނުވާވަރުގެ ބިރުވެރިކަން ބޮޑު ދުވަހެކެވެ. ބަސް ހުއްޓުނު ދުވަހެކެވެ.\nމިއީ އަޅުގަނޑުމެންވެސް ދިރުއެޅުމުންދާ ތަން. މިއީ ހަމަ އަހަރުމެންގެ ވެސް އަހުން ކަހަލަ ބައެއް. މިތާގައި އެފަދަ ކަމެއް ވުމުން ވަރަށް ބޮޑަށް ކަންބޮޑުވޭ، --\nމިއަދު މެންދުރެއްހާއިރު އާންމުކޮށް ދިވެހިން އުޅޭ ދެހިވަލާ ޒޫ ކުރިމަތީ ހުންނަ ހޮޓަލެއްގައި ވެސް މެންދުރު ވަގުތު ބޮމެއް ގޮއްވާލި އެވެ. އެ ސަރަހައްދުން ދުއްވާ އެއްޗެއްގައި 15 ވަރަކަށް މިނެޓުން ދެވޭހާ ހިސާބު ދުރުގައި، އަމިއްލަ ގޭގައި ހުރި މުއައްލިމް އިބްރާހިމްއަށް އިވެން ފެށީ އެމްބިއުލަންސްގެ ސައިރަންގެ އަޑުތަކެވެ. ދުން އަރަމުން ދިޔަ ފޮޓޯތަކާއި ވީޑިއޯތައް އޭނާއަށް ފެންނަމުން ދިޔަ އެވެ. އޭނާ ލަންކާގައި މިވީ ދެއަހަރެއްހާ ދުވަހު އެކަހަލަ ކަމެއް އަދި އޭނާއަށް ތަޖުރިބާއެއް ނުކުރެވެ އެވެ. މުއައްލިމް ހީކޮށްގެން ހުރީ ހެނދުނުގެ ހަމަލާތަކަށް ފަހު ދެން ހަމަޖެހުމުގެ ނޭވާއެއް ލެވޭނެ ކަމަށެވެ. އެކަމަކު ކަންވީ ހީކުރި ގޮތަކަށް ނޫނެވެ. ލިބެމުން ދިޔަ ހަބަރުތަކާ އެކު އިތުރަށް ބިރުވެރިކަމުގެ ތެރެއަށް އޭނާ ދަމާ ގެންދިޔައީ އެވެ.\n"ހެނދުނަށް ފަހު ހީކުރީ މިކަން ނިމުނީއޭ! އެކަމަކު އެހެނެއް ނޫންވީކީ. ގެއާ ކައިރީގައި އެއްޗެއް ގޮވާލިކަން ޔަގީންވީ. ދެން ހަމަ ވަރަށް ޕެނިކްވި،" މުއައްލިމް ބުންޏެވެ.\nލަންކާގެ ޗާޗަކަށް ހަމާދީފައި: މިއަދު އެ ގައުމުގެ އަށް ސަރަހެއްދަކަށް ވަނީ ބޮމުގެ ހަމަލާތައް ދީފައި -- ފޮޓޯ/ އޭޕީ\nއޭގެ ގަނޑިއިރުތަކެއް ކުރިން ދިވެހިން ހިތަކަށް އުޅެމުން ދިޔަ ލަންކާ އެ މީހުންނަށް ސިފަވީ ހަނގުރާމައިގެ މައިދާނެއް ގޮތުގަ އެވެ. އެއަށް ވުރެވެސް ބޮޑަށް ދިވެހިންގެ ގިނަ ބަޔަކު އެ މީހުންގެ ދެވަނަ ވަޒަނުގެ ގޮތުގައި ބަލާ ލަންކާއަށް ދިން ހަމަލާތައް އެއްބަޔަކަށްވީ އަސްލު ވަޒަން، ރާއްޖެއަށް ބަޔަކު ހަމަލާއެއް ދިނުން ފަދަ ކަމަށެވެ. ލަންކާ މީހުންގެ ހިތުގައި އެޅިވޭން ދިވެހިން ވެސް މިއަދު ހިއްސާކުރި އެވެ. އެ މީހުންގެ ހިތްތައް ވެސް ވަނީ ކަރުނައިން ފޯވެ، މަޑުވެފަ އެވެ.\n"މިއީ އަޅުގަނޑުމެންވެސް ދިރުއެޅުމުންދާ ތަން. މިއީ ހަމަ އަހަރުމެންގެ ވެސް އަހުން ކަހަލަ ބައެއް. މިތާގައި އެފަދަ ކަމެއް ވުމުން ވަރަށް ބޮޑަށް ކަންބޮޑުވޭ. ބިރުވެސް ގަނޭ،" 11 އަހަރު ލަންކާގައި ދިރިއުޅެމުން އަންނަ ދިވެހި ކިޔަވާ ކުއްޖަކު ލަންކާގެ ބޮމުގެ ހަމަލާއާ ގުޅިގެން ބުންޏެވެ.\nލަންްކާގައި ބޮން ގޮއްވި ސަރައްދެއްގައި ފުލުހުންނާއި އާންމުން ހަރަކާތްތެރިވަނީ -- ފޮޓޯ/ އޭޕީ\nއާއިލާއާއެކު ލަންކާގައި ދިރިއުޅުން ބަދަލުކޮށްގެން އުޅޭ ތިން ކުދިންގެ ބައްޕަ އަކު "ސަން" އަށް ވިދާޅުވީ، ލަންކާގައި މިއަދު ހިނގި ހާދިސާއަށް ފަހު އެކަމުގެ ތުހުމަތު މުސްލިމުންނަށް ރައްދު ވެދާނެތީ އޭނާ ކަންބޮޑުވާ ކަމަށެވެ. އެފަދަ ހާލަތެއްގައި އެ ގައުމުގައި ދިރިއުޅޭ ހުރިހާ މުސްލިމުންނަށް ވެސް އެކަމުގެ ބިރު އޮންނާނެ ކަމަށް އޭނާ ބުންޏެވެ.\n"ރައްޔިތުންގެ މެދުގައި އިތުރަށް ނުތަނަވަސްކަން އުފައްދާ މި ހަމަލާ މުސްލިމުންގެ ބޮލުގައި އަޅުވައިފި ނަމަ ހުރިހާ މުސްލިމުންނަކަށް ވެސް ނުރައްކަލަކަށް ވެދާނެ. އޭގައި ދިވެހިން ވަރަށް ބޮޑަށް ސަފާ ކުރާ ބަޔަކަށް ވާނެ،" އެނާ ބުންޏެވެ.\nލަންކާގައި މިހާރު ހިނގަމުންދާ ހަމަނުޖެހުމާ ގުޅިގެން އެގައުމުގައި ހުންނަވާ ދިވެހި ސަފީރު އުމަރު އަބްދުލް ރައްޒާގު "ސަން" އަށް ޔަގީންކަން ދެއްވީ އެއްވެސް ދިވެއްސަކަށް ގެއްލުން ނުވެ ހެޔޮ ހާލުގައި ތިބި ކަމަށެވެ. އެހެން ނަމަވެސް އޭނާ އިލްތިމާސްއެއް ކުރެއްވި އެވެ. އެއީ ކޮންމެހެން ބޭރަށް ދާން ޖެހިގެން ނޫނީ ދިރިއުޅޭ ގެއިން ނުނިކުމެ ގޭތެރޭގައި މަޑުކުރާށެވެ.\nމިއަދު ހެނދުނުން ފެށިގެން އެގައުމުގައި ހިނގަމުންދާ ބޮމުގެ ހަމަލާގައި ޖުމްލަ އަށް ސަރަހައްދަކުން ބޮން ގޮއްވާފައިވާއިރު، މަރުވި މީހުންގެ އަދަދު 200 އަށް ވުރެ ގިނަ އެވެ. އަދި ޒަހަމްވި މީހުންގެ އަދަދު 400 މައްޗަށް މިހާރު ވަނީ އަރައިފަ އެވެ.\nފުލުފުލުގައި ދެމުން އައި ހަމަލާތަކާ އެކު މިއަދު ލަންކާއަށް އިރުއޮއްސެމުން އައި އިރު، ވަކި މުއްދަތެއް ނެތް ގޮތަށް ކާފިއު ވެސް ވަނީ އެ ގައުމުގައި އިއުލާންކޮށްފަ އެވެ. މުޅި ލަންކާ އޮތީ މިހާރު ހުއްޓި، ކޮށިއަރައިފަ އެވެ. މުޅި ގައުމުގައި އޮތް ބިރުވެރިކަން ދިވެހިން ވެސް ވަށާލާފައިވާ އިރު އެ މީހުންގެ ދިރިއުޅުން ވެސް މި އޮތީ ހުއްޓި ހާސްކަމުގެ ތެރޭގަ އެވެ.


Twitter Gai Rozaina Ai Shujau Ge Zuvaabeh - Vaguthu\nރައްޔިތުންގެ މަޖިލީހުގެ އައްޑޫ މީދޫ ދާއިރާގެ އެމްޑީޕީގެ މެންބަރު ރޮޒައިނާ އާދަމް އާއި އިދިކޮޅު ޕީއެންސީގެ ނައިބު ރައީސް އިބްރާހިމް ޝުޖާއު ޓްވީޓާގައި އެކަކު އަނެކަކަށް ރައްދު ދެއްވައި ބަހުގެ ހަމަލާތައް ދެއްވަން ފަށްޓަވައިފިއެވެ.\nމި ޒުވާބު ފެށުނީ އިންޑިއާގެ ކޮޗިންއިން ރާއްޖެއަށް އައި ކާގޯ ފެރީއަށް ޝުޖާއު އިއްޔެ ފާޑުވިދާޅުވަމުން ދެއްކެވި ވާހަކައަކަށް ރޮޒައިނާ ޓްވީޓާގައި ނުރުހުން ފާޅު ކުރެއްވުމާ އެކުގައެވެ.\nއިއްޔެ ހަވީރު ބޭއްވި އިދިކޮޅު ކޯލިޝަންގެ ޖަލްސާއެއްގައި ޝުޖާއު ވިދާޅުވީ މާދަމާ އިންޑިއާއިން ދިވެހި ކަނބަލުންގެ ގާތަށް "މަތިމަސްލީ" ފިރިހެން ފޮނުވާނެ ކަމަށާއި ކަނބަލުން "ބަލިވެއިންނަ" މަންޒަރުތައް ވެސް ފެންނާނެ ކަމަށެވެ.\nރޮޒައިނާ ކުރެއްވި ޓްވީޓެއްގައި ޝުޖާއުގެ ވާހަކަތައް ގުޅުވައިލީ އަންހެނުންނަށް ގަދަރު ކުޑަ ކުރުމާއި ފުރައްސާރަވާ ގޮތަށް ވާހަކަ ދެއްކެވުމަށެވެ. އަންހެނުން ނިކަމެތިކޮށް އެއީ ގޮތް ހުސްވެފައިވާ ބައެއް ކަމަށް ދައްކާތީ އެ ކަން ނުކުރަން ވެސް އިލްތިމާސް ކުރެއްވިއެވެ.\n"ސިޔާސީ ރައްދުތައް ދޭއިރު އަންހެނުންނަށް ތިޔަ އަމާޒު ކުރައްވަނީ ކޮން ބޭނުމެއްގައިތޯ،" ރޮޒައިނާ ލިޔުއްވާފައިވެއެވެ.\nރޮޒައިނާގެ އެ ޓްވީޓަށް ރައްދު ދެއްވަމުން ޝުޖާއު އެހެން ޓްވީޓެއް ކުރެއްވިއެވެ. އޭނާ ތުހުމަތު ކުރެއްވި ގޮތުގައި ސިވިލް ސާވިސް ކޮމިޝަން (ސީއެސްސީ) އަށް ތައުލީމީ ޒުވާން ކަނބަލުން ކުރިމަތިލެއްވުމުން ނުފޫޒު ފޯރުވައިގެން ރޮޒައިނާގެ ބޮޑުދައިތައަށް ރުހުން ދޭން އުޅުއްވިއެވެ.\n"ކިޔަވައިގެން ތިއްބެވި ޒުވާން ކަނބަލުން ތިއްބަ ސިވިލް ސާވިސް ކޮމިޝަންއަށް ބޮޑުދައިތަ އައްޔަން ކުރަން މަޖިލީސް ތެރޭ ދުވެ ނެގީ ރޮޒައިނާ، އެއީ އަންހެން ކަނބަލުންނަށް ކުރެއްވި މަލާމާތެއް،" ޝުޖާއު ވިދާޅުވިއެވެ.\nޝުޖާއު އެހެން ވިދާޅުވިއިރު، ސީއެސްސީގައި ރޮޒައިނާގެ ބޮޑުދައިތަ ފާތިމަތު އާމިރާ އިންނަވައެވެ. އާމިރާ ވަކި ކުރުމުގެ މަސައްކަތެއް ވެސް ރޮޒައިނާ މުގައްރިރެއްގެ ގޮތުގައި އިންނަވާ މަޖިލީހުގެ ކޮމިޓީން ފެށިއެވެ. އެ މަސައްކަތުގައި ރޮޒައިނާ ބައިވެރިވެވަޑައެއް ނުގަންނަވައެވެ. އެކަމަކު ކޮމިޓީގެ "ހަނި" އަޣުލަބިއްޔަތަކުން އާމިރާ ވަކިނުކުރަން ފާސްވިއެވެ.\nVote Dhevvan Evves beyfulheh kairee vidhaalhu nuvey!?Ekamaku mulhi Majlis Therey Thelhi folhunee ekamaa dhehtho!?Kiyavaigen Thibbevvi Ethah kanbalunneh kurimathi levvi.\n— Ibrahim Shujau | 💙ⓂⒶⓁⒹⒾⓋⒺⓈ (@shuja3831) September 27, 2020\nޝުޖާއުގެ ވާހަކައަށް ރައްދު ދެއްވައި ރޮޒައިނާ ވިދާޅުވީ އާމިރާއަކީ ތައުލީމީ ތަޖުރިބާ ހުރި ކަނބަލެއް ކަމަށެވެ. މާސްޓާސް ޑިގްރީ ނިމި ޕީއެޗްޑީ ހާސިލް ކުރައްވަމުން ގެންދަވާ ކަނބަލެއް ކަމަށެވެ. އެކަމަކު ވެސް ރުހުން ދޭން އެއްވެސް މެންބަރެއް އަރިހު ވިދާޅުނުވާ ކަމަށެވެ.\n"ރަނގަޅު ވާހަކައެއް ބުނީމަ، ޒާތީ ނުވެ، ގޯސްކޮށް ކުރެވުނު ކަންކަން ރަނގަޅު ކޮށްލުން ބުއްދިވެރި،" ރޮޒައިނާ ވިދާޅުވިއެވެ.\nޝުޖާއު ކުރިން ވެސް ދެއްކެވި ވާހަކަތައް ތަކުރާރު ކުރައްވަމުން ރައްދު ޓްވީޓެއް ކުރެއްވިއެވެ. ވޯޓު ދެއްވަން އެއްވެސް މެންބަރެއް އަރިހުގައި ވިދާޅުނުވަން ތޯ ސުވާލު ކުރެއްވިއެވެ. ދެން މަޖިލީހުގައި "ތެޅި ފޮޅުނީ" ކޮން ކަމަކަށް ތޯ ވެސް ޝުޖާއު ސުުވާލު ކުރެއްވިއެވެ.\n"ކިޔަވައިގެން ތިއްބެވި އެތައް ކަނބަލުންނެއް ކުރިމަތިލެއްވި،" ޝުޖާއުގެ ވާހަކަ ތަކުރާާރުކުރައްވައި ލިޔުއްވިއެވެ.\nޝުޖާއުގެ ވާހަކައާ ގުޅިގެން މީސްމީޑިއާގައި ގިނަ ބަޔަކު ފާާޑުކިޔަމުން އެބަ ދެއެވެ. ބައެއް މީހުން މީސް މީޑިއާގައި އެކި ފޮޓޯއާއި ވީޑިއޯތައް ހަދައިގެން ވެސް އެ ވާހަކައަށް ދަނީ ޖޯކު ޖަހަމުންނެވެ.\nސެޕްޓެމްބަރު 27, 2020 13:27\nރޮޒައިނާ އަކީ ވަގެކޭ ކިޔާ.. އެ ތެދެއްތަ؟\nސެޕްޓެމްބަރު 27, 2020 14:17\nމަތިމަސްނެތްސުޖާމެންދައް ކާނެ މޮޅުވާހަ ކަ. ދެންވެރިމީހާއަށް ނޭގި ގުދަނުގަހުރިމުދާ ކޮޅު ރަށުބޯޓަށް ކަހާލާ.\nރޮޒޭނާ އކީ ދެއުޅޮއެއްނުވާ ގަމާރު ދާތަގަޑެއް\nސެޕްޓެމްބަރު 27, 2020 17:49\nމަށަށް އަޅަައިގަތީ އެއްމެ ތަންކޮޅެއްގަ! ޝުޖާއު އެވިދާޅުވި ބަސް ވިދާޅުވުމުގެ ފަހަތުގައި ފެކްޓެއްވޭ.. އިންޑިޔާ ފެރީގެ ހިދްމަތާ ގުޅިގެން އިންޑިޔާ މީހުން ބުނަންފެށި "ރާއްޖެތެރޭގެ ނިކަމެތި އަންހެނުންގެ ދިރިއުޅުމުގެ ފެންވަރު ރަނގަޅުކޮށް އެމީހުންނަށް އިންނާނެ ފިރިހެނުން އިންޑިޔާއިން ލިބޭނެ ފުރުސަތެއް" ކަމަށް ފެރީގެ ހިދްމަތަކީ. އިންޑިޔާ މީހުން ދިވެހި އަންހެނުންގެ އަގު މިވައްޓާލީ މާބޮޑަށް. ދިވެހި އަންހެނުންނަކީ އިންނާނެ މީހެއްވެސް ނުވާ ދެރަ ނިކަމެތި ބަޔަކަށް ހެދި އެކަމަކު އެދުވަހު ރޮޒޭނާ އަކަށް އަންހެނުންގެ ހައްޤުގެ ދިފާއުގައި އަނގަ މޭލަކަށް ހުޅުވާކަށް ނުކެރުނު. ހަމަ ހައްޕު ކިޔައިގެން އިނީ. އެހެންވީމަ ޝުޖާއުގެ ބަހުން އިޝާރާތްކުރާ ކަންކަމަކީ އިންޑިޔާ ހައްޕުޑުންގެ އެދުންކަން އެނގޭ. އެއީ އެމީހުން ދެކޭ ހުވަފެން. ފަހަރެއްގަ ރޮޒޭވެސް އެމީހުން ބޭނުންވެދާނެ.\nސެޕްޓެމްބަރު 27, 2020 19:57\nސާބަހޭ ޝުޖާއު... ތި ކުރައްވާ ބުރަ މަސްވަތުގައި ބަރަ ކާތް ލައްވާށި... އާމީން\nސެޕްޓެމްބަރު 27, 2020 20:01\nރޮޒޭ ބޮޑުދައިތަ އާމިރާވީމަ ޕީއެޗްޑި ހަދަމުން ނޫނީ ކިޔަވަމުން މަސައްކަތުގަ އުޅެވޭ، އެކަމު އާއްމު މުވައްޒަފުން ސިވިލް ސާރވިސްގަ އުޅެމުން ކިޔަަވަންވީމަ، އޮފީހައް މައްސަަލަ އަކަށްވަނީ ކީއްވެ.\nސެޕްޓެމްބަރު 27, 2020 20:54\nއިންޑިޔާމީހުންނަށް ރޮޒޭނާ ވަަރަށްް ކަމުުދާނެ\nސެޕްޓެމްބަރު 27, 2020 21:17\nރޮޒޭނާ ކަލެއައްނޭންގުނަސް އިންޑިޔާ ފިރިހެނުން ދިވެހި އަންހެނުންނާ އިންނަން ބޭނުންވާކަމައް އިހައްދުވަހުވެސް ނޫހެއްގަ ބުނެފައޮއްވާދުށިން އެކަންވެސް މިގައުމުގަ ތިކަހަލަ އަންހެނުން ތިބިއްޔާހިނގާނެ ތީ އަންހެނަކައްވެހުރެ އަންހެނުންނައް ހުތުރުކުރަން އުޅޭ އަންހެނެއް\nސެޕްޓެމްބަރު 27, 2020 21:39\nރޮޒައިނާ އެވެ.ސިޔާސީ ޖަޒުބާތުގައި ޖެހި ގައު މު ވިއްކާލައިފިއެވެ. އިންޑިއާއަކީ އަންހެނުންނަށް އެން މެ ގަދަރު ކުޑަ އެން މެ އަނިޔާވެރި އަންހެނުން ރޭޕު ކުރާ ގައު މުތަކުގެ އެން މެ ކުރީ ގައި އޮތް ގައު މު. މިހާރު ވެރިކަންކުރާ ބީޖޭޕީ ސަރުކާރުގައި އަންހެނުންނަށް އިހާނެތިވާ މިންވަރު ވަނީ އިތުރުވެފައި. ރޮޒައިނާ މެންނަށް އޯކޭ މޯދީ ސަރުކާރު. އަނގަފުޅާކޮށްފައި ކޮންވާހަކައެއް ތިޔަ ދައްކަނީ އަންހެނުންގެ ކަރާ މާތޭ ކިޔައިގެން. ތިޔަ ލަނދު ގަންނަންޖެހޭ ނު\nސެޕްޓެމްބަރު 27, 2020 22:04\nރޮޒެއިނާ ގާގަހުރި މަހަކުވެސް ކޮރަޕްޝަން ލެއަކީވެސް ކޮރޮޕްސަން ބޮޑުފުޅު ވީ އެކި އެކި ގޮތްގޮތުން ރައޖޔަތުންގެ ޓެކުސް ފައިސާ ކާގެން މިހާރު ކުރާ ކަމަކީ ޑޮނާޑު އައިލެންޑު އުފެދުމަ ކ ހިމަފުށީގެ ނިކަމެތިންގެ ބޮލަސަވާރު ވެގެން އެމީހުން ދިރިއުލެން ސަރުކާރުން ދީފަ ހުރި ބިންތަ ގަންނަނީ ހިމަފުށިން މިހާރުވެސް ރޮޒޭ އާއިލާގެ މުށުތެރޭ ބެނެކަމށް ވޭ 30 ވަރކަ ގޯތި\nދުވަސް ކޮޅަކުން ހިންމަފުށި މީހުންޖެހޭނީ މިމީހުންނަ މިރަދީފަ ފާބަން މިލާާރި ހޯދީ ކޮންތާކުން


Burger eh kaalan Papa Sam vareh neiy!\nބާގަރއެއް ކާލަން ޕާޕާ ސޭމް ވަރެއް ނެތް!\nދިވެހިންގެ ގިނަބަޔެއްގެ މެދުގައި އެންމެ މަގުބޫލު ކާނާގެ އެއް ބާވަތަކަށް ވެފައި މިވަނީ ހުޅަނގުގެ ކެއުންތަކެވެ. އޭގެ ތެރެއިންވެސް ފަސޭހައިން ތައްޔާރުކޮށްލެވި އަދި އަވަހަށް ކާލެވޭ ފާސްޓް ފުޑްގެ ބާވަތްތަކަކީ ގިނަ ބަޔަކަށް މަގުބޫލު ކެއުމުގެ ބާވަތެކެވެ.\nމާލޭގެ ތޮއްޖެހިފައިވާ މާހައުލުގައި ކިތަންމެ ގިނަ ފާސްޓްފުޑް ރެސްޓޯރެންޓްތަކެއް ހުއްޓަސް، އެތަންތަނަށްދާ ގިނަ ކަސްޓަމަރުންގެ ޝަކުވާއަކަށް ވެފައިވަނީ ހިތްހަމަޖެހިގެން ކާލެވޭނެފަަދަ މާހައުލެއް ނެތުމާއި އެފަރާތްތަކުން ހިތްރުހޭފަދަ ހަގީގީ ފެންވަރުގެ ކާއެއްޗެހި އެތަންތަނުން ނުލިބުމެވެ. ހާސްނުވާށެވެ. އެފަދަ ޝަކުވާ ކުރާ ފަރާތްތައް ހެއްވާލާ، އުފާކޮށްލަން އާ ރެސްޓޯރެންޓެއް ހުޅުވައިފިއެވެ.\nނަމަވެސް މާލޭގެ ތޮއްޖެހިފައިވާ ކޮންކްރީޓް ޖަންގައްޔަކުއެއް ނޫނެވެ. އަރަމުން އަންނަ ޒުވާނުންގެ ޝަހަރު، ހުޅުމާލޭގައި ރަމަޟާން މަހުގެ ފުރަތަމަ ދުވަހު ރަސްމީގޮތުން ހުޅުވި ޕާޕާ ސޭމްއަކީ ގިނަބަޔެއްގެ މެދުގައި ހަލުވި މިނެއްގައި މަގުބޫލުކަން ހޯދަމުން އަންނަ ތަނެކެވެ.\nވޮއިސްއަށް މައުލޫމާތު ދެމުން ޕާޕާ ސޭމްގެ މެނޭޖްމަންޓުން ބުނީ އެތަނުގެ އެންމެ ޚާއްސަ ކާއެއްޗަކީ ތަފާތު ބާވަތްތަކުގެ ބާގަރތައް ކަމަށެވެ. ޕާޕާ ސޭމްއިން ތަފާތު ބާގަރ ޓޮޕިންގްސްތައް ޚިޔާރުކުރުމުގެ ފުރުސަތު ކަސްޓަމަރުންނަށް ލިބިގެންދާއިރު، ބާގަރގެ އިތުރުން ތަފާތު އެހެނިހެން ފާސްޓްފުޑްތަކާއި ހުޅަނގުގެ ކެއުންތައް އެތަނުން ލިބޭކަންވެސް ފާހަގަކޮށްލެވެއެވެ.\nޕާޕާ ސޭމްގެ ކާއެއްޗެހީގެ ވާހަކަތަކުން ހަމައެކަނި ފުއްދާލެވޭކަށް ނެތެވެ. އެތަނުގެ ބުއިންތަކަކީވެސް ތަފާތު އަދި އެހާމެ ކަމުދާނެފަދަ ގޮތަކަށް ތައްޔާރުކުރެވިފައިވާ ބުއިންތަކެކެވެ. އެގޮތުން ބަލާލާއިރު، ޕާޕާ ސޭމްގެ ޑްރިންކްސް މެނޫގައި މޮކްޓެއިލުން ފަށައިގެން މިލްކްޝޭކަށް ދާންދެން ފަންސާހަށް ވުރެ ގިނަ ބުއިންތައް ހިމެނިފައިވާނެކަމަށް މެނޭޖްމަންޓުން މައުލޫމާތު ދެއެވެ.\nA post shared by PAPA SAM'S (@papasams.mv) on May 16, 2019 at 7:31am PDT\nހިތްގައިމު އިންޓީރިއާއަކާއި ފަސޭހަ މާހައުލެއްގެ އިހުސާސު ގެނެސްދޭ މި ރެސްޓޯރެންޓަށް ޒިޔާރަތްކުރައްވާށެެވެ. ޕާޕާ ސޭމް ވަރެއް ހަމަ ނެތެވެ. އަޖުމަ ބައްލަވާލެއްވުމުން ތިޔަބޭފުޅުންނަށްވެސް ޔަގީންވާނެއެވެ.\nމެދުއިރުމައްޗަށް ދިވެހިރާއްޖޭގެ ފަތުރުވެރިކަން އިޝްތިހާރުކުރުމަށް ޚާއްސަ މަަސައްކަތްތަކެއް!06 hours ago


ކުޑަކުދިންގެ ވާހަކަ: ލޫތުގެ ސުވާލު – DhiSalafiyyah\nދެން ލޫތުއަށް ފެނުނީ ގަހެކެވެ. ލޫތު ސުވާލުކުރިއެވެ. “ގަސް ހެއްދެވީ ކާކު؟” ބައްޕަ ބުންޏެވެ. ” މާތް ﷲ”.\nދެން ދަނިކޮށް ވާރޭ ވެހެން ފަށައިފިއެވެ. އަދި ދެބަފައިން ވަރަށް އަވަހަށް ގެއަށް ދިޔައެވެ. އަދި ކުޑަދޮރުން ވާރޭވެހޭ މަންޒަރު ބަލަންއިނދެ ލޫތު ސުވާލުކުރިއެވެ. “ބައްޕާ! ވާރޭ ވެހޭގޮތް މެދުވެރި ކުރެއްވީ ކާކު؟” ބައްޕަ ބުންޏެވެ. “އެއީ މާތް ﷲ. ދުނިޔެއާއި ދުނިޔޭގައިވާ ހުރިހާ ތަކެއްޗެއް ހެއްދެވި ފަރާތަކީ ކުޅަދުންވަންތަ މާތް ﷲ”.\nމިވާހަކަ އަޑުއަހަން ހަމަހިމޭނުން އިނދެ “ބައްޕާއޭ” ކިޔާ ގޮވާލިއެވެ. “ދަރިފުޅާ ކީކޭ!” ބައްޕަ އަހާލިއެވެ. ލޫތު މޭމަތީގައި އަތް އަޅާފައި ސުވާލުކުރިއެވެ. “އެހެންވިއްޔާ އަހަރެން ހެއްދެވީ ކާކު؟”. ބައްޕަ ބުންޏެވެ. “ދަރިފުޅުވެސް، ބައްޕަވެސް އަދި ދުނިޔޭގައިވާ ހުރިހާ އެންމެން ހެއްދެވީ މާތް ﷲ”. ލޫތު ބުންޏެވެ. “ބައްޕާ! އެހެންވީއިރު ދެން އަޅުގަނޑުމެން ކުރަންވީ ކޮން ކަމެއް؟” ބައްޕަ ބުންޏެވެ. “ދަރިފުޅުވެސް ބައްޕަވެސް އަދި އެންމެންވެސް ކުރަންވީ ކަމަކީ ބަސްއަހައިގެން، ނާމާދުކޮށް، ޤުރުއާން ކިޔަވައި އަޅުކަންކުރަންވީ!” ލޫތު ބުންޏެވެ. “ބައްޕާ! އެހެންވެތޯ އަޅުގަނޑު ގޮވައިގެން ބައްޕަ މިސްކިތަށް ދުރުވަނީ”. ބައްޕަ ބުންޏެވެ. ” އާނ ދަރިފުޅާ! އެހެންވީމާ ބައްޕަ މިސްކިތަށް ދަނީ”. ލޫތު ބުންޏެވެ. “ބައްޕާ! އަޅުގަނޑު ދެން ހުރިހާ ނަމާދެއް ކުރާނަން، ބައްޕަގެ ބަސްއަހާރަނގަޅު ކުއްޖަކަށް ވާނަން”. މިއަޑުއަހާފައި ބައްޕަ ވަރަށް އުފާވިއެވެ. އަދި ލޯބިން ލޫތު އުރާލާފައި ބައްޕަ ބުންޏެވެ. ” މިއީ ބައްޕަގެ ބަސްއަހާ ރަނގަޅު ދަރިފުޅު”.


Covid vaccine jehi kamuge fake certificate dhookuramun dhiya Malaysia doctor eh hayyaru koffi - vNews.mv\nވެކްސިން ޖެހިކަމުގެ ފޭކް ސެޓްފިކެޓް ދޫކުރަމުންދިޔަ މެލޭޝިޔާ ޑޮކްޓަރަކު ހައްޔަރުކޮށްފި\nސައިފް އަޒްހަރު 11 January 2022, 19:22\nފޭކް ކޮވިޑް ވެކްސިން ސެޓްފިކެޓް ދޫކުރާކަމުގެ ތުހުމަތުގައި މެލޭޝިޔާ ފުލުހުން ޑޮކްޓަރަކު ހައްޔަރު ކޮށްފިއެވެ.\nހައްޔަރު ކޮށްފައިވަނީ މެލޭޝިޔާގެ ޓެރެންގާނު ސްޓޭޓްގެ އަމިއްލަ ކްލިނިކެއްގައި މަސައްކަތްކުރާ ޑޮކްޓަރަކެވެ.\nއާންމު ފަރާތަކުން ކުރި ރިޕޯޓަކާ ގުޅިގެން ފުލުހުން ގޮސް ޑޮކްޓަރު ހައްޔަރު ކޮށްފައިވަނީ ކްލިނިކްގައި ހުއްޓައެވެ.\nޓެރެންގާނު ފުލުހުންގެ ވެރިޔާ ރޮހައިމީ މުހަންމަދު އީސާ ވިދާޅުވީ، އެ ކްލިނިކުން ގާތްގަނޑަކަށް 1،900 މީހަކަށް ވެކްސިން ޖަހައި، ވެކްސިން ޖެހިކަމުގެ ސެޓްފިކެޓް ދޫކޮށްފައިވާ ކަމަށާއި، އޭގެތެރެއިން ވެކްސިން ނުޖަހާ ސެޓްފިކެޓް ލިބިފައިވަނީ ކިތައް މީހުންނަށްކަން ދެނެގަތުމަށް މައްސަލަ ތަހްގީގު ކުރަމުންދާ ކަމަށެވެ.\nފޭކް ވެކްސިން ސެޓްފިކްޓެއް ހޯދުމަށް ކޮންމެ މީހަކު 400 އާއި 600 ރިންގިޓް ކްލިނިކަށް ދައްކާ ކަމަށް އެނގިފައިވާ ކަމަށް ފުލުހުން ބުނެއެވެ.\nވެކްސިން ޖެހުމަށް ދައްކަންޖެހެނީ 300 ރިންގިޓެވެ.\nރިޕޯޓްތައް ބުނާގޮތުގައި، ހައްޔަރުކުރި ޑޮކްޓަރު ފޭކް ވެކްސިން ސެޓްފިކެޓް ދޫކުރުމުގެ މަސައްކަތް ކުރަމުންދިޔައީ އޭޖެންޓެއް މެދުވެރިކޮށެވެ. ދޫކުރާ ކޮންމެ ފޭކް ވެކްސިން ސެޓްފިކެޓަކަށް އޭޖެންޓަށް ކޮމިޝަންގެ ގޮތުގައި 50 ރިންގިޓް ދޭކަމަށްވެސް ވެއެވެ.\nވެކްސިން ޖެހިކަމުގެ ފޭކް ސްޓެފިކްޓް ޑޮކްޓަރު ގިނަ މީހުންނަށް ދޫކޮށްފައިވަނީ ކްލިނިކްގައި ވަކިންހުރެ އޮންލައިންކޮށް ކަމަށާއި، އެކަމުގައި ކްލިނިކްގެ އެހެން ސްޓާފުންގެ އެހީ ނުހޯދާ ކަމަށް ފުލުހުން ބުނެއެވެ.\nފޭކް ސްޓްފިކެޓް ދޫކުރުމަށް ޑޮކްޓަރު ބޭނުންކުރި ލެޕްޓޮޕް ފުލުހުން މިހާރުވަނީ ހޯދާފައެވެ. އޭގައިހުރި އީމެއިލްގެ މައުލޫމާތުތައް ބަލާނޭ ކަމަށް ފުލުހުން ބުނެފައި ވެއެވެ.\nމެލޭޝިޔާގެ ކަމާބެހޭ އިދާރާތަކުން ގަބޫލުކުރާ ގޮތުގައި، ޓެރެންގާނޫ ސްޓޭޓުގެ ބޭރުންވެސް އެތައްބަޔަކު އެ ކްލިނިކަށް ގޮސް، ފޭކް ވެކްސިން ސެޓްފިކެޓް ހޯދާފައި ވެއެވެ.\nކޮރޯނާވައިރަސް ކޮވިޑް-19 މެލޭޝިއާ ވެކްސިން ދުނިޔެ


7 މޭ 2022 - 15:27 1\nށ. ފީވައް: މި ރަށުގައި ޒަމާނުއްސުރެ ހައްދާ ދެ ބާވަތަކީ ފަތްކޭލާއި އަނބު. -- ފޮޓޯ: އަޖުފާން/ އަދަދު\nއަނބު މޫސުމުގައި ބާޒާރުގައި ގިނައިން ވިއްކަން އެހުރީ ށ. ފީވަކު އަނބުކަން ނޭނގި ދާނެ އެވެ. އެއީ ޒަމާނުއްސުރެ ވެސް، ފަތްކޭލާއި އަނބުގެ ހާއްސަ ރަށެކެވެ. ރަށުގެ ރަމްޒަކީ ވެސް އެ ދެ ބާވަތެވެ. ދަނޑުބިންތަކާއި ރަށުތެރެއިން ވެސް ފެންނާނީ ފަތްކެޔޮ ގަހާއި އަނބު ގަހެވެ.\n"މިއީ އަޅުގަނޑުމެންގެ ކާފަމެން ހިސާބުން ފެށިގެން ވެސް މި ރަށަށް ހާއްސަ ދެ ބާވަތް. އަނބު މޫސުމުގައި އެވްރެޖްކޮށް ކޮންމެ ގެއަކަށް ލައްކައެއްހާ ރުފިޔާ ލިބޭނެ،" ފީވަކު ކައުންސިލްގެ ރައީސް އަލީ ރަޝީދު ވިދާޅުވި އެވެ.\nފީވަކުގެ މައިގަނޑު އިގުތިސޯދީ ހަރަކާތްތުގައި މިހާރު އުޅެމުން އަންނަނީ އުމުރުން ދުވަސްވީ މީހުން. އާބާދީގެ ދެބައިކުޅަ އެއްބައި މީހުން ދިރިއުޅެނީ މާލެ އާއި ރިސޯޓްތަކާއި އެހެން ރަށްރަށުގައި. -- ފޮޓޯ: އަޖުފާން/އަދަދު\nދަނޑުވެރިކަމަށް މޮޅު ބިންގަނޑެއް އޮތް މިލަދުންމަޑުލު އުތުރު ބުރި (ށ. އަތޮޅު) ފީވަކުގައި ފަތްކޭލާއި، އަނބުގެ އިތުރަށް، ކަރާ، ފަޅޯ، މިރުސް، ބަރަބޯ، ތޮރާ، ފަލަމަޑީގެ ބާވަތްތަކުގެ އިތުރުން ބާޒާރުގައި ވިއްކަން ހުންނަ ތަރުކާރީ އާއި މޭވާގެ ގިނަ ބާއްވަތްތައް ހައްދަ އެވެ. ސަޕްލައި ކުރަނީ މާލެ އާއި ރިސޯޓަށެވެ.\nފީވަކަށް ދެވިފައިވާ އިނގިރޭސި އަކުރާއި ނަންބަރަކީ ސީ-5 އެވެ. ރަށުގެ މިހާރުގެ އާބާދީއަކީ 1162 އެވެ. އެއީ 583 އަންހެނުންނާއި 579 ފިރިހެނުންނެވެ. މީގެ 37 އަހަރު ކުރިން 1985ގައި ބޯހިމެނިއިރު، އާބާދީއަކީ 467 އެވެ. އެއީ 230 އަންހެނުންނާއި 237 ފިރިހެނުންނެވެ. ރަށުގައި ދުއިސްތައަށް ވުރެ ގިނަ ގެ ހުރިއިރު މީހުން ދިރިއުޅެނީ 145 ގޭގަ އެވެ.\nދަނޑުވެރިކަން ފިޔަވައި ރަށުގައި ކުރިއަށް ގެންދާ އިގުތިސޯދީ ހަރަކާތްތަކުގެ ތެރޭގައި ފިހާރަ، ކެފޭ، ގޭހާއި ތެޔޮ ވިއްކާ ތަންތަން ހުރެ އެވެ. ކަނޑުމަހުގެ މަސްވެރިކަން ނުކުރާތާ އެތައް ޒަމާނެއް ވެއްޖެ އެވެ. އާންމުކޮށް ފަރުމަހުގެ މަސްވެރިކަން ވެސް ނުކުރެ އެވެ. ރަށަށް މަސް ހޯދަނީ އެހެން ރަށްރަށުގެ ދޯނިފަހަރުންނެވެ. މި ރަށުގައި އާންމު ވިޔަފާރި ކުރާ 10 ފިހާރަ އާއި ތިން ކެފޭ އާއި ތެލާއި ގޭހުގެ ވިޔަފާރިކުރާ ދެ ތަނެއް ހުރެ އެވެ.\nރަށުގެ އާބާދީ 1100 އަށް ވުރެ މައްޗަށް ޖެހިފައި ވިޔަސް، ދިރިއުޅޭ އާބާދީއަކީ ގާތްގަނޑަކަށް 500 މީހުންނެވެ. ގިނަ ބަޔަކު މާލެއަށް ބަދަލުވެ ދިރިއުޅެނީ ދަރިންނަށް ކިޔަވައި ދިނުމަށާއި ވަޒީފާއަށެވެ. ގިނަ ޒުވާނުން އުޅެނީ ރިސޯޓު ވަޒީފާތަކުގަ އެވެ. ނަތީޖާއަކަށް ވެފައި ވަނީ ރަށަށް ހާއްސަ، އަދި ފީވައް ރަމްޒުކޮށްދޭ ދަނޑުވެރިކަމުގައި މުސްކުޅިން އުޅެންޖެހިފައިވުމެވެ. އަނެއް މައްސަލައަކީ 84 ހެކްޓަރުގެ މި ރަށުގެ 90 ޕަސެންޓް ޗަކަ ބިމަށް ވުމުގެ ސަބަބުން ބޯހިޔާވަހި ކަމަށް އޮތް ދަތިކަމެވެ.\n"އެންމެ ފަހުން 2012 ގައި ދޫކޮށްފައި ހުރި ގޯތިތައް ވެސް ހަދަން އެ ފެށުނީ ރަށުގެ ފަޅު ބޮޑުކުރަން ނެގި ފަސްތައް އަޅައިގެން. ޗަކަ ބިމުގައި ގެ އަޅަން ޖެހުމުން ހަރަދު އެތައް ގުނައެއް ބޮޑުވޭ. މިކަމަށް އޮތް ހައްލަކީ ގޯތި ދޫކުރަން ބިން ހިއްކުން،" އަލީ ރަޝީދު ވިދާޅުވި އެވެ.\nފީވަކުގެ މަގުތަކަށް ހިޔާދީފައި އޮންނަނީ ގޯތިތަކުގައި ހުންނަ އަނބު ގަސްތަކުން. -- ފޮޓޯ: އަޖުފާން/ އަދަދު\nބަނދަރު ހަދާފައި އޮތް މި ރަށުގައި ފެނާއި ނަރުދަމާ އެޅުމުގެ މަސައްކަތް މިހާރު ވަނީ ފަށައިފަ އެވެ. ރަށުގެ ސިއްހީ މަރުކަޒެއް ހުރިއިރު، ސްކޫލުގައި ގްރޭޑު 10 އަށް ކިޔަވައިދެ އެވެ. މީގެ ކުރިން ގްރޭޑް 12 އަށް ވެސް ކިޔަވައިދޭން ފެށި އެވެ. ނަމަވެސް ދަރިވަރުން މަދުވަމުން ދިޔުމުގެ ސަބަބުން ކުރިއަށް ނުގެންދެވުނެވެ.\nފީވަކަކީ ސަގާފީ ކުޅިވަރުތަކުގައި ވެސް ހާއްސަ ރަށެކެވެ. ރާއްޖޭގެ ގިނަ ރަށްރަށުން ނުފެންނަ ސަގާފީ ދަނޑިޖެހުމުގައި މި ރަށް ހާއްސަވެ އެވެ. އީދުތެރޭގައި ސަގާފީ ކުޅިވަރާއި ބޮޑުބެރު ޖެހުމާއި ބޮޑުމަސް ނެރުމާއި މާލި ތައްޔާރުކުރުން އޮވެ އެވެ. ކުރިއަށް އޮތް ބޮޑު އީދު ބަންދުގައި ފީވަކަށް ޒިޔާރަތްކޮށްލުމުން ރަށުގެ ރަހަ އާއި މަންޒަރު ފުރިހަމައަށް ފެންނާނެ އެވެ.\nރަށުގެ ނަން: ފީވައް އަތޮޅު: މިލަދުންމަޑުލު އުތުރުބުރި (ށ. އަތޮޅު) އިނގިރޭސި އަކުރާއި ނަންބަރު: ސީ-5 އާބާދީ: 1162 ފިހާރަ: 10 ކެފޭ، ރެސްޓޯރެންޓް:3ގޭހާއި ތެލުގެ ފިހާރަ:2ގަރާޖު: ނެތް ގެސްޓް ހައުސް: ނެތް ސްކޫލް: ގްރޭޑު 10 އަށް އެންމެ ކައިރީގައި އޮތް އެއާޕޯޓް: ށ. ފުނަދޫ ކުރިއަށްދާ މަޝްރޫއުތައް: 1. ފެނާއި ނަރުދަމާ ގާއިމުކުރުން


Raeesakee Ufanveesuren Alhuganduge Ekuveriyaa, Sarukaarah Gehlunvaane Kameh Nukuraanan: Nasheed – Iru\nރައީސަކީ އުފަންވީއްސުރެ އަޅުގަނޑުގެ އެކުވެރިޔާ، ސަރުކާރަށް ގެއްލުންވާނެ ކަމެއް ނުކުރާނަން: ނަޝީދު\nރައީސް އިބްރާހިމް މުހައްމަދު ސޯލިހަކީ އުފަންވީއްސުރެ އެންމެ ގާތް ރަހުމަތްތެރިޔާ ކަމަށާއި ސަރުކާރަށް ގެއްލުންވާނެ ކަމެއް ނުކުރައްވާނެ ކަމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެއެވެ.\nރައްޔިތުންގެ މަޖިލީހުގެ އިދާރާގައި ބޭއްވި ނޫސްވެރިންގެ ބައްދަލުވުމުގައި ވެރިކަން ކުރުމުގެ ބާރުގެ ތެރެއަށް މަޖިލީހުން ވަންނަމުންދާ ކަމަށް އިދިކޮޅު ފަރާތްތަކުން ދައްކާ ވާހައަކާ ގުޅޭ ގޮތުން ނޫސްވެރިޔަކު ކުރި ސުވާލަށް ޖަވާބު ދެއްވަމުން ރައީސް ނަޝީދު ވިދާޅުވީ މިހާރު އޮތް ސަރުކާރަކީ އެމްޑީޕީގެ ސަރުކާރެއް ކަމަށާއި ރައީސް އަކީ އެމްޑީޕީގެ ރިޔާސީ ކެންޑިޑޭޓް ކަމަށެވެ. ރައީސް ސޯލިހަކީ އެމަނިކުފާނުގެ ގާތް އެކުވެރިއެއް ކަމަށެވެ.\nރައީސް ނަޝީދު ވިދާޅުވީ، މިހާމަޖިލީހުގައި އޮތީ ހަމަ އެ ޕާޓީގެ ސުޕަ މެޖޯރީޓީ ކަމަށެވެ. މަޖިލީހުން ވެސް އަދި އެމަނިކުފާނު ވެސް ސަރުކާރަށް ގެއްލުން ލިބޭނެ ކަމަށް ނުކުރާނެ ކަމަށެވެ. އަދި މަޖިލިހުގެ ޒިންމާއަކީ ސަރުކާރު ޖަވާބުދާރީކުރުވުން ކަމަށާއި އެކަން ކުރާނީ މަދަދުވެރިވެގެން ކަމަށް އެމަނިކުފާނު ވިދާޅުވިއެވެ.\n“ވެރިކަމުގައި ހުންނެވި ދިވެހިރައްޔިތުންގެ ޑިމޮކްރެޓިކް ޕާޓީގެ ރިޔާސީ ކެންޑިޑޭޓް. އެ ރިޔާސީ ކެންޑިޑޭޓަކީ ކުރީގެ މި ޕާޓީގެ ޕާލިމަންޓްރީ ގްރޫޕްގެ ލީޑަރު. އަދި އެ ކެންޑިޑޭޓަކީ އުފަންވީއްސުރެ ފަށައިގެން އަޅުގަނޑުގެ އެންމެ ގާތް ރަހުމަތްތެރިޔާ. މި ސަރުކާރަށް ގެއްލުންވާނެ އެއްކަމެއް ވެސް އަޅުގަނޑު ނުކުރާނަން. އަިދ މި ސަރުކާރު ސަލާމަތް ކުރަން ގާނޫނު ތަންދިން ކޮންމެ ކަމެއްވެ ސް އަޅުގަނޑު ކުރާނަން.” ނަޝީދު ވިދާޅުވިއެވެ.


Jinsee Kuhthakugai Thuhumathu Kurevey Meehunge Average Umurakee 35: PG - Vaguthu\nޖިންސީ ކުށްތަކުގެ ތުހުމަތު ކުރެވޭ މީހުންގެ އެވްރެޖް އުމުރަކީ 35 - ޕީޖީ\nޖިންސީ ކުށްތަކުގެ ތުހުމަތު ކުރެވޭ މީހުންގެ އެވްރެޖް އުމުރަކީ 35 ކަމަށް ޕްރޮސެކިއުޓަރ ޖެނެރަލް ހުސެއިން ޝަމީމް ވިދާޅުވެއްޖެއެވެ.\nޝަމީމް ވަނީ އޭނާ ކުރެއްވި ޓްވީޓެއްގައި ޖީންސީ ކުށްތަކުގެ ތެރެއިން ކޮވިޑް-19 އާއި ގުޅިގެން ރާއްޖެ ފުރަބަންދުގައި އޮތް އިރު ޕީޖީ އޮފީހުން ކޯޓަށް ދައުވާކޮށްދިނުމަށް އެދި ފޮނުވާފައިވާ މައްސަލަތަކުގެ ތަފްސީލް ހިއްސާކުރައްވާފައެވެ.\nއެ ތަފާސް ހިސާބުތަކުން ދައްކާ ގޮތުން މި މުއްދަތުގައި ޖިންސީ ކުށުގެ ގޮތުގައި ބަލާފައި ވަނީ ޖިނާއީ ކުށެއް ކުރަން ކުޑަކުއްޖަކު ބޭނުން ކުރުމުގެ ކުށާއި، ޖިންސީ އަމަލެއް ހިންގަން އެދުމާއި، ޖިންސީ އަމަލެއް ހިންގަން ގެއަކަށް ވަނުމާއި، ޖިންސީ ގޯނާކުރުމާއި، ޖިންސީ ގޯނާ ކުރަން އުޅުމެވެ.\nއެކަމުގެ އިތުރު ތަފްސީލް ހިއްސާކުރައްވަމުން ޕީޖީ ޝަމީމް ވިދާޅުވީ އެ މައްސަލަތައް ބަލަން ފުލުހުން އެވްރެޖްކޮށް ހޭދަކޮށްފައި ވަނީ 88 ދުވަސް ކަމަށެވެ.\n" 88 ދުވަސް އެވްރެޖް ދަށްވެފައި އެ ހުރީ ލަސްވި މައްސަލަތަކާއި ހުރެ. އެކަމަކު އާއްމުކޮށް 40-46 ދުވަސް ނަގާފައި ހުރީ. ލަސް މައްސަލަ ތަކާއި އަވަސް މައްސަލަތައް އެބަ ހުރި. " ޝަމީމް ވިދާޅުވިއެވެ.\nބައެއް އާއްުން 88 ދުވަސް ތަހުގީގަށް ހެދަވީ ކީއްވެތޯ ސުވާލު އުފެއްދުމުން ޝަމީމް ވިދާޅުވީ 88 ދުވަސް ފުރަބަންދުގައި މައްސަލައެއް ބަލަން ހޭދަވުމުން ލަސް ނޫން ކަމަށާއި، އެ މަރުހަލާ އެއަށް ވުރެ އަވަސް ކުރެވޭނެ ކަމަށް ގަބޫލުކުރައްވާކަމަށެވެ.\nއަދި ތަހުގީގު މަރުހަލާގައި ވެސް ފުލުހުންނާއި އެކު ޕީޖީއިން މަސައްކަތް ކުރާ ކަމަށާ، ފުލުހުން މީޖީއަށް މައްސަލަ ފޮނުވާތާ 2.63 ދުވަހުގެ ތެރޭގައި މައްސަލަތަކުގައި ދައުވާކޮށްދިނުމަށް އެދި ކޯޓަށް ފޮނުވާކަމަށް ޕީޖީ ވިދާޅުވިއެވެ.\nއަލީ ވަހީދު ހުންނެވީ ތުރުކީގައި، ލަންޑަނަކު ނޫން!


ފަހު ދިހައެއް އައިފަހުން އަންހެނުން ހުންނަނީ މިލާ މޯޅިވެފަ. ކީއްވެ ކަމެއް ނޭނގެ؟ – ޖަމްޢިއްޔަތުއް ސަލަފް\nފަހު ދިހައެއް އައިފަހުން އަންހެނުން ހުންނަނީ މިލާ މޯޅިވެފަ. ކީއްވެ ކަމެއް ނޭނގެ؟\nތާރީޚް: 13:53 12 މެއި 2020\nޢިމްރާން ރަފީޢު (އަޞްލު ނަމެއްނޫން) އަކީ ރާއްޖޭގެ އުތުރަށް ނިސްބަތްވާ ޒުވާނެކެވެ. ރަށާއި ކައިރީގައި އޮތް އެހެން ރަށެއްގެ ކުއްޖަކާ ކައިވެނިކޮށްގެން ދިރި އުޅެނީ މާލޭގައެވެ. މިޒާޖުގައި ސަކަ ގޮތެއް ހުންނަ ޢިމްރާނަށް އާއްމުކޮށް ކިޔައި އުޅެނީ އިންމައެވެ. އޭނާ އަބަދުވެސް އަންހެނުން އުފަލުގައި ބަހައްޓަން ވަރަށް އިސްކަންދެއެވެ. ކޮފީތަކަށްވެސް ދަނީ ވަރަށް މަދުންނެވެ.\nކޮރޯނާވައިރަސްގެ ބަލާއާފަތުގެ ސަބަބުން ރޯދަމަހު އަމުދުން ގޭބަންދުގައި ތިބެން ޖެހުމުން ދެމަފިރންގެ މެދުގައި އޮތް ލޯބި އިތުރުވިއެވެ. އިންމަ ބަދިގެއަށް ވަދެ ކައްކައިދިނުމާއި ގޭތެރެ ސާފުކުރުން ފަދަ ކަންތައްތައްކޮށްދެއެވެ. ރަމަޟާންމަސް ބައްދަލު ކުރީ އެދެމަފިރިންގެ ޙަޔާތަށް މުޅިން އައު އިޙްސާސްތަކަކާއި ކުލަތަކަކާއި އެކުއެވެ. ހަމަ އެއާއި އެކު އިންމަގެ ކުޅަދާނަ ކަމުން ސުފުރާމައްޗަށް މިފަހަރު އެކިވައްތަރުގެ ޑިޝް ދަނީ އިތުރުވަމުންނެވެ. އެއްދިހައެއް ފާއިތުވެއްޖެއެވެ. ދެމަފިރިންގެ މެދުގައި މައްސަލެއް ނުޖެހި ވަރަށް އޮމާންކޮށް ދަތުރު ކުރަމުން އެބަދެއެވެ. މެދު ދިހައެއްވެސް ނިމެނީއެވެ. ކުޑަކޮށް ވައިބާރުވާހެން އިންމައަށް ހީވާން ފަށައިފިއެވެ. އަންހެނުން ބައެއް ފަހަރު ރުޅިގަދަވެއެވެ. މަޖަލަކަށް ބުނާބަހެއްވެސް ވަރަށް ސީރިއަސްކޮށް ނަގާތަން ފެންނަން ފަށައިފިއެވެ. އެކަމަކު ދެތިން ދުވަހު އެހެން ވައި ބާރުވެލާފައި މޫސުން ރަނގަޅުވެއްޖެއެވެ. އަންހެނުން ހާރުދަމަށް ތެދުވެ ހާރުކާން ހެދިޔަސް ނުކައި ނިދާންފަށައިފިއެވެ. ފަތިސްނަމާދަށް ހޭނުލާން ފަށައފިއެވެ. އޭރު މެދު ދިހައެއް ނިމި ގަދަ ދިހައެއް ފެށިއްޖެއެވެ. އާދެ ރަމަޟާންމަހުގެ އެންމެ މާތް ދިހައެއް ފެށިއްޖެއެވެ. އެދުވަސްތަކުގައި ލައިލަތުލް ޤަދުރި ހިމެނޭ މަތިވެރި ދުވަސްތަކެވެ.\nއެއީ ރަމަޟާން މަހުން ވިހިވަނަ ދުވަހެވެ. އިންމައަށް ހޭލެވުނީ މެންދުރު ބާރަވެސް ޖެހިފަހުންނެވެ. އެއީ ރޭގަނޑު އެއްކޮށް ހޭލާ ހުރީމައެވެ. ކިޔެވިދުވަސްވަރު ލާނެއްކޮށް އުޅުނަސް މިހާރު ވިސްނި ބުއްދި ހުރީ ފުރިހަމަވާން ކައިރިވެފައެވެ. ދެން ސާޅީސްއަހަރު ފުރެންވެސް މިވީހާ ދުވަހެއް ވާކަށްވެސް ނެތްވިއްޔާއެވެ. އަވަސްއަވަހަށް ތެދުވެ ފެންވަރާ ނަމާދު ކޮށްލައިގެން އަންހެނުން ކައިރިއަށް ބަދިގެއަށް ވަނެވެ. އޭރު އަންހެނު ހުރީ ކަންފަތުގައި ހެޑުސެޓު ޖަހައިގެން ވަރަށް އަވަދިނެތި ތަރުކާރީ ކޮށާށެވެ. މިއީ ސިޔަރަތު އަންނަ ގަޑިއެވެ. އިންމަ ވަރަށް ފަރުވާތެރިކަމާއި އެކު އަންހެނުންގެ މޫނަށް ބަލާލިއެވެ. ލޯމަތި ކުޑަކޮށް ދުޅަވެފައި ހުއްޓެވެ. ލޯކައިރީގައި ކަރުނަ ހިކިފައި ހުއްޓެވެ. ފަހަކަށް އައިސް އަންހެނުން ދީނީ ދަރުސް އަޑުއަހާކަންވެސް އިންމައަށް ވަނީ ފާހަގަވެފައެވެ. ރޯދަމަސް ފެށުނު ފަހުން ކުރިން ގެންގުޅު ޒާތްޒާތުގެ ފެޝަން ހެދުންތައް ދޫކޮށްލާ ދޫހެދުން ލާން މާކުރިން އޮތީ ނިންމާފައެވެ. ބޭރަށް ނުދެވޭތީ އަދި އެފަދަ ހެދުމެއްގައި ހުއްޓާ އިންމައަށް ނުފެނެއެވެ. ކޮންމެއަކަސް އަންހެނުން ކަމަކާއި ރޮއެފައި ހުރިކަން އިންމައަށް ޔަޤީނާ ގާތަށް ލަފާކުރެވިއްޖެއެވެ. އެހެންވެ އަންހެނުން ގާތަށް ޖެހިލާފައި ވަރަށް ލޯބިން ބޮލުގައި ފިރުމާލިއެވެ. އެވަގުތު ދެމަފިރިންގެ ހަތަރުކަޅި ހަމަވިއެވެ. އަންހެނުންގެ ލޮލުން އެތައް މެސެޖެއް އިންމައަށް ލިބުނެވެ.\nއިންމަ ކުއްލިއަކަށް ބަދިގެއިން ނުކުތެވެ. އަދި ކޮޓަރިއަށް ވަދެ ފޯނުން އެގުޅާލީ އޭނާގެ ރައްޓެހި، ކުރަހާ މާލިކަށެވެ. އެއީ އާރޓިސްޓެކެވެ. ޚިޔާލު ތަނަވަސް މީހެކެވެ.\n”ފަހުދިހައެއް އައި ފަހުން އަންހެނުން ހުންނަނީ މުޅިން މިލާ މޯޅިވެފައި. ކީއްވެ ކަމެއް ނޭނގެ“ ފޯނުން އިންމަ ބުންޏެވެ.\n“ މިފަހަރު އެކަމެއްނުވާނެދޯ“ އިންމައަށް ދޯ ދެމުން މާލިކު ފޯނުން ޖަވާބުދިނެވެ. އެއީ ކުރީފަހަރަކު އަންހެނުން ރުޅިގަދަވެގެން އުޅުނު ދުވަސްކޮޅެކެވެ. މާލިކުގެ ނަޞޭޙަތުގެ މަތީން އެކަން ހައްލުކުރަން އިންމަކުރިކަމަކީ ކާމިޔާބު މަސައްކަތެކެވެ. އެއީ ރޯދަ ސޭލު އަޅުވާފައި އޮތް ފިހާރައަކަށް އޯޕަން ބަޖެޓެއް ފާސްކޮށްގެން އަންހެނުން ގެންދިޔުމެވެ. އެއަހަރު ރޯދަމަސް އެއްކޮށް އޮތީ އުޑުމަތީގައި ވިލާރޮއްޖެއްވެސް ޖަހާނުލައެވެ. ވައިވެސް ހުރީ މެދު މިނެއްގައެވެ. އަމުދުން ކަނޑުގައި ރާޅެއް ނުވެސް ނެތެވެ. އެކަމަކު މިފަހަރު އެކަމެއް ވާކަށް ނެތެވެ. ކޮވިޑަކާއި ހެދިއެވެ. މާލިކަށްވެސް މިފަހަރު މާކަ މޮޅު ޚިޔާލެއް ނުދެވުނެވެ. އޭނާވެސް ގޭގައި ބަންދުވެގެން އޮތީމައި ސިކުޑިވެސް ތަޅުލެވިފައި ތޯއްޗެކެވެ.\nއެދުވަހު އިރު އޮއްސެންދެން އިންމަ ކުރިކަމަކީ އިންޓަނެޓުން އަންހެނުން ރުއްސާނެގޮތާއި ބެހޭ މައޫލޫމާތު ހޯދުމެވެ. ފަސްގަޑި ބައިވިއިރުވެސް މި ލޮކްޑައުންގައި ކުރެވޭކަހަލަ ކަމެއް ނުފެނުނެވެ. ފިނިފެންމަލާއި ޗޮކްލެޓު ގަންނަން ދާނީ ކޮންތާކަށް ހެއްޔެވެ؟ ސަޕްރައިޒް ޑިނަރއެއް ދޭނީ ކޮން ރެސްޓޯރެއްގައިތޯއެވެ؟ ކުއްލި ޗުއްޓި ދަތުރެއް ރޭވޭނީ ފުރަބަންދުން ވީއްލުނީމާ ތާއެވެ؟\nއެންމެ ފަހުން ލެޕްޓޮޕު ބާއްވާފައި ފޯނު ނެގިއެވެ. އެތައް މެސެޖެއް އައިސްފައި ހުއްޓެވެ. އެންމެ ގިނައިން ހުރީ މެސެންޖާއިން ލިބިފައި ހުރި މެސެޖެވެ. އިންމަ އެންމެ ބޮޑަށް އަޅައިގަތީ އެކުގައި ކިޔަވަން އުޅުނު ރައްޓެއްސެއް ވަރަށް ޒަމާންކޮށްފައި ފޮނުވާފައި އިން މެސެޖެއްގައެވެ. އެމެސެޖު ކިޔާލާފައި ލައިކެއްދިނެވެ. އަދި ޤަޞްދަކާ ނުލައި އެމެސެޖު ފެމެލީ ވައިބަރ ގުރޫޕަށް ލިއެވެ. އަދި ދެން ވައިބަރއިން ލިބިފައި ހުރި މެސެޖުތައް ބަލަން ފެށިއެވެ. ކުއްލިއަކަށް ފެމެލީ ވައިބަރ ގުރޫޕަށް މެސެޖެއް އައެވެ.\n”އަލްޙަމްދުލިއްލާހި“ އިންމަގެ މެސެޖަށް އަންހެނުން ޖަވާބުދީފައި އޮތެވެ. އިންމަ ހައިރާންވިއެވެ. އަވަސް އަވަހަށް ކޮޓަރިން ނުކުމެގެން ބަދިގެއާއި ދިމާލަށް ދިޔައެވެ.\n“ އަވަހަށް އާދޭ. ބަންގި ގޮވަނީ“ ހެވި ދިއްލިފައި ހުރެގެން އަންހެނުން އިންމައާއި މުޚާޠަބު ކުރިއެވެ. އެމޫނުގައިވަނީ އުފާވެރިކަމެވެ. ލޯމަތިންވެސްމިލާ މިލާ މޯޅިވުމުގެ އެއްވެސް ޢަލާމާތެއް ފެންނާކަށް ނެތެވެ. އިންމަހައިރާންވެގެން ހުއްޓެވެ. ހޭވެރިކަންވީ ޓީވީން ބަންގީގެ އަޑު އިވުނީމައެވެ. ކޯދޮވެގެން ގޮސް މަޣުރިބުނަމާދު ކޮށްގެން ސިޓިން ރޫމަށް ނުކުތްއިރު ފޯނުން ޤުރުއާން ޖަހައިގެން ޤުރުއާނުގެ އެކިޔެވުމަށް ގެއްލިފައިއަންހެނުން ސޯފާގައި އިނެވެ. އިންމަ އައިސް ކައިރީގައި އިށީންކަމެއްވެސް އޭނާއަށް ނޭނގެއެވެ. އިންމަ އަންހެނުން ކައިރީގައި ދިހަވަރަކަށް މިނެޓު އިނެވެ. އެކަމަކު އަންހެނުންނަށް އެތަން ނުފެންނަ ކަހަލައެވެ. އިންމަ އޭނާގެ ގައިގައި ކޮއްޓާލިއެވެ.\n“ ކިހިނެއްވީ؟“ އަންހެނުން ޖަހާފައި ހުރި ޤުރުއާން ނިއްވާލާފައި ބުނެލިއެވެ.\n“ ކީއްނުވަނީ. މިއަދު މެންދުރު މިލާފަ އިން މަލެއް ހަވީރަށް ފޮޅުނު ގޮތެއް ނޭނގިގެން މިއުޅެނީ“ އިންމަ އޭނާގެ ޝާޢިރީ އިބާރާތުން ޖަވާބު ދިނެވެ. އޭނާއަށް ވުރެ އަންހެނުން މާކުޅަދާނައެވެ.\n“ މަލަށް ފެންދިން މީހާއަށް އެވަރު ނޭނގުމަކީ އެމީހާގެ މައްސަލައެއް،އެކަމާ މެދު މަލެއް ކޮން ޖަވާބެއް ދެވޭނީ“ އިންމަ ކުޑަ އިރުކޮޅަކަށް ހިމޭންވިއެވެ. އަންހެނުންގެ ޖަވާބުގެ ފުންކަމުން ޝާޢިރަކަށް ވެގެން އުޅުނު މީހާއަށް ނުވިސްނުނެވެ. ދެންވެސް ވާހަކަ ދެއްކީ އަންހެނުންވެ.\n“ ސާބަސް، އިންމަ އެއްނޫންތަ މި ފޯސްޓް ފެމެލީ ގުރޫޕަށް ލީ“ އަންހެނުން ފޯނުން ފޯސްޓް ދައްކާލަމުން ބުންޏެވެ.\nއާއެކެވެ. އެއީ އިންމަ ހަވީރު އޭރު އެލީ ޕޯސްޓެވެ. އޭނާ އޭގައި އެވާ އެއްޗެއް ފަރުވާތެރިކަމާއި އެކު ކިޔާލިއެވެ. ފޯސްޓުގައި އޮތީ މިހެނެވެ.\n“ ރޯދަ ހިފަން ޢުޒުރުވެރިވާ އަންހެނާ ފަހުދިހައެއްގައި އަޅުކަން ކުރާނީ ކިހިނެއްތަ؟“ މިއީ ސުރުޚީއެވެ. ދެން އޮތީ ޕޮއިންޓު ފޯމަށް ލިޔެފައިވާ ފަސްވަރަކަށް ނުކުތާއެވެ. އެއީ:1- ދުޢާކުރުން މިސާލަކަށް މިދުޢާ : اللَّهُمَّ إِنَّكَ عَفُوٌّ تُحِبُّ الْعَفْوَفَاعْفُ عَنِّي.2- ފޯނުން ބަލައިގެން ޤުރުއާން ކިޔެވުން 3- ޤުރުއާން އަޑުއެހުން. އެހެނީ ޤުރުއާން އަޑުއެހުމަކީވެސް އެކިޔެވުމާއި އެއްވަރުގެ އަޖުރެއް ލިބޭނެ ކަމެއް.4- ގިނައިގިނައިން ޒިކުރު ކުރުން މިސާލަކަށް: سبحان الله والحمدلله ولا إله إلا الله والله أكبر.5- ޞަދަޤާތްކުރުން: މިސާލަކަށް ތަރާވިސްދަމު ނުވަތަ ހާރުދަމު ގޭގެ މީހުންނަށް ކާން އެއްޗެއް ތައްޔާރު ކޮށްލާފައި ވެސް ޞަދަޤާތުގެ ނިޔަތުގައި ދެވިދާނެއެވެ.\nދެން އެންމެ ތިރީގައި އަދި ކުޑަކުޑަ ނޯޓެއް ލިޔެފައި އިނެވެ. އޭގައި އިނީ މިހެނެވެ.\nނޯޓް: ހައިޟްވެރިޔާއަށް ނަމާދުކުރުމާއި، ރޯދަހިފުމާއި، ޠަވާފުކުރުން ފިޔަވައި އެހެން ހުރިހާ އަޅުކަމެއް ކުރެވޭނެއެވެ.\nއިންމަ އެޕޯސްޓު ކިޔާލާފައި ފޯނު އަންހެނުންނަށް ދެމުން “ މި ފޯސްޓާއި ތީނަގެ މޫޑާއި ހުރީ ކޮންގުޅުމެއް“ ތޯ ސުވާލުކުރިއެވެ.\n“ އަހަރެން މިއަހަރު ހުރީ ފަހުދިހައެއްގެ ހުރިހާ ރެއަކު ޤަވައިދުން ދަމުނަމާދު ކުރަން. އެހެން ހުއްޓާ ނުކުރެވޭ ގޮތް ވީ، އެހެންވީމަދެރަވީ. އަހަރެން ހީކުރީ ހަމައެކަނި ލައިލަތުލް ޤަދުރިވިލޭރޭ ލިބޭނީ ދަމުނަމާދު ކުރާމީހުންނަށް ކަމަށް. އެކަމަކު އިންމަގެ ފޯސްޓު ފެނުނީމާ ވަރަށް އުފާވި، އަދި ހިތްހަމަޖެހުނު“ އަންހެނުން އުފަލުން ބުނެލިއެވެ. ދެން ދެމީހުން އެކުގައި ގޮސް ކޮޓަރިއަށް ވަނެއެވެ.\nމިއީ ޚިޔާލީ ވާހަކައެކެވެ. އެކަމަކު މިއީ އަޅުގަނޑުމެންގެ ތެރޭގައި އާއްމު ސުވާލެކެވެ. ފަހުދިހައެއްގެ މާތްކަން ހައިޟު ނިފާޞްވެރިން ހޯދާނީ ކިހިނެއްތޯއެވެ. އަދި އެއްފަހަރު އިންމަ ޝެއާކުރި ފޯސްޓު ކިޔާލާށެވެ. ތި ހުރިހާ ބޭފުޅުން އޭނާގެ ފެމެލީ ވައިބަރ ގުރޫޕުގައި ނީންނާނެކަން އެނގޭތީ މަތީގައި އަޅުގަނޑު އެއޮތީ އެފޯސްޓުގައި ހުރި ކަންތައްތައް ލިޔެލަދީފައެވެ.\nދުޢާ އަކީ މިރަމަޟާން މަހު ފަހުދިހައެއްގެ މާތްކަން އަޅުގަނޑުމެން އެންމެނަށް ﷲ މިންވަރު ކުރެއްވުމެވެ. އާމިން،


ނޯތު ކޮރެއާގެ ހެކަރުން 400 މިލިއަނެއްހާ ކްރިޕްޓޯ ކަރަންސީ ވަގަށް ނެގި\n14 ޖެނުއަރީ 2022\nކްރިޕްޓޯ ކަރަންސީއަކީ މިހާރު ދުނިޔޭގައި އެންމެ މަގުބޫލު ޑިޖިޓަލް ފައިސާއެވެ. ތަފާތު ކްރިޕްޓޯ ކަރަންސީތައް ހުރިއިރު މީގެ ތެރެއިން އެންމެ އަގު ބޮޑީ ބިޓްކޮއިންއާއި އެތީރިއަމްގެއެވެ. ކްރިޕްޓޯއަކީ ޑިޖިޓަލް ފައިސާއަކަށްވުމުން އޭގެ ރައްކާތެރިކަން ކަށަވަރު ކުރުމަކީ ދަތިކަމެކެވެ.\nއިންޓަނެޓްގެ ޒަރީއާއިން ވައްކަން ކުރުމަކީ ވަރަށް އާއްމުކަމެކެވެ. ޑޭޓާ އާއި މީހުންގެ ޒާތީ މައުލޫމާތުވެސް ވަގަށް ނަގައެވެ. ނޯތު ކޮރެއާއިން އެކަނިވެސް މިދިޔަ އަހަރު 395 މިލިއަން ޑޮލަރުގެ ކްރިޕްޓޯ ވަނީ ވަގަށް ނަގާފައެވެ. މިއީ ހުސް ހެކް ކޮށްގެން ވަގަށް ނަގާފައިވާ ފައިސާއެވެ.\nކޮންމެ އަހަރަކު ވެސް ނޯތު ކޮރެއާގެ ހެކަރުން ބޮޑު އަދަދުތަކުން ކްރިޕްޓޯގެ ވައްކަން ކުރެއެވެ. އެގޮތުން، މިދިޔަ އަހަރު ނެގި 395 މިލިއަން ކްރިޕްޓޯއާއެކު ފާއިތުވި ފަސް އަހަރުގެ ތެރޭގައި އެ ގައުމުން ވަނީ 1.5 ބިލިއަން ޑޮލަރުގެ ކްރިޕްޓޯ ވަގަށް ނަގާފައެވެ.\nކްރިޕްޓޯ ވަގަށް ނަގަނީ ނޯތު ކޮރެއާގެ ވެރިޔާ ކިމްގް ޖޮން އުންގެ ސަރުކާރުން ކަމަށް ގިނަ ބަޔަކު ގަބޫލު ކުރެއެވެ. އޭނާގެ ސަރުކާރަކީ އަމިއްލައަށް ފަންޑުކޮށްގެން ހަތިޔާރު ޕްރޮގްރާމްތައް ހިންގާ ސަރުކާރަކަށްވާތީ އެކަމަށް ފަންޑު ކުރަން ކްރިޕްޓޯގެ ވަގު ވިޔަފާރި ކުރަނީ ކަމަށް ގިނަ ބަޔަކު ގަބޫލު ކުރެއެވެ.\nބްލޮކް ޗެއިން އެނަލިސިސް ފާމެއް ކަމަށްވާ ޗެއިނަލިސިސް އިން އަންނަނީ ނޯތު ކޮރެއާގެ ހެކަރުންގެ ކަންކަން ވަރަށް ގާތުން ބަލަމުންނެވެ.\nކްރިޕްޓޯ ކަރަންސީގެ އަގު އަހަރަކަށްވުރެ އަހަރެއް އިތުރުވަމުން އަންނައިރު ވަގުންގެ ލޯތައް ވެސް މި ފައިސާއަށް ވަނީ އަމާޒުވެފައެވެ. ފާއިތުވި އަހަރު ބިޓްކޮއިންގެ އަގު 60 އިންސައްތައަށް އިތުރުވިއިރު އެތީރިއަމްގެ އަގު ވަނީ 80 އިންސައްތައަށް އިތުރުވެފައެވެ. ދުނިޔޭގެ ބައެއް ގައުމުތަކުން މިހާރު ކްރިޕްޓޯއަކީ ވިޔަފާރީގެ މުއާމަލާތް ކުރެވޭ ސައްހަ ފައިސާއެއްގެ ގޮތުގައި ވެސް ވަނީ ކަނޑައަޅާފައެވެ.\nގިނަ ބަޔަކު ކްރިޕްޓޯއަކީ ކުރިމަގު ކަމަށް ދެކުނު ނަމަވެސް ބައެއް މީހުން ދެކޭ ގޮތުގައި ކްރިޕްޓޯއަކީ ރައްކާތެރި އެއްޗެއް ނޫނެވެ. ފަސޭހައި ވަގަށް ނެގޭ، އަދި މައިން ކޮށްފައި ހުންނަ ފައިސާ ވެސް ޕާސްވޯޑު ހަދާން ނެތިއްޖެނަމަ ގެއްލިގެންދިއުމަކީ ރައްކާތެރި ކަން ދަށްވުން ކަމަށް އެ ފަރާތްތަކުން ގަބޫލު ކުރެއެވެ.\nއިހަވަންދޫގައި އެއްގަމު ލައިސަންސް ޓްރެކެއް ހަދައިދޭނެ ފަރާތެއް ހޯދަނީ\nވަކި ގޮތެއް އަންގަންދެން ހިޔާ ފްލެޓުތަކަށް ބިލް ނުކުރާނެ: ވެމްކޯ\n"ސަވާދީއްތަ ދަތުރު"ގައި ހޯރަފުށީގައި ކުރިއަށްގެންދާ ހަރަކާތަކުގައި ވޯޓަރ ސްޕޯޓްސް ޚިދުމަތްތައްދޭން ބޭނުންވާ ފަރާތްތަކަށް ފުރުސަތުހުޅުވާލައިފި\nނުކުޅެދުންތެރިކަން ހުންނަ މީހުންގެ ޙައްޤުތައް ޙިމާޔަތްކުރާ ކައުންސިލްގެ އިންތިޚާބަށް ކުރިމަތިލުމުގެ ފުރުސަތު


Humam ge thahugeegai shareeaiy furihamaeh noon, eyna adhi maraigen nuvaane: Dr Majeed | Mihaaru\nސުޕްރީމް ކޯޓުގައި އޮތް އަޑުއެހުމަކަށް ހުމާމް ކޯޓަށް ވައްދަނީ: އަފްރާޝީމްގެ މަރުގެ މައްސަލާގައި އޭނާގެ މައްޗަށް ކުރި މަރުގެ ހުކުމް ސުޕްރީމް ކޯޓުން ވަނީ ދަމަހައްޓާފައި. --ފޮޓޯ: މުހައްމަދު ޝަރުހާން/ މިހާރު\nހުމާމްގެ ތަހުގީގާއި ޝަރީއަތް ފުރިހަމައެއް ނުވޭ، އޭނާ އަދި މަރައިގެން ނުވާނެ: ޑރ. މަޖީދު\n13 ޖުލައި 2016 - 22:25 14 comments\nމަޖިލީހުގެ ކުރީގެ މެމްބަރު އަފްރާޝީމް އަލީގެ ގާތިލް ހުސެން ހުމާމް އަހުމަދު ނުމަރާ މަޑު ކުރަންޖެހޭ ކަމަށް ކުރީގެ އިސްލާމިކް މިނިސްޓަރު އަދި މަޝްހޫރު ދީނީ އިލްމުވެރިޔާ ޑރ. އަބްދުލް މަޖީދު އަބްދުލް ބާރީ މިއަދު ވިދާޅުވެއްޖެ އެވެ.\nއެމްޑީޕީ އޮފީހުގައި ނޫސްވެރިންނާ ވާހަކަ ދައްކަވަމުން މަޖީދު ވިދާޅުވި ގޮތުގައި ހުމާމުގެ މައްޗަށް ގިސާސް ހިފުމުގެ މަސައްކަތް ކުރާއިރު އިސްލާމީ ޝަރީއަތުގައި ވާރިސުންގެ ބަސް ހޯދުން އޮންނަނީ ތަސައްރަފް ފުދިފައި ތިބި މީހުންގެ އެވެ. އެހެންވެ، އަފްރާޝީމްގެ ބައެއް ވާރިސުންނަށް 18 އަހަރު ފުރެންދެން ހުމާމް ނުމަރާ މަޑު ކުރަން ޖެހޭ ކަމަށް މަޖީދު ވިދާޅުވި އެވެ.\nއަފްރާޝީމްގެ 18 އަހަރު ނުވާ ކުޑަ ދެ ކުދިން އެބަތިއްބެވެ.\nއިދިކޮޅު އިއްތިހާދުން އެމްޑީޕީން އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި ބާރީ (މ) ބައިވެރިވެވަޑައިގަންނަވަނީ.-- ފޮޓޯ: އެމްޑީޕީ\nމަޖީދު ވިދާޅުވީ ހުމާމްގެ މައްޗަށް ހުކުމް އައީ ޝަރީއަތާއި ތަހުގީގާ ގުޅޭ ގިނަ ކަންކަން ފުރިހަމަ ނުވެ އޮއްވަ އެވެ.\nތަހުގީގު ފުރިހަމަ ނުކޮށް ހުމާމް މަރަން ބޭނުން ނުވާ ކަމަށް އަފްރާޝީމްގެ ބައްޕަ އަލީ ޒާފިރު އާއި ބޭބެ އަބްދުއްނާސިރު ވަނީ ބުނެފަ އެވެ. އަފްރާޝީމް އަވަހަރާކޮށްލަން ބަޔަކު ފައިސާ ދިން ކަމަށް ފުލުހުން ބުނެފައި ވާއިރު އެއީ ކޮން ބައެއްކަން އަދިވެސް ހޯދިފައި ނުވާ ކަމަށާއި މިފަދަ އެތައް ކަމަކާ ހުރެ ތަހުގީގު ފުރިހަމަވެފައިވާ ކަމަށް ގަބޫލު ނުކުރެވޭ ކަމަށް އެ މީހުން ވަނީ ބުނެފަ އެވެ.\nމަޖީދު ވިދާޅުވި ގޮތުގައި މަރަށް މަރު ހިފުމަކީ ވާރިސުންގެ އަތުގައި އޮތް ބާރަކަށް ވާއިރު، ހުމާމްގެ މައްޗަށް ގިސާސްގެ ހުކުމް ތަންފީޒު ކުރުމުން އެ މައްސަލައިގެ އެންމެ ފުނަކަށް ނުދެވޭނެ އެވެ.\n"އިސްލާމީ ޝަރީއަތުގައި ހައްދެއް ތަންފީޒު ކުރެވޭނީ އެއްވެސް މިންވަރަކަށް ޝައްކު ނުއުފެދޭ މިންވަރަށް ސާބިތުވުމުން އެކަނި،" އޭނާ ވިދާޅުވި އެވެ.\nއިދިކޮޅު ފަރާތްތަކުން މަރުގެ ހުކުމާ ދެކޮޅު ނުހަދާ ކަމަށާއި އެކަމަކު އެކަން ކުރަން ޖެހޭނީ އިސްލާމީ ޝަރީއަތާ އެއްގޮތަށް ކަމަށް މަޖީދު ވިދާޅުވި އެވެ. އަދި މަރަށް މަރު ހިފުމަކީ ސަރުކާރުން ބޭނުންވެގެން ކުރަން އޮންނަ ކަމެއް ނޫންކަން ވެސް އޭނާ ފާހަގަކުރެއްވި އެވެ.\nއަފްރާޝީމް އޭނާގެ ހަގު ދަރިކަލުންނާ އެކު ފޮޓޯއަކަށް ހުއްޓިވަޑައިގެން: އަފްރާޝީމް އަވަހާރިކޮށްލިކަން ސާބިތުވާ ކަމަށް ތިން ކޯޓުން ވެސް ވަނީ ނިންމާފައި. --ފޮޓޯ: ސޯޝަލް މީޑިއާ\nމަޖީދު ވިދާޅުވި ގޮތުގައި އަފްރާޝީމް އަވަހާރަކޮށްލި މައްސަލައިގެ އިތުރުން، ކުރީގެ ޑިފެންސް މިނިސްޓަރު މުހައްމަދު ނާޒިމް ދިރިއުޅުއްވާ ގެ އިން ފިސްތޯލަ ފެނުނު މައްސަލައިގެ ތަހުގީގު ވެސް ފުރިހަމަވެފައެއް ނުވެ އެވެ. ނާޒިމްގެ ޑީއެންއޭ ފިސްތޯލައިގައި ނެތްކަން އެނގުނީ ހުކުމަށް ފަހު ކަމަށް ވާތީ އޭނާ އަށް އިންސާފު ލިބެން ޖެހޭނެ ކަމަށް ބާރީ ވިދާޅުވި އެވެ.\nއިސްލާމީ ޝަރުއީ ނިޒާމަކީ ނުފޫޒުން އެއްކިބާވެފައިވާ ނިޒާމެއް ކަމަށާއި ރާއްޖޭގެ ގާނޫނުތަކުން ވެސް އެކަން ކަށަވަރު ކޮށްދޭކަން މަޖީދު ފާހަގަކުރެއްވި އެވެ. އެކަމަކު، ރާއްޖޭގެ ޝަރުއީ ދާއިރާ އަށް ނުފޫޒު ފޯރާފައިވާ މިންވަރު ކަންބޮޑުވާ ދަރަޖަ އަށް ގޮސްފައިވާ ކަމަށް އޭނާ ވިދާޅުވި އެވެ.\nހުމާމްގެ މައްޗަށް ކުރި ޝަރީއަތުގައި ހުރި ބޭއިންސާފު ކަމަށް ބުނާ ކަންކަން އެކި ފަރާތްތަކުން އަންނަނީ ފާހަގަކުރަމުންނެވެ. އޭގެ ތެރޭގައި، މަޖުބޫރުކޮށްގެން ހުމާމް ކުށަށް އިއުތިރާފް ކުރުވާފައިވާ ކަމަށް ބުނުމާއި ހުމާމް އަނބުރާ ގެންދިޔަ އިއުތިރާފު ބަޔާން ޝަރީއަތަށް ބަލައިގަތުމާއި ހުމާމްގެ ނަފްސާނީ މައްސަލައެއް ހުންނަ ކަމަށް އާއިލާ އިން ބުންޏަސް އެކަން ބަލާފައި ނުވުން އަދި ހުމާމް މެރުން ފަސް ކުރަން އަފްރާޝީމްގެ އާއިލާ އިން އެދުނު އެދުމަށް އިޖާބަ ނުދިނުން ހިމެނެ އެވެ.\nހުމާމްގެ ތަހުގީގު ހިންގި އިރު ޕޮލިސް ކޮމިޝަނަރަކަށް ހުންނެވި އަބްދުﷲ ރިޔާޒު އިއްޔެ "މިހާރު" އަށް ވިދާޅުވީ ހުމާމަށް އެއްވެސް ގޮތަކުން މަޖުބޫރުކޮށްފައި ނުވާނެ ކަމަށެވެ. އަދި އަފްރާޝީމް މަރާލިކަން އޭނާގެ މައްޗަށް ސާބިތުވާ ވަރަށް ހެކި ހުންނާނެ ކަމަށް ވެސް އޭނާ ވިދާޅުވި އެވެ.\nބައި ގަރުނަށް ވުރެ ގިނަ ދުވަސް ވަންދެން މަރުގެ ހުކުމް ތަންފީޒު ނުކޮށް އޮތުމަށް ފަހު އެކަން ކުރަން އުޅޭތީ ބޭރުގެ ފަރާތްތަކުން އަންނަނީ ކަންބޮޑުވުން ފާޅުކުރަމުންނެވެ. އޭގެ ތެރޭގައި އދ. އާއި އީޔޫގެ އިތުރުން އެމެރިކާ އަދި އިނގިރޭސިވިލާތް ފަދަ ގައުމުތައް ހިމެނެ އެވެ. މީގެ އިތުރުން، ބޭރުގެ މަޝްހޫރު ދީނީ އިލްމުވެރިޔާ ތޯރިގު ރަމަޟާން ވެސް ވަނީ ހުމާމް މެރުން އިސްލާމީ ޝަރީއަތާ ހިލާފު ކަމަށް ވިދާޅުވެފަ އެވެ.\nއިތުރު ލިޔުންތައް އަބްދުލްމަޖީދު އަބްދުލްބާރީ ޑރ. އަފްރާޝީމް އަވަހާރަކޮށްލުން ހުސެން ހުމާމް މޯލްޑިވްސް ޔުނައިޓެޑް އޮޕޮޒިޝަން\nމަރުގެ އަދަބު ދޭން އުޅޭ ގޮތް ކަމަކުނުދޭ: އިއްތިހާދު


ރައްކާތެރިކަމުގެ ފިޔަވަޅުތަކާއެކު މާލޭގެ މަގުތައް: އުފާވެރި...\nރައްކާތެރިކަމުގެ ފިޔަވަޅުތަކާއެކު މާލޭގެ މަގުތައް\nރައްކާތެރިކަމުގެ ފިޔަވަޅުތަކާއެކު މާލޭގެ މަގުތައް: އުފާވެރި މަންޒަރެއް ނޫން\nކޮވިޑް ވެކްސިން ޖަހާން ފެށުމަކީ އަދި މިކަމަށް އޮތް ހައްލެއް ނޫން\nމާލެ ސަރަހައްދުން ކޮވިޑަށް ޕޮޒިޓިވްވާ މީހުންގެ އަދަދު ދުވަހެއް ދުވަހަކަށް އަދިވެސް ދަނީ އިތުރުވަމުން\nމަގުތަކުގައި އަމާންކަމާއެކު ހިނގާލަން ފުރުޞަތު ލިބުނުކަމީ މިފަދަ ނާޒުކު ޙާލަތެއްގައި ގިނަ ބަޔަކު ލިބުނު ހިތްހަމަޖެހުމަކަށް ވެގެންދިޔަ\n16 ފެބްރުއަރީ 2021 | އަންގާރަ 07:08\nމާލޭގެ މަގުމަތީގައި މީހުން ހޭލަ މޭލަވަމުން ދަނީ\nކޮވިޑްގެ ތިންވަނަ ރާޅު ރާއްޖެއަށް ބިންދާލުމާއެކު ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވަނީ ރައްކާތެރިކަމުގެ ފިޔަވަޅުތައް ވަރުގަދަކޮށްފައެވެ. ހާއްސަކޮށް ބަލި އެންމެ ބޮޑަށް ފެތުރެމުން އަންނަ މާލެ ސަރަހައްދުގެ ފިޔަވަޅުތައް ވަނީ ވަރުގަދަކޮށް، ރައްކާތެރިކަމުގެ ފިޔަވަޅުތައް އަޅާފައެވެ. ހާލަތަށް ބަލައި، ފިޔަވަޅުތަކަށް ބަދަލުތައް ގެންނައިރު، ހުކުރު ދުވަހުން ފެށިގެން މާލޭ ސަރަހައްދުގައި ވަނީ ހަވީރު 06:00 އިން ފެށިގެން ހެނދުނު 06:00 އަށް ދުއްވާ އެއްޗެހި ދުއްވުން މަނާކޮށްފައެވެ. އަދި ރޭގަނޑު 11:00ން ފެށިގެން ފަތިހު 5:00ށް މާލޭ ސަރަހައްދުގައި ކާފިއު ވެސް އިއުލާންކޮށްފައިވެއެވެ.\nއުޅަނދު ފަހަރު ދުއްވުން މަނާކުރުމާއެކު ހަމަހިމޭން ކަމަށް އެދި އާދޭސް ކުރަމުން ދިޔަ އެތައް އެތައް ރައްޔިތުންނެއްގެ ހިތަށް ތަސައްލީ އެއް ލިބުނު ކަހަލައެވެ. މަގުތަކުގައި އަމާންކަމާއެކު ހިނގާލަން ފުރުޞަތު ލިބުނުކަމީ މިފަދަ ނާޒުކު ޙާލަތެއްގައި ގިނަ ބަޔަކު ލިބުނު ހިތްހަމަޖެހުމަކަށް ވެގެންދިޔައެވެ.\nއިންޖީނުލީ އުޅަނދުފަހަރު އިރު އޮއްސި ހަޔަކުން ފެށިގެން މާލޭ މަގުތަކުގައި ދުއްވުން މަނާކޮށްފައިވަނީ ބޭރު ތެރޭގައި ހަރަކާތްތެރިވާ މީހުންގެ އަދަދު މަދުކުރުމުގެ ގޮތުންނެވެ. ބޭރުތެރޭގައި މީހުން ހަރަކާތްތެރިވާ މިންވަރު މަދުކުރެވުމަކީ ބަލި ކޮންޓްރޯލްކުރުމަށް ލިބޭނެ ބޮޑު އެހީއަކަށްވާނެތީއެވެ. މިކަން މިހެން އޮތް ނަމަވެސް ސުވާލަކީ ހާސިލްކުރަން ބޭނުންވި މަޤްޞަދު މިކަމުން ހާސިލްކުރެވޭތޯއެވެ؟ މަގުތަކުގައި ހަރަކާތްތެރިވާ މީހުންގެ އަދަދު މަދުވެއްޖެތޯއެވެ. ކޮވިޑް ކޮންޓްރޯލްކުރުމަށް އެޅި ފިޔަވަޅު އިތުރު ނުރައްކަލަކަށްވެދާނެތޯއެވެ.\nތެދެކެވެ. މަގުތަކުގައި ވެހިކަލްގެ އަދަދު މަދުވެއްޖެއެވެ. ނަމަވެސް މަގުތަކުގައި އެއްވެ އުޅޭ މީހުންގެ އަދަދުވީ އިތުރޭ ބުނެވިދާނެއެވެ. ގުރޫޕް ހަދާފައި އުޅޭ މީހުންގެ އަދަދުތައް އިންތިހާއަށް އިތުވެއްޖެއެވެ. ރޭގަނޑު ފެންނަނީ ގުރޫޕް ހަދާފައި ކުޑައެއް ބޮޑެއް ނެތި އެންމެން މަޖާކޮށް، ޝޮޕިންގއަށް ނިކުމެ އުޅޭ މަންޒަރެވެ. ކަންކަން މަތީގައި ގުރޫޕް ހަދާފައި އޮލަ ވާހަކައިގައި ތިބޭ މަންޒަރެވެ. ޓޭކްއަވޭ ކޮފީއެއްގައި ތިބޭ މަންޒަރެވެ. އެއީ އެޅި ފިޔަވަޅުން ހާސިލްކުރަން ބޭނުންވި ނަތީޖާ ހާސިލްކުރެވޭނެ ކަމެއް ނޫނެވެ. ބަދަލުގައި އެޅި ފިޔަވަޅު އިތުރު ނުރައްކަލަކަށް ވެއްޓޭނެކަމެކެވެ.\nމާލެ ސަރަހައްދުން ކޮވިޑަށް ޕޮޒިޓިވްވާ މީހުންގެ އަދަދު ދުވަހެއް ދުވަހަކަށް އަދިވެސް ދަނީ އިތުރުވަމުންނެވެ. އަދަދުތައް މަތިވަމުން ދިއުމަކީ އަނެއްކާވެސް ޤައުމު ފުރަބަންދަކަށް ދިއުމަށް މަޖުބޫރުވެދާނެ ކަމެކެވެ. އެހެންވެއްޖެނަމަ، އިޖްތިމާޢީ، އިޤްތިޞާދީ، ޞީއްހީ ނަފްސާނީ، އެތައް ގެއްލުމެއް ލިބި ބިކަވާނީ ހަމަ ރައްޔިތުން ކަން ދަންނާން ޖެހެއެވެ. ދެ ލޯފަދަ ދަރީންނަށް މިކަމުގެ ސަބަބުން ލިބޭ ގެއްލުން ފޫ ނުބެއްދޭނެ ކަން ހަނދާން ކުރާން އެބަ ޖެހެއެވެ.\nފުރަތަމަ ލޮކްޑައުނާއެކު ވާންޖެހުނު ގުރުބާނީ ހަނދާން ނެތުނު ރައްޔިތެއް ނުހުންނާނެކަން ކަށަވަރެވެ. ފުރަތަމަ ލޮކްޑައުނާއެކު ރައްޔިތުންނަށް އޭރު ކޮވިޑްގެ ހާލަތު އޮތް ހާލަތުން އަރައިގަނެވުނީ ސަރުކާރާއި ސިއްހީ މާހިރުން ދެއްވި ލަފާއާ އެއްގޮތަށް އަމަލުކޮށްގެންނެވެ. ނަމަވެސް ލޮކްޑައުންނަށްފަހު ދުވަހެއް ދުވަހަކަށް ދިޔައީ ލުއި ދެމުންނެވެ. ލުއި ދޭ މިންވަރު އިތުރުވީ ވަރަކަށް ރައްޔިތުންގެ ފަރާތުން ފެނިގެންދިޔައީ ކޮވިޑްގެ މަތިން ހަނދާން ނެތުނު މަންޒަރުތަކެވެ. އޭގެ ނަތީޖާ މި ފެންނަނީ ވަރަށްވެސް ހިތި ކޮށެވެ.\nރައްޔިތުން ހަދާންކުރަންވީ ކަމަކީ ކޮވިޑް ވެކްސިން ޖަހާން ފެށުމަކީ އަދި މިކަމަށް އޮތް ހައްލެއް ނޫންކަމެވެ. ވެކްސިން ޖެހުމާއެކު ރައްކާތެރިކަމުގެ އެހެން ފިޔަވަޅުތައް ވެސް އަޅަންޖެހެއެވެ. ސިއްހީ މާހިރުން ދޭ އިރުޝާދު ހަނދާން ނައްތާލުމަކީ މި ދަނޑިވަޅުގައި ކުރުން ބުއްދިވެރިކަމެއް ނޫނެވެ. އަދި މި ބަލިމަޑުކަމުން އަރައިގަންވޭނެ ކަމެއްވެސް ނޫނެވެ.\nއެޗްޕީއޭއިން ވަނީ ކޮވިޑްގެ އައު ވޭރިއަންޓް ވެސް ރާއްޖެއިން ފެނިފައިވާ ކަމަށް ބުނެފައެވެ. މިއީ ކުރީގެ ވޭރިއަންޓަށްވުރެ ހަލުވިކޮށް ވައިރަސް ފަތުރާ ވޭރިއަންޓަކަށްވުން އެއީ ކޮވިޑްގެ ނުރައްކާ އިތުރަށް ބޮޑުވެގެން ދާނެ ކަމެކެވެ. މިއީ ހަމަ ކޮންމެ ރައްޔިތަކުވެސް ފުންކޮށް ވިސްނާލަންޖެހޭ ކަމެކެވެ.\nކޮންމެއަކަސް އެޗްޕީއޭއާއި ކަމާބެހޭ އިދާރާތަކުގެ އެންގެވުން ތަކަށް ބޯނުލަނބާނަމަ މި ނުރައްކާ ހާލަތުން އަރައިގަތުމަކީ ވުމަށްވުރެ ނުވުން ގާތް ކަމެކެވެ. އެހެންކަމުން މާޒީގެ ހިތި ތަޖުރިބާއިން އިބުރަތް ލިބިގަނެ ކޮވިޑްގެ ބަލިމަނޑުކަމުން އަރައިގަތުމަށް މަސައްކަތް ކުރުން އެއީ ކޮންމެ ފަރުދެއްގެ ވެސް ފަރުދީ ޒިންމާއެއް ކަމުގައި ހަދަންޖެހެއެވެ. ފުލުގައި ފުލުހަކު ނެތް ނަމަވެސް އިރުޝާދުތަކަށް ބޯލަބަންޖެހެއެވެ. އިރުޝާދުތަކަށް ބޯލަނބާތޯ ބެލުމަށް ކޮންމެ މީހެއް ފުލުގައި ފުލުހަކު ބެހެއްޓުމަކީ ކުރެވޭނެކަމެއް ނޫންކަންވެސް ގަބޫލުކުރަންޖެހެއެވެ.